Gasim Ge Dharikanbalun Furathama Faharah Siyaasee Podium Ah - Vaguthu\nގާސިމްގެ ދަރިކަނބަލުން ފުރަތަމަ ފަހަރަށް ސިޔާސީ ޕޯޑިއަމަށް\nގާސިމް އިބްރާހިމްގެ ދަރިކަނބަލުން ސަނާ – ފޮޓޯ: ވީނިއުސް\nގާސިމް އިބްރާހިމްގެ ދަރިކަނބަލެއް ކަމަށްވާ ހަދީޖާ ސަނާ މިއަދު ފުރަތަމަ ފަހަރަށް ސިޔާސީ ޕޯޑިއަމަކަށް އަރައި ވަޑައިގެން ގާސިމް އާއި ސިޔާދުގެ ދިފާޢުގައި ވާހަކަފުޅު ދައްކަވައިފިއެވެ.\nސަނާ މިއަދު ބައިވެރިވެ ވަޑައިގެންނެވީ އެމްޑީޕީ ހަރުގެ ކައިރީގައި ބޭއްވި އެއްވުމެއްގައެވެ.\nސަނާ ވިދާޅުވީ ޖަލުގައި ހައްޔަރުކޮށްފައިވާ އޭނާގެ ކޮއްކޮ ސިޔާދުގެ ކުށަކީ ގާސިމް އިބްރާހިމްގެ ދަރިކަލަކަށް ވުން ކަމަށާއި ބައްޕަގެ ކުށަކީ ސަރުކާރަށް ތާއީނުކުރެއްވުން ކަމަށެވެ.\n"އަޅުގަނޑުގެ ކޮއްކޮގެ ހަމައެކަނި ކުށަކީ އޭނާއަކީ ގާސިމް އިބްރާހިމްގެ ދަރިއަކަށް ވުން،" ސަނާ ވިދާޅުވި އެވެ.\nސިޔާދު ސޮއި ކުރައްވާ ވިލާ ކުންފުނިން ސުޕްރީމް ކޯޓުގެ ފަނޑިޔާރު އަލީ ހަމީދުގެ އާއިލާ އަށް 2.4 މިލިއަން ޑޮލަރު (36.9 މިލިއަން ރުފިޔާ) ދީފައިވާ ކަމުގެ ހެކި ފުލުހުން ހޯދާފައި ވީނަމަވެސް ސަނާ މިއަދު ވިދާޅުވީ ސިޔާދު ހައްޔަރުކޮށްގެން އުޅެނީ ސަރުކާރަށް ދިމާވެފައިވާ ޕްރެޝަރުތަކާ އެކު އޭނާގެ ބައްޕަ ބޭސްފަރުވާއަށް ރާއްޖެއިން ބޭރަށް ފޮނުވަން މަޖުބޫރުވުމުން އޭގެ އަދަބެއްގެ ގޮތުގައެވެ.\n"އަޅުގަނޑުގެ ކޮއްކޮ މިވަނީ ވަރަށް ބޭއިންސާފުން ރަހުމްކުޑަ ގޮތަކަށް ޖަލަށް ލާފައި،" އޭނާ ވިދާޅުވި އެވެ.\n"އަޅުގަނޑުގެ ކޮއްކޮ އިބްރާހިމް ސިޔާދު ގާސިމް ޖަލުގައި ހުންނަތާ މިއަދަށް 60 ދުވަސް. ކޮއްކޮ ޖަލުގައި ހުންނަ ކޮންމެ ދުވަހަކީ އަޅުގަނޑުމެންނަށް ލިބޭ ވަރަށް ބޮޑު ހިތާމައެއް." ސަނާ ވިދާޅުވިއެވެ.\nސިޔާދުގެ ޝަރީޢަތް ނިމެންދެން އޭނާ ބަންދުގައި ބަހައްޓަން ކްރިމިނަލް ކޯޓުން ވަނީ އަމުރު ކޮށްފައެވެ.\nއަލީ ވަހީދު އެމްޑީޕީއަށް - ގާސިމަށް ބަސް އުކަނީ ގާސިމް ރީތިވީމަ\nކޮންމެ ކަމެއް ދިމާވި ނަމަވެސް ގާސިމާއި ވަކިވުމެއް ނެތް – އައިޝާ\nއަޅުގަނޑާއި އައިޝާ ވަކިވާނީ ފުރާނައާއި އެކީގައި – ގާސިމް\nއޭޕްރީލް 6, 2018 21:22\nގާސިމްގެ ދަރިފުޅު ސިޔާސީ ހަރަކާތަކުން ފެނުން އެއީ މަމެން އުފާ ކުރާ ކަމެކޭ. އެކަމަކު މަމެންގެ ސަރުކާރުން ނޯންނާނެއޭ މަމެން ޕިންކީންގެ ވެރިކަން ޖުޑިޝަލް ކޫ އަކުން ވައްޓާލަން އުޅުނު މީހުން ނޫން ބަޔަކު ހައްޔަރު ކޮށްފައި. މަމެން ޕިންކީންގެ ވެރިކަން ވައްޓާލަން އެމްޑީޕީ އާއި ބައިވެރިވެގެން ޖޭޕީން ކުރާ ކަންކަމުގައި މަމެން އެމްޑީޕީ އަށް ވެސް ދުލެއް ނުދޭނަމޭ އަދި ޖޭޕީ އަށް ވެސް ދުލެއް ނުދޭނަމޭ. އެމްޑީޕީން ރަންރީނދޫ ޓްވިޓަރޭ މެން ހީނުކުރާތި ތަމެން މަމެންގެ ވެރިކަން ވައްޓާލަން ވެގެން ރާވާ ހުރިހާ ރޭވުން ތައް މަމެންނަށް ނޭގޭނެ ކަމަށް ތަމެން އިއްޔެ ސްޕްރީމް ކޯޓުގެ ހުކުމޭ މެންނަށް ރާއްޖޭން ބޭރުގެ ނަންބަރު ތަކުން ގުޅާ ހުށައެޅި މިލިއަނުން ކަޓް ދޭ އޮފަރ ވެސްވަނީ މަމެންނަށް ފަޅާ އަރާފައޭ. ތަމެން ހަމަ ޖެހޭނީ މިފަހަރު ރިޔާސީ އިންތިޚާބުގައި ގޭގައި ކުޅި ބަލަން ތިބެން ހަމަ. ވެން އިޓް ކަމްސްޓު ޔޫ ޑޯންޓް ބީ ބްލައިންޑް ވެން އިޓް ކަމްސް ޓު ޔޫ ޑޯންޓް ބީ ބްލައިންޑް އޯއް ޔޭއް އޯޕަން އަޕް ޔުއަރ މައިންޑް ނައު ދެޓް އައި އޭމް ގިވިންގް ޔޫ ޗާންސް ޓު މޭކް ޔުއަރ މައިންޑް. ވެން އިޓް ކަމްސް ޓު ޔޫ ވޮންޓް ޔޫ އެކްސެޕްޓް އަވަރ އޮފަރ ވޮންޓް ޔޫ އެކްސެޕްޓް އިޓް ވޮންޓް ޔޫ އެކްސެޕްޓް އިޓް ޑާންސް ޑާންސް ޑާންްސް ޑާންސް ވޮންޓް ޔޫ ސޭ ޔޭސް ޔޭސް. ވެން އިޓް ކަމްސް ޓު ޔޫ ދެއަރ އިޒް ނޯ ވޭ ޓު އެސްކޭޕް ފްރޮމް އަސް ވެން އިޓް ކަމްސް ޓު ޔޫ ކަމްސް ޓު ޔޫ ޑާންސް ޑާންސް ޑާންސް..\nއޭޕްރީލް 6, 2018 21:31\nބައްޕަގެ ކުށަކީ ޔާމިން އަށް ތާއިދު ނުކުރުމެއް ނޫން. ބައްޕަގެ ކުއްތައް.\n1. ކޮރަޕްޝަނުން ރިސޯޓު ހިންގަން ރައްތައް ހޯދުން\n2. ޓެކްސް އަށް މަކަރު ހެދުން.\n3. ވެރިކަމުގެ ދަހިވެތިކަމުގައި ކޮންމެ ސަރުކާރެއް ވައްޓާލަން މަސައްކަތް ކުރުން.\n4. ސަރުކާރު ހިންގަން ދަތިކުރުން.\n5. މަޖީސް މެމްބަރުންނަށް ރިޝްވަތު ހުށައެޅުން.\n6. ޖާޒީންނަށް ރިޝްވަތު ހުށައެޅުން.\n7، ޓެރަރިޒަމް އަށް ހިތްވަރު ދިނުން.\nއޭޕްރީލް 6, 2018 21:46\nބަލަގަ ކަމަނާ ތިފެންނަނީ ނަނާ ހުވަފެން އެމްޑީޕީ ވަނީ އިކޮޅު ހައިޖެކް ކޮށްފަ އެހެންޕާޓީއެްގެމީހަކު ކުރިމަތިލާނެ ވާހަކަ ބުނެލަބަލަ އެމީހަކު ބުރިންހަންބާލާ ބޭރު އރުވާލާނެ އމޑޕ އަކީ ހިޔަޅުންގެ ޕާޓީއެއް މަކަރާ ހީލަތުން ވެރިކަމށް އަންނަން އެއުޅެނީ ވިސްނަ ފިކުރު ކުރަން ޖެހޭ\nއޭޕްރީލް 6, 2018 21:47\nޤާސިމްގެވެސް ރީތި ދަރިން އެބަތިބި އުތަ؟ ކުރިން އެނގުނުމަނަތާދޯ؟\nއޭޕްރީލް 18, 2018 17:41\nމަވެސް ބުނަންއޮތީ ތިހެން. އޭރުންތާ ރިސޯޓެއް ތަރައްޤީކުރާ ބީދައިން ތަރައްޤީކޮށްދެވޭނީ.\nއޭޕްރީލް 6, 2018 22:08\nގާސިމްގެ އަންހެން ދަރިއަކު ފުރަތަމަ ފަހަރަށް ޕޯރޑިއަމް އަށް އަރާ ވާހަކަ ދެއްކުން އެއީ މަމެން އުފާ ކުރާ ކަމެކޭ ތީ މަމެން ޕިންކީން ދެކެން ބޭނުންވާ ކަމެކޭ މަމެން ޕިންކީންގެ ވެރިކަމުގައި ސިޔާސީ ލީޑަރުންގެ ދަރިން ކުރިއަށް ނިކުތުމަށް ފަހު ކުރީގެ ފެެއިލްވެފައިވާ ލީޑަރުން ތައް ފަހަތަށް ޖެހެންވީއޭ އެމެން ގޭމް ޗޭންޖް ކުރާނެއޭ. އައި ހޭވް ފައުންޑް ދަ ރީޒަން ޓު ސޭ ކެނެރީގެ ނަޝީދު އައުޓް.\nއޭޕްރީލް 6, 2018 22:30\nއެކަން އެނގެންވާމީހާއަށްއެނގުނުނަމަ ވަޒީރުކަންދީގެންނަމަވެސް އޭގެފޮނިމީރުކަންހާސިލްކުޅައީސްކަންޔަގީން.\nއޭޕްރީލް 6, 2018 22:32\nބައްޕާފުޅުމިސަރުކާރައްތާއީދުނުކުރައްވާތީއޭ ވިދާޅުވީ ބައްޕާފުޅަކީއެއްވެސްސަރުކާރަކައްތާއީދުކުރެއްވިބޭފުޅެއްނޫން\nއޭޕްރީލް 6, 2018 22:34\nކޮއްކޮގެ ކުށަކީ ގާސިމްގެ ދަރިއަކަށް ވުން، ބައްޕަގެ ކުށަކީ ސަރުކާރަށް ތާއީދުނުކުރުން އެއިން ތަމެން ބޭނުން ރެސިޕީއެއް ނަގައިގެން ކައްކާނެ ޑޮންޑޮނެއް ކައްކަންވީއޭ. މަމެން ނުހުންނާނެ މަމެން ޕިންކީންގެ ވެރިކަން ވައްޓާލަން ވެގެން ތަމެން ފެބް އެކެއްގައި ޝޮކް އެން އޯވް އެއް ދިނުމުގެ ކުރިން ތިޔާ ބުނާ ފިރިހެން ކޮއްކޮ އަކު ވެސް ހައްޔަރު ކޮށްފައި. ޝޮކް އެން އޯވް އަށް ފަހު ދެން މަމެން އިންވެސްޓިގޭޓް ކުރި އިރު މިލިއަންސް އޮފް ޑޮލަރސް މިފްލޯޓް ވަނީ ބްލެކް މަނީ ގެ ގޮތުގައި ހުކުމޭމެންގެ ގޭގޭ އެނދު ތަން ދޮށަށް ދެން ހުކުމޭ މެން ފްލެޓް ފީނި ފީނި ގަންނަނީއޭ. ތަމެންނަށް އޮންނާނެ ޝަރީއަތުގައި ތަމެން ދިފާއު ވުމުގެ ޗާންސް ދިފާއު ވާންވީއޭ އެނިމުނީ އޭ މިވެރިކަމެއް ނުވެއްޓޭނެއޭ އެމްޑީޕީ އަށް ވެސް ޖޭޕީ އަށް ވެސް ރައީސް މައުމޫނަށް ވެސް. ރައީސް މައުމޫނުގެ ވެސް 30 އަހަރު ވެރިކަން ކުރީ ހަމަ އެކަނި ކުރިމަތިލައިގެން ނޯ ރިސްޓްރިކްޝަން އޮން އިޓް ދުނިޔެ ގަބޫލުކުރި ދޯ ދެން މަމެން މިފަހަރު އެކަން ތަކުރާރު ކުރަނަމޭ. ވެން އިޓް ކަމްސް ޓު ޔޫ ޔޫވޮންޓް ބީ ލެފްޓް ފްރޮމް ދަ ކިއޫ..\nއޭޕްރީލް 6, 2018 22:39\nމައުމޫނުގެ ހިތްވަރަށް ބަދަލެއް އާދޭތޯ ސަރުކާރުން އަހައިފިތޭ ނޫން ނާހާ ދޯ. ދެން ރާއްޖޭގައި އެބައޮތް ތޭ މަޖްލީހުން ފާސް ކޮށްފައި މައުމޫނުގެ ހިތްވަރަށް ބަދަލެއް އާދޭތޯ ބެލުމާއި ބެހޭ ގާނޫނު ކިޔާ ގާނޫނެއް. ނެތް ދޯ. ދެން އެހެންވީއިރު ތަމެން ތިޔާ ނޫން އެހެން ކަނޑުކޮހެއް ގޮވޭތޭ ބަލަންވީއެއް ނޫންތޭ ދޯ. މަހަށް ދޭބަލަ ދެން. މަހަށް ދޭބަލަ.\nއޭޕްރީލް 6, 2018 23:00\nހޫނ ބާޣީ ބައްޕަޔާ ބާޣީ ބޭބެ ފަދައިން މީނަވެސް ކޮސްގޮވަން ނިކުތީތަ؟ ބަލަ ކަލޭގެ ބައްޕަ ދިވެހި ދައުލަތަށް ދަރާއޮތް ދަރަނި އަދާކުރިއްޔާ މާ ތާހިރުވާނެ.\nއޭޕްރީލް 6, 2018 23:19\nއަޅުގަނޑުމެން ހުކުމެއް ނެރުނީމާ ކަމަކުނުދިޔަ!! ގާސިމްގެ ދުލުން މިހެން މިބުނީ ކޮން ސަބަބަކާ ހުރެ ކަން އިހަށް ސާފް ކޮށްދީބަލަ އެކޮއެ.\nއޭޕްރީލް 6, 2018 23:28\nބައްޕަގެ ކުށަކީ ކާންދޭއަތުގަ ދަތްއަޅަން ދަސްކުރައްވާފަހުންނެވުން .\nއޭޕްރީލް 7, 2018 00:04\nލާރިން ގަޅި ގަމާރުކަން ފިލާނެނަމަ ދޯ.... ކަމަނާގެ އައްޕަ އަކީ ތަށިދޮއްނަ އިސްޕޮންޖުގަންޑެއް...\nއޭޕްރީލް 7, 2018 06:39\nގާސިމްގެ ދަރިކަނބަލުން ސިޔާސީ ޕޯރޑިއަމް އަކުން ފުރަތަމަ ފަހަރަށް ފެނުން އެއީ މަމެން އުފާ ކުރާ ކަމެކެވެ. އައި އޭމް ސޮރީ ދެޓް އައި ހާރޓް ޔޫ. މީ ޕޮލިޓިކަލް ވޯރލްޑް އޭ މިވޯލްޑް ގައި އުޅޭ އިރު ހެޕީ އެން އަން ހެޕީ ޑޭސް ތައް އަންނާނެއޭ އެސިޗުއޭޝަން ކްރިއޭޓް ވެގެން އުޅެނީ ޑާރޓީ އިންޑިއަން ޕޮލިޓިކްސް ކުޅޭތީއޭ ޖެލަސީ އެން އެންގަރ ކުރިއަށް ނެރެގެން މަސައްކަތް ކުރުމުން އިދިކޮޅު ޕާރޓީ ތަކަށް ހީވަނީ އެމެން ފަތުރާ ޕްރޮޕެގެންޑާ ކުރިއަރައިގެން ދާނެ ކަމަށް އަދި އޭގެ ސަބަބުން އެމެން ސިޔާސީ މައިދާނަށް ނިކުމެވުނީ ކަމަށް. އެހެން ނަމަ މިހާރު ތަސްމީނު އަލީ ވިދާނެ ނޫންތޭ ސިޔާސީ މައިދާނުގައި. އެއީ އެހެން ވާނެ ކަމެއް ނޫނޭ ޕޮލިޓިކަލް ސައެންސް ގައި ހިމެނޭ ކޮންސްޓިޓިއުޝަނަލް ޓައިޕް ސަރުކާރެއް ހިނގަމުން ދާއިރު ރައްޔިތުންގެ %85 ވޯޓް އިން ހޮވާފައިވާ ސަރުކާރެއް ސްޕްރީމް ކޯޓު މެދުވެރިކޮށް ވައްޓާނުލެވޭނެ ކަން ސާބިތު ކޮށްދިނުމަކީ އެއީ ކޮމާރންޑަރ އިން ޗީފްގެ ހައިސިއްޔަތުން ދަ ހާކިމާ ކުރަން ޖެހޭނެ ކަމެކޭ. އައި ޖަސްޓް ވޯންޓް ޔޫ ޓު ނޯ އިޓް. އިޓްސް ސަމްތިންގް ދެޓް އައި މަސްޓް ލިވް ވިދް އެވްރީޑޭ އައި ވިޝް ދެޓް އަައި ކުޑް ބްރީދް އިޓް އޯލްވޭ އައި ހޭވް ފައުންޑް އައުޓް އަ ރީޒަން ފޯރ ދިސް. އެން ދަ ރީޒަން އިޒް ދޭ އެން ދަ ރީޒަން އިޒް ދޭ އެން ދަ ރީޒަން އިޒް ދޭ އެން ދަ ރީޒަން އިޒް ދޭ ޑާންސް ޑާންސް ޑާންސް ޑާންސް ޑާންސް ޑާްންސް...\nއޭޕްރީލް 7, 2018 06:52\nކަނބުލޯ ކޮއްކޮކައިރީބުނެ ކަންކުރިގޮތް ރަނގަޅަށް ކިޔައިދީ މަޢާފަށް އެދޭށޭ.\nއޭޕްރީލް 7, 2018 07:52\nތިއްތިދަށްކައިގެން މޮޅުވިޔަކަށް އަންހެނާގެ އައުރައަކީ ކޮބާކަންވެސް ނޭންގެ.


Beyru Boat Thakun Raajjeyge Kandugai Masverikan Kurun Huhtuvaa Garaaru Balaigenfi - Vaguthu\nބޭރުގެ މަސްބޯޓުތައް ރާއްޖޭގެ ކަނޑުގައި މަސްވެރިކަން ކުރުން ހުއްޓުވަން ރައްޔިތުންގެ މަޖިލީހަށް ހުށަހަޅާފައިވާ ގަރާރު މަޖިލީހަށް ބަލައިގަންނަން ފާސްކޮށްފިއެވެ.\nމަޖިލީހުގެ މިއަދުގެ ޖަލްސާގައި މި ގަރާރު ފާސްކޮށްފައިވަނީ 73 މެމްބަރުންގެ އަޣްލަބިއްޔަތުންނެވެ.\nއެ ގަރާރު ބަލައިގަންނަން ނުފެންނަ ކަމަށް އެއް މެމްބަރަކު ވޯޓު ދެއްވި އެވެ.\nހޯރަފުށި ދާއިރާގެ މެމްބަރު އަހުމަދު ސަލީމް ހުށަހަޅާފައިވާ މި ގަރާރު މަޖިލީހަށް ބަލައިގަތުމަށް ފާސްވުމާއެކު އިތުރަށް ދިރާސާ ކުރުމަށް ވަނީ އިގްތިސާދީ ކޮމެޓީއަށް ފޮނުވާފަ އެވެ.\nމި ގަރާރުގައިވާ ގޮތުން ލޯބޮޑު ކަންނެލީގެ މަސްވެރިކަމަށް ދިވެހި މަސްވެރިން އަހުލުވެރިކޮށް، ދިވެހި މަސް ބޯޓުތަކުގައި އެފަދަ ބާވަތްތަކުގެ މަސް ބޭނުމަށް ބޭނުންވާ އާލާތްތައް ގާއިމުކުރުމުގެ އިންތިޒާމް ހަމަޖެއްސުމަށް ސަރުކާރަށް ހުށަހެޅުމަށެވެ.\nރާއްޖޭގެ އިގްތިސާދީ ސަރަހައްދުގައި ކުރުން މަނާ ބާވަތްތަކުގެ މަސްވެރިކަން ކަނޑައެޅުމަށްވެސް އެ ގަރާރުގައި ވަނީ ހުށަހަޅައިފަ އެވެ.\nބޭރު ބޯޓުތަށް މަސްވެރިކަން ކުރުން މަނާކުރުމާއެކު ދިވެހި ރާއްޖޭގެ މަސްވެރިކަމާ ބެހޭގޮތުން ސަރުކާރުގެ ވައުދުތައް ފުއްދުމާއި ރައްޔިތުންގެ ކަންބޮޑުވުންތަކާ ގުޅޭ އިތުރު ތިން ގަރާރެއް ރައްޔިތުންގެ މަޖިލީހަށް ވަނީ ހުށަހަޅައިފައެވެ.\nމި ގަރާރުތަކަކީ ދިވެހިން މަސްވެރިކަންކުރާ ސަރަހައްދުތަކެއް ފާހަގަކޮށް އޮފްޝޯ ޕްލެޓްފޯމެއް ގާއިމު ކުރުމުގެ ގަރާރަކާއި ރަށު ކައުންސިލާއި އަމިއްލަ ފަރާތްތަކާއި ގުޅިގެން ރަށްރަށުގައި ގޭދޮށު މަސް ފެކްޓަރީ އެޅޭ ގަރާރެއްގެ އިތުރުން އިންޑިއާ ކަނޑުގައި ބޮޑު ދާ ޖަހައިގެން މަސްވެރިކަން ކުރުން މަނާ ކުރުމާ ބެހޭ ގަރާރެކެވެ.\nޖުލައި 17, 2019 17:17\nއިންޑިއާޢާއިއެކު ވެވިފައވާ އެއްބަސްވުމެއް\nޖުލައި 18, 2019 00:56\nމި އުޅެނީ ވަރަށް ބޮޑު ޖަރިމާ އެއް ހިންގަން ކިަމަށް ތުހުމަތު ކުރެވޭ . ތުހުމަތު ކުރެވޭ ކަންކަމުގެ ތެރޭ އިންޑިޔާ އިން މިބަހައްޓާ ރާޑަރ ސިސްޓަމް ތަކާ އެ ސިސްޓަމްތައް ބެލެހެއްޓުމަށް ތިބޭ ސިފައިންނާ އެސިފައިން ގެ އާއިލާތައް ދިރިއުޅޭނެ ތަންތަނާ އެއާއިލާތައް އަޅުކަންކުރާނެ ފައްޅިތައް ހެދުމަށް ޓަކާ ކުރަންރޭވޭ ފުރަތަމަ ކަމަކީ މަސް އިތުރު ކުރުމުގެ ނަމުގަޔާ ބޭރުގެ ބޯޓް ތަކުންމަސްނެހުން ހުއްޓުވުމުގެ ނަމުގާފާސްކުރާ ގަރާރު . އޭގެ ފަހުގާ އިންޑިޔާ ސިފައިން ކަނޑުގެ ހަރަކާތްތަކަށް ފާރަލުމުގާ ހެޑަކުރުމަށް ގާއިމްކުރެވޭ ގާނޫނީ ސިސްޓަމް އޭގެފަހުން. ސިސްޓަމްތައް އޭގެފަހުގާ ފައްޅިތައް ނަސީދު ވެސް ކޮންމެވެސް ފައްޅިއެއްގެ ފާދިރީއަކަށް ފަހުން ބަދަލުވާނެ.


Ihavandhoogai Quarantine Kuri Iru Amalukuri Gothaamedhu Hiyhama Nujehun | ungoofaaru.com\nހުކުރު, އޮކްޓޯބަރ22020\nބަނޑޭރިގަނޑު/ޚަބަރު/އިހަވަންދޫގައި ކަރަންޓީނު ކުރިއިރު އަމަލުކުރި ގޮތާ މެދު ހިތްހަމަ ނުޖެހުން\nއިހަވަންދޫގައި ކަރަންޓީނު ކުރިއިރު އަމަލުކުރި ގޮތާ މެދު ހިތްހަމަ ނުޖެހުން\nމުނާޒު މުޙައްމަދު 28 ޖުލައި 2020\n3 417 1 މިނެޓުން ކިޔާލެވޭ\nހއ. އިހަވަންދޫ – ފޮޓޯ: ފޭސްބުކް\nމާލެއިން ފުރައިގެން ހއ. އިހަވަންދޫއަށް ދަތުރުކުރި ދޯންޏެއްގައި އެންމެން ކަރަންޓީނު ކުރި އިރު އެތަނުން2މީހަކު ކަރަންޓީނުގެ އުސޫލާ ޚިލާފަށް ދޫކޮށްލި މައްސަލައެއް ފެންމަތިވެއްޖެއެވެ.\nމި ދޯނީގައި މަސްވެރިކަން ކުރާ އުނގޫފާރު.ކޮމް ޓީމްގެ މެންބަރަކު މަޢުލޫމާތު ދިން ގޮތުގައި މި ދޯނި މަސް ކިރުމަށްފަހު ފައިސާނަގަން ދާން ޖެހެނީ މާލޭގައި ހުންނަ އޮފީހަކަށް ކަމުގައިވާތީ ފައިސާ ނެގުމަށް އެ ދޯނި މާލެ ފަޅުގައި2ގަޑިއިރު މަޑުކުރި ކަމަށެވެ. އަދި އެޗްޕީއޭގެ އުސޫލްތަކާ އެއްގޮތަށް ފައިސާ ނެގުމަށް ދޯނިން2މީހަލު މާލެއަށް ފޭބިއެވެ.\nއެ ދޯނި ފުރަން ތައްޔާރުވި އިރު ދޯނިން އިހަވަންދޫއަށް ދާން މާލޭގައި އުޅޭ އިހަވަންދޫ މީހަކު ދޯންޏަށް އެރިއެވެ. އަދި ދަތުރު މަތިން ޅ. ނައިފަރު މީހަކު ވެސް ދޯންޏަށް އެރިއެވެ.\nދޯނި އިހަވަންދޫއަށް ގާތް ކުރުމުން ދެން އަމަލު ކުރި ގޮތާމެދު ވެސް ދޯނީގައި ތިބި މީހުން ކަންބޮޑުވުން ފާޅުކުރިއެވެ. އެއީ ރަށުގައި ކަރަންޓީނު ވާނެ ތަނެއް ހަމަޖެހެންދެން ދޯނި ފަޅަށް ނުވައްދާ ކަނޑުމަތީގައި މަޑުކުރަން އެންގުމުންނެވެ. އެ ދުވަހަކީ މި ދޭތެރެއިން ހުޅަނގު މޫސުމުގެ ވިއްސާރާގައި އެންމެ ގަދަވި ދުވަސްވަރު ކަމަށާއި އެ ދުވަހު މުޅި ރާއްޖެއަށް ޔެލޯ އެލާޓް ނެރެފައި ވާއިރު ކަނޑު ގަދަވެ، ގަދަ ވަޔާއެކު ބޯކޮށް ވާރޭ ވެހެމުން ދިޔަ ދުވަހެއްގައި 18 ގަޑިއިރު ކަނޑުމަތީގައި މަޑުކުރަން ޖެހުނެވެ.\nދޯނީގައި ތިބި މީހުން އިހަވަންދޫ ފަޅަށް ވަދެ ފަޅުގައި މަޑުކުރުމުގެ ހުއްދައަށް އެދުމުން ވެސް އެ ހުއްދަ ނުދިން ކަމަށާއި އެންމެ ފަހުން ދޯނީގައި ތިބި މީހުން އެޗްޕީއޭ މެދުވެރިކޮށް ފުލުހުންގެ ހެޑްކުއާޓާރ އަށް ގުޅައި މައްސަލަ ހުށައެޅުމުން، ފުލުހުންގެ ހެޑްކުއާޓާރ އިން ދޯނި ފަޅަށް ވެއްދުމުގެ ހުއްދަ ދިނުމަށް އެންގި ކަމަށް ދޯނީގައި ތިބި މީހުން މަޢުލޫމާތު ދިނެވެ.\nއެއްބަޔަކު ކަރަންޓީނު ކުރުމަށްފަހު އަނެއް ބަޔަކު ދޫކޮށްލުން\nދޯނި މާލެ ފަޅުގައި މަޑު ކުރި އިރު ދޯނިން ނުފައިބާ ދޯނީގައި މަޑުކުރި މީހުންނާއި، ފައިސާ ބަލާ ދޯނިން މާލެއަށް ފޭބި2މީހުންނާއި، އިހަންވަންދޫ އަށް ދާން މާލެއިން ދޯންޏަށް އެރި މީހާ އާއީ އަދި ނައިފަރުން އިހަވަންދޫއަށް ދާން ދޯންނަށް އެރި މީހާ ހިމެނޭ ގޮތަށް އެންމެން އެއްކޮށް ކަރަންޓީނު ކުރިއެވެ. އެހެން ނަމަވެސް ނައިފަރުން ދޯންނަށް އެރި މީހާ އޭގެ އެއްދުވަސް ފަހުން ދޫކޮށްލިއެވެ. އަދި މާލެއިން ދޯންޏަށް އެރި މީހާ2ދުވަސް ފަހުން ކަރަންޓީނުން ދޫކޮށްލިއެވެ. އިހަވަންދޫ ކައުންސިލުން ބުނި ގޮތުގައި އެ ގޮތަށް އަމަލު ކުރީ އެޗްޕީއޭގެ އެންގުމާ އެއްގޮތުގެ މަތިން ކަމަށެވެ.\nއެހެން ނަމަވެސް މާލޭގައި އުޅެފައި ދޯންޏަށް އެރި މީހަކު ކަރަންޓީނުގެ 14 ދުވަސް ހަމަ ނުކޮށް2ދުވަސް ފަހުން ދޫކޮށްލާފައި ވާތީ ދޯނީގައި ތިބި އެހެން މީހުން ވަނީ އެކަމާ ސުވާލު އުފައްދާފައެވެ. ސަބަބަކީ ދޯނީގައި މާލެ ނުފައިބާ ފަޅުގައި ތިބި މީހުން ކަރަންޓީނު ކުރި އިރު މާލޭފައި އުޅުނު މީހާ ދޫކޮށްލުމެވެ.\nއިހަވަންދޫ ކައުންސިލުން މީޑިއާއަށް މަޢުލޫމާތު ދިން ގޮތުގައި ކަރަންޓީނު ކުރުމުގައި އެ ކައުންސިލުން އަމަލުކޮށްފައި ވާނީ އެޗްޕީއޭގެ ގައިޑްލައިންތަކާ އެއްގޮތަށް ކަމަށެވެ. އެހެން ނަމަވެސް ދޯނީގެ މީހުން މިކަން ދޮގުކޮށް މިކަމާ ދަނީ ހިތްހަމަ ނުޖެހުން ފާޅުކުރަމުންނެވެ.\nއިނގުރައިދޫގައި ހޯމްކަރަންޓީނުގައި ތިބި2ބިދޭސީއަކު ކޮވިޑް-19 އަށް ފައްސިވެއްޖެ\nއުނގޫފާރުގައި މިފަހަރު އީދު ނަމާދު ކުރުން އޮންނާނީ ދެ މިސްކިތުގައި\nއިނގުރައިދޫގައި ހޯމް ކަރަންޓީންގައި ތިބި4މީހަކު ކޮވިޑް-19 ޕޮޒިޓިވްވެއްޖެ\nދުވާފަރު ހޯމް ކަރަންޓީނުގައި ހުރި ކުއްޖަކު ކޮވިޑް-19 އަށް ޕޮސިޓިވް ވެއްޖެ\nރ. އިނގުރައިދޫން މީހަކު ކޮވިޑަށް ޕޮޒިޓިވްވެއްޖެ\n16 އޯގަސްޓް 2020\nހުޅުދުއްފާރުން3ވަނަ މީހަކު ޕޮޒިޓިވް ވެއްޖެ\nmikahala noos thakun hageegaiy nubala khabaru liyaa kamee hithaama huri kameh\nދޮގު ހަބަރު ޖެހިޔަސް މީ ބޯޑުވަރު\nމިނޫސްވެސް ދިޔަރެސްއަށްވީތަ؟ ދޮގުފެތުރުމުގަ އަވަދިނެތި!\nމިހާރު މުދަލު ޒަކާތުގެ ނިސާބު އަކީ ކިހާވަރެއް؟\n8 ޖޫން 2018


Hrithik ge bathalaa akee Kareena eh noon!\nރިތިކްގެ ބަތަލާއަކީ ކަރީނާއެއް ނޫން!\nރިތިކް ރޯޝަން (ވ) އަދި ކަރީނާ ކަޕޫރު\nޑައިރެކްޓަރު ސަންޖޭ ގުޕްތާ އިއްޔެ ވަނީ މަޝްހޫރު ޑައިރެކްޓަރު އަދި ޕްރޮޑިއުސަރު ރާކޭޝާ ރޯޝަން ޕްރޮޑިއުސްކޮށް ރިތިކް ރޯޝަން ބަތަލެއްގެ ރޯލުން ފެނިގެންދާ ފިލްމެއް އުފެއްދުމުގެ މަސައްކަތްކުރަމުން އަންނަ ކަމަށް ބުނެފަ އެވެ.\nއިއްޔެ ސަންޖޭ ކުރި ޓްވީޓެއްގައި ވަނީ ރާކޭޝް އާއެކު އޭނާ ފިލްމެއް އުފައްދަން އުޅޭ ކަމާ ގުޅިގެން ދެކެވެމުން އަންނަނީ ތެދު ވާހަކައެއް ކަމަށާއި އުފައްދާ ފިލްމެއްގެ ލީޑްތަރިއަކީ ރިތިކް ކަމަށެވެ. އަދި ބަތަލާއަކު ހަމަނުޖެހޭއިރު ވަރަށް އަވަހަށް ބަތަލާއަކު ހަމަޖެހޭނެ ކަމަށްވެސް ސަންޖޭ ވަނީ ބުނެފަ އެވެ.\nމިދިޔަ ހަފްތާގެ ތެރޭގައި ރިތިކް އާއި އޭނާގެ ބައްޕަ ރާކޭޝް އާއެކު ސަންޖޭ ފިލްމެއް އުފައްދަން މަސައްކަތް ކުރަމުން އަންނަ ކަމުގެ އަޑުތަކެއް އަރާފައިވަނީ ވޭތިވެދިޔަ ހަފްތާއިން ފެށިގެންނެވެ.\nމިފިލްމުގައި ރިތިކް އާއެކު ފެނިގެންދާނެ ބަތަލާއަކީ ކަރީނާ ކަޕޫރުގެ ވާހަކަތަކެއްވެސް ވަނީ ދެކެވިގެން ގޮސްފަ އެވެ.\nނަމަވެސް މިވާހަކަތަކަށް ރައްދެއް ދެމުން ސަންޖޭ އިތުރަށް ކުރި ޓްވީޓެއްގައި ރިތިކް އާއި ކަރީނާ ފިލްމެއްގައި ހިމެނުމަކީ ކޮންމެ ޑައިރެކްޓަރެއްވެސް ދެކޭ ވަރަށް ބޮޑު ހުވަފެނެއް ކަމަށާއި ނަމަވެސް އަދި މިފިލްމުގެ ބަތަލާ ހަމަޖެހިފައިނުވާ ކަމަށެވެ.\nއަންނަ އަހަރުގެ ފެބްރުއަރީ މަހުގެ ތެރޭގައި ޝޫޓިން ފެށުމަަށް ހަމަޖެހިފައިވާ މިފިލްމަކީ ވަރަށް އަސަރުގަދަ ލޯބީގެ ވާހަކައެއްގެ މައްޗަށް އުފައްދާ ފިލްމެކެވެ.\nމީގެކުރިން ރާކޭޝް އުފެއްދި ދެފިލްމެއް ކަމަށްވާ "ކަހޯނާ ޕިޔާރް ހޭ" އާއި "ކޮއި މިލް ގަޔާ" ގައި ރިތިކް އާއެކު ލީޑްރޯލު ކުޅުމަށް ކަރީނާ އަށް ހުށަހެޅި ނަމަވެސް ވަނީ އެންމެފަހު ވަގުތުގައި ދެފުރުސަތުވެސް ދޫކޮށްލާފަ އެވެ. މިކަމާ ހުރެ ރާކޭޝް ކޮންމެވެސް ވަރަށް ކަރީނާ ދެކެ ހިތްހަމަނުޖެހުނު އިރު އޭނާ އަލަށް ޕްރޮޑިއުސްކުރާ ފިލްމުގެ ބަތަލާ ރޯލު ކަރީނާ އަށް ދިނުމާއި މެދު ޝައްކެވެ.\nމިދެތަރިން މިފިލްމުގެ ލީޑްރޯލުން ފެނިގެން ގޮސްފިނަމަ، މިއީ ދިހަ އަހަރުގެ މެދުކެނޑުމަކަށްފަހު ދެތަރިން އެކުގައި ފެނިގެންދާނެ ފިލްމެކެވެ.\nކަރީނާ އާއި ރިތިކް ވަނީ މީގެކުރިން "ޔާދޭން" އާއި "މެއި ޕްރޭމްކީ ދީވާނީ ހޫން" އާއި "ކަބީ ހުޝީ ކަބީ ޢަމް"ގެ އިތުރުން "މުޖްސެ ދޯސްތީ ކަރޯގީ" ހިމެނެ އެވެ.\nޑައިރެކްޓަރު ކަރަން ޖޯހަރު އުފައްދަން ހަމަޖައްސާފައިވާ ފިލްމު "ޝުއްދީ"ގެ ލީޑްރޯލު ކުޅުމަށް މިދެތަރިން ހަމަޖައްސާފައި ވަނިކޮށް އެންމެ ފަހު ވަގުތު ރިތިކް އެފިލްމު ވަކިވުމުން ކަރީނާ ވެސް ވަނީ ފިލްމު ދޫކޮށްލާފަ އެވެ.\nކަރީނާ އެންމެފަހުން ކުޅުނު "ކީ އެންޑް ކާ"ގެ ޝޫޓިން މިފަހުން ނިމިފައިވާއިރު ރިތިކް އަންނަނީ ޑައިރެކްޓަރު އާޝުތޯޝް ގޮވަރިކާގެ "މޮހެންޖޯ ޑަރޯ"ގެ މަންޒަރުތައް ނަގަމުންނެވެ.


Thinvana Fiyavalhu | #Dhiislam\n5 months ago |0comment| July 21, 2017 |\nއެހެން ދުވަސްތަކެކޭވެސް އެއްފަދައިން އަހުމަދު ގެއިން ނިކުތީ ވަޒީފާއަށް ދިޔުމަށްޓަކައެވެ. ތަނަވަސްކަން ނެތުމުގެ ސަބަބުން އުޅެނީ ފައިމަގުގައި ހިނގާފައެވެ.\nވަގުތަކީ އާދީއްތަ ދުވަހުގެ 7:50ކަން ހާއިރެވެ. ވީމާ މާލޭގެ މަގުމަތި ވަރަށް ހަލަބޮލިއެވެ. ދުވާރު މަތިން ހިނގާފައި ދާ މީހުންގެ ކައިރިން ދެމިގަންނަމުން އަހުމަދު ދިޔައީ ބާރަށް ހިނގާފައެވެ. ދުވާރު މައްޗެކޭވެސް އެއްފަދައިން މަގުމަތިން ދުއްވާފަ ދާ ސައިކަލުތައް ވަކި މަދެއް ނޫނެކެވެ.\nޖީބުގައި އޮތް ފޯނުން ގަޑި ބަލަމުން، ނިއްކުރިން ހިއްލާ ދާތައް ފުހެމުން އަހުމަދު ދެކޮޅު ބަލާލުމަށްފަހު ހިނގައިގަތީ މަގު ހުރަސް ކުރާށެވެ. ދުވާރުމަތިން މަގަށް އެޅި ފުރަތަމަ ފިޔަވަޅެވެ. އަހުމަދު ވާއަތް ފަޅިއަށް ބަލާލުމަށްފަހު ދެވަނަ ފިޔަވަޅު އަޅަން ކަނާއަތް ފަޅިއަށް މޫނު އަނބުރާލިއެވެ. ނަމަވެސް ތިންވަނަ ފިޔަވަޅު އެޅުމުގެ ކުރިން އަހުމަދަށް ފެނުނީ ތަފާތު މަންޒަރެކެވެ.\nހަތަރު ކަޅި ހަމަކޮށްލެވުނީ ކުރިމަތިން ހުރަސްކަނޑާލާފައި ދިޔަ ސައިކަލުގައި އިން ޒުވާން އަންހެން ކުއްޖާޔާއެވެ. އެ ކުއްޖާގެ ލޮލާއި ހިނިތުންވުން ފެނިފައި އަންތަރީސް ނުވާނެ ހަމަ ޒުވާން އެއްވެސް ފިރިހެނަކު ނުވާނެއެވެ. އިންސާނީ ޠަބީޢަތަކީ އެއީ އެވެ. ކުޑަ ހިނދުކޮޅަކަށް އަހުމަދަށްވެސް ކުރެވުނީ އެކަހަލަ އިހުސާސް ތަކެކެވެ. އެ ދެ ފިޔަވަޅު ދޭތެރޭ، އެ ފަޅި ސިކުންތު ތެރޭ ހިތް އާޝޯހު ވިއެވެ.\nނަމަވެސް ކޮންމެ ކަމަކަށްވެސް ނިމުމެއް ވާނެއެވެ. ތިންވަނަ ފިޔަވަޅު އެޅުމުގެ ތެރޭގައި މަގުމަތިން ތަންކޮޅެއް މައްޗަށް ހިއްލިފައި އޮތް ގަލެއްގައި އަހުމަދުގެ ފައި އެ އަޅައިގަތީއެވެ. އެ ޒުވާން އަންހެން ކުއްޖާޔަށް އޮތް ނަޡަރު ގެއްލުވާލީ އަމިއްލަ ސަލާމަތައްޓަކައެވެ. ނަސީބަކުން މީހާއަށް އެއްވެސް ގެއްލުމެއް ނުވެ، ހަތަރުވަނަ ފިޔަވަޅަށް ވާސިލް ވެވިއްޖެއެވެ. އަދި ސަލާމަތް ވެއްޖެކަން އިހުސާސްވެ ބޭއިޚްތިޔާރުން ނަމަވެސް ދުލުން [އަލް ޚަމްދުﷲ] އޭ ބުނެވުނެވެ. މިހިސާބުން އަހުމަދަށް ވިސްނިއްޖެއެވެ. އަދި އިބްރަތެއް ހާސިލް ކުރެވުނެވެ. ވަގުތީ އުފަލަށް ވުރެން އަމިއްލަ މީހާގެ ރައްކަލެވެ. އަދި ދުނިޔޭގެ ޝަހުވަތަށް ތަބާ ވުމުގެ ބަދަލުގައި، ﷲ މަތިން ހަނދުމަކޮށް އާޚިރަތުގެ ހެޔޮދަރުމަ ހޯދުމުގެ މުހިންމު ކަން އަހުމަދަށް ވިސްނުނެވެ. އެ އަންހެން ކުއްޖާއަށް ކަޅި ހުއްޓިފައި އޮތް ކަމުގައި ވާނަމަ އެކްސިޑެންޓެއް ވުމަކީ އެކަށީގެންވާ ކަމެކެވެ. ނަމަވެސް ﷲ ގެ އިރާދަ ފުޅާއެކީ، ތިންވަނަ ފިޔަވަޅު އެޅިޔަ ނުދީ، ވެދާނެ ބޮޑު ގެއްލުމަކުން ސަލާމަތްވީއެވެ.


ޞަފާ ގުރޫޕްގެ ޙައްޖުވެރިން މަދީނާއަށް ދިޔުމަށް ދަތުރު ކުރަމުން ދަނީ\n4 ނޮވެމްބަރ 2009\nމިއަހަރުގެ ޙައްޖުގެ އަޅުކަން އަދާކުރުމަށް މިހާރު ސުޢޫދީ ޢަރަބިއްޔާގައި ތިބި ދިވެހި ޙައްޖުވެރިންގެ ތެރެއިން ޞަފާ ގުރޫޕްގެ ޙައްޖުވެރިން މިއަދު ހެނދުނު މައްކާއިން ފުރައިގެން މަދީނާއަށް ދަތުރު ކުރަމުން އެބަ ގެންދެއެވެ.\nމަޢުލޫމާތު ލިބިފައިވާ ގޮތުގައި ޞަފާ ގުރޫޕްގެ ޙައްޖުވެރިން މެންދުރުގެ ކެއުމަށް މަޑުކުރުމަށްފަހު މިހާރު އަނެއްކާވެސް މަދީނާއަށް ދިޔުމަށް ދަތުރު ކުރަމުން އެބަދެއެވެ. އަދި މިހާރު ޙައްޖުވެރިން ތިބީ މަދީނާއާއި ވަރަށް ގާތުގައި ކަމަށާއި ހަވީރު ވުމުގެ ކުރިން މަދީނާއަށް ފޯރާނެ ކަމަށް ލަފާ ކުރެވޭކަމަށްވެސް މަޢުލޫމާތު ލިބެއެވެ.\nމިހާރު މަދީނާގައި ދިވެހި ޙައްޖުވެރިންގެ ތެރެއިން އަލްޚައިރު ގުރޫޕްގެ ޙައްޖުވެރިން ޒިޔާރަތް ކުރަމުން އެބަދެއެވެ. އިއްޔެ ހަވީރުގެ ވަގުތެއްގައި އައި މިގުރޫޕްގެ ޙައްޖުވެރިން ރޭގެ ވަގުތެއްގައި މަސްޖިދުއްނަބަވީއަށް ޒިޔާރަތްކޮށްފައިވާ ކަމަށާއި ، އަދި މިއަދުގެ ވަގުތެއްގައި މަދީނާގެ ތަންތަން ބަލާލުމަށް ހަމަޖެހިފައިވެއެވެ.\nދިވެހި ޙައްޖުވެރިންނަށް އެހީތެރިވެ ދިނުމަށް ކުރީ އަހަރުތަކެކޭވެސް އެއްފަދައިން މިއަހަރުވެސް މަދީނާގެ އިސްލާމިކް ޔުނިވަރސިޓީގެ ދަރިވަރުން ދަނީ ޙަރަކާތްތެރި ވަމުންނެވެ.\nމިހާތަނަށް މި ލިޔުން ކިޔާފައިވަނީ 729 ފަހަރު


Maldivian balivumun league Champion kan Miskiymagah | Mihaaru\nގައުމީ ވޮލީބޯޅަ ލީގުގައި ވާދަކުރާ މިސްކިތްމަގު ޓީމު.-- ފޮޓޯ:ވީއޭއެމް\nމޯލްޑިވިއަން ބަލިވުމުން ލީގު ޗެމްޕިއަންކަން މިސްކިތްމަގަށް\n08 ޑިސެމްބަރ 2017 - 09:32\nސީލައިފް ގްލޯބަލް ގައުމީ ވޮލީބޯޅަ ލީގުގެ އަންހެން ބައިގައި އިއްޔެ ކުޅުނު މެޗުން ޕޮލިސް ކްލަބުން މޯލްޑިވިއަން ސްޕޯޓްސް އެންޑް ރެކްރިއޭޝަން ބަލިކުރުމުން، ބާކީ އެއް މެޗު އޮއްވައި ޏ. ފުވައްމަލަކު މިސްކިތްމަގު އެންމެންގެ ގުޅުމަށް ލީގު ޗެމްޕިއަންކަން ޔަގީންވެއްޖެ އެވެ.\nތިން ޓީމު ވާދަކުރާ މި މުބާރާތުގައި މިހާތަނަށް ކުޅުނު ތިން މެޗުން ވެސް މިސްކިތްމަގު ވަނީ މޮޅުވެފަ އެވެ. ރޭ ޕޮލިސް އަތުން މޯލްޑިވިއަން މޮޅުވިނަމަ، ޗެމްޕިއަންކަން ހޯދަން މާދަމާ މޯލްޑިވިއަންއާ ދެކޮޅަށް ކުޅޭ މެޗުން މިސްކިތްމަގަށް ބޭނުންވަނީ ޕޮއިންޓެކެވެ. އެހެން ނަމަވެސް ޕޮލިސް އަތުން މޯލްޑިވިއަން ސީދާ ތިން ސެޓުން ބަލިވުމުން މިސްކިތްމަގަށް ލީގު ޗެމްޕިއަންކަން ކަށަވަރުވީ އެވެ.\nއިއްޔެ ހަވީރު ކުޅުނު މެޗުން މޯލްޑިވިއަންއާ ވާދަކޮށް ޕޮލިހުން ސެޓުތައް ގެންދިޔައީ 17-25، 08-25 އަދި 18-25 އިންނެވެ. މި މެޗުގެ މޮޅު ކުޅުންތެރިއަކީ ޕޮލިހުގެ ހައްވާ ރާޝިދާ އެވެ.\nމި މުބާރާތުގައި ރޭ ކުޅުނު ފިރިހެން ބައިގެ މެޗުން ދިވެހި ސިފައިންގެ ކްލަބް ވަނީ 3-1 ސެޓުން ޕޮލިސް ކްލަބް ބަލިކޮށްފަ އެވެ. މި މެޗުގެ ފުރަތަމަ ސެޓު ޕޮލިހުން ގެންދިޔައީ 17-25 އިންނެވެ. ސިފައިން މޮޅުވީ ދެން ކުޅުނު ތިން ސެޓު ގެންގޮސްގެންނެވެ. ސިފައިން ސެޓުތައް ގެންދިޔައީ 25-19، 25-23 އަދި 25-18 އެވެ. މެޗުގެ މޮޅު ކުޅުންތެރިއަކީ ސިފައިންގެ އަހުމަދު އަބްދުލް ކަރީމް (ލޯންގޭ) އެވެ.\nމުބާރާތުގައި މިއަދު އޮންނާނީ ފިރިހެން ބައިގެ މެޗުތަކެވެ. ހަވީރު ކުޅޭ މެޗުގައި މާޒިޔާ ނުކުންނާނީ މޯލްޑިވިއަންއާ ދެކޮޅަށެވެ. މިރޭ ކުޅޭ މެޗުގައި ސީލައިފް ސްޕޯޓްސް ކްލަބް ބައްދަލުކުރާނީ ޕޮލިހާ އެވެ. މިރޭ ކުޅޭ މެޗުން މޮޅުނުވެއްޖެނަމަ ތަށްޓައް އަމާޒުކޮށްގެން މި މުބާރާތަށް ނުކުތް ސީލައިފް މުބާރާތުން ކެޓުމުގެ ފުރުސަތު އެބައޮތެވެ.\nއިތުރު ލިޔުންތައް ގައުމީ ވޮލީބޯޅަ ލީގު ޕޮލިސް ކްލަބް


Talibanunge hamaalaaehgai 43 meehaku maraalaifi\nތާލިބާނުން ހަމަލާދިން އަފްގާނިސްތާނުގެ އަސްކަރީ ބޭސް.-- ފޮޓޯ: އޭއެފްޕީ\n22 ޖެނުއަރީ 20190ކޮމެންޓް\nތާލިބާނުންގެ ހަމާލާއެއްގައި 43 މީހަކު މަރާލައިފި\nއަފްގާނިސްތާނު އަސްކަރްޔާގެ ޖާސޫސީ ބޭހަކަށް ތާލިބާނުން ދިން ހަމަލާއެއްގައި 43 މީހަކު މަރާލައި، 54 މީހަކު ޒަހަމް ކޮށްލައިފި އެވެ.\nއެ ގައުމުގެ ޖާސޫސީ އިދާރާ އިން ބުނީ، ތާލިބާނުން އެ ތަނަށް ހަމަލާ ދިނީ ކާރު ބޮމެއް ގޮއްވާލުމަށް ފަހު ހަނގުރާމަވެރިން ބޭހަށް ވަދެގެން ކަމަށެވެ. އަދި ބައެއް ރިޕޯޓްތައް ބުނާގޮތުން އެ ހަމަލާގައި މަރުވި މީހުންގެ އަދަދު 100 އަށް ވުރެ ގިނަ ކަމަށް ބީބީސީން ބުނެ އެވެ.\nއެގޮތުން ހަނގުރާމަވެރިން ވަނީ އަފްގާނިސްތާނުގެ ސްޕެޝަލް ފޯސަސްގެ ޔުނިޓަކަށް މިއަދު ދިން ހަމަލާއެއްގައި 190 މީހުން މަރާލާފައިވާ ކަމަށް ބުނެފަ އެވެ.\nމީޑިއާ ރިޕޯޓްތައް ބުނާގޮތުގައި މިއީ ފަހުގެ ތާރީހެއްގައި ތާލިބާނުން އަފްގާނިސްތާނުގައި ދިން އެންމެ ވަރުގަދަ އެއް ހަމަލާ އެވެ. އަދި މި ހަމަލާ އާއި އެކު، އަސްކަރިއްޔާ އިން ހަނގުރާމަވެރިންގެ މައްޗަށް ހޯދަމުން ދިޔަ ކުރިއެރުންތައް މަޑުޖެހޭނެ ކަމަށް އަފްގާނިސްތާނުގެ ބައެއް އޮފިޝަލުން ބުނެ އެވެ.\nނޭޝަނަލް ޑައިރެކްޓަރޭޓް ފޯ ސެކިއުރިޓީ (އެންޑީއެސް) އިން ބުނީ ވާޑަކް ޕްރޮވިންސްގެ މެދުތެރޭގައި ހުންނަ ޖާސޫސީ ބޭހަށް މިއަދު ހަމަލާ ދިން އިރު، ތާލިބާނުން އަންނަނީ ސުލްހަ ވުމަށް އެމެރިކާގެ އޮފިޝަލުންނާ ގަތަރުގައި މަޝްވަރާ ކުރަމުންނެވެ.\nއަފްގާނިސްތާން ހަނގުރާމަ ހަނގުރާމަވެރިން ތާލިބާން


Mulhi dhuniye ah FB ge khidhumaithah medhukendunu sababu engaytha? | ThePress\nމުޅި ދުނިޔެއަށް ފޭސްބުކްގެ ހިދުމަތްތައް މެދުކެނޑުނު ސަބަބު އެނގޭތަ؟\n05 October 2021, 08:41\nފޭސްބުކް ކުންފުނީގެ ޗެއާމަން އަދި އެންމެ ބާރުގަދަ ހިއްސާދާރު މާކް ޒަކަބާގް/ފޮޓޯ: ބަޒްފީޑް\n6 ގަޑިއިރުގެ މެދުކެނޑުމަކަށްފަހު ދުނިޔޭގެ އެކި ހިސާބުތަކަށް އެ ކުންފުނީގެ ހިދުމަތްތައް އަލުން ދެވެން ފަށާފައި ވާ ކަމަށް، މަޝްހޫރު ސޯޝަލް މީޑިއާ ކުންފުނި، ފޭސްބުކްއިން ބުނެފިއެވެ.\nޖީއެމްޓީ ގަޑިން އިއްޔެ ހަވީރު 16:00 ހާއިރުން ފެށިގެން ފޭސްބުކް، ވަޓްސްއެޕް އަދި އިންސްޓަގްރާމްގެ ހިދުމަތްތައް ދުނިޔޭގެ ހުރިހާ ހިސާބަކުންހެން މެދުކެނޑިގެން ދިޔައެވެ. ފޭސްބުކް ކުންފުނީގެ ބެލެނިވެރިކަމުގެ ދަށުން ހިންގާ މި3ޕްލެޓްފޯމްގެ ހިދުމަތް މެދުކެނޑިގެން ދިޔައިރު، ވެބް އަދި ސްމާޓްފޯން އެޕްލިކޭޝަން މެދުވެރިކޮށްގެންވެސް މި ޕްލެޓްފޯމްތަކުގެ ބޭނުން ހިފޭ ގޮތް އޮތީ ނުވެފައެވެ.\nއެކި ހިސާބުތަކަށް، އެކި ދުވެލީގައި ހިދުމަތް ދޭން ފަށާފައި ވަނީ ޖީއެމްޓީ ގަޑިން 22:00 ހާއިރުއެވެ.\nމިފަދަ ހިދުމަތްތައް މެދުކެނޑޭކެނޑުން ވިލަރެސް ކުރަމުން އަންނަ ޑައުން ޑިޓެކްޓާއިން ބުނީ، މިއީ ފޭސްބުކް ކުންފުންޏަށް ކުރިމަތިލާން ޖެހުނު މިފަދަ އެންމެ ބޮޑު ފެއިލްވުން ކަމަށެވެ. އެގޮތުން، ދުނިޔޭގެ ހުރިހާ ހިސާބަކުން، 10.6 މިލިއަނަށް ވުރެ ގިނަ ޝަކުވާގެ ރިޕޯޓް ހުށަހަޅާފައި ވާ ކަމަށް ޑައުން ޑިޓެކްޓާ އިން ބުނެއެވެ.\nއެންމެ ފަހުން ފޭސްބުކްއަށް މި ދަރަޖާގައި، މިފަދަ މައްސަލައެއް ކުރިމަތިވީ 2019 ވަނަ އަހަރުއެވެ.\nފޭސްބުކްއިން ވަނީ ރޭގެ ހާދިސާއާ ގުޅިގެން، ކަސްޓަމަރުންގެ ކިބައިން މައާފަށް އެދި، ޓްވީޓްކޮށްފައެވެ. އަދި 100 ޕަސެންޓް ގިއަރުގައި ހިދުމަތް އަލުން ދިނުމަށް ވަގުތުތަކެއް ހޭދަ ވެދާނެ ކަމަށް، އެ ކުންފުނީގެ ޗީފް ޓެކްނޮލޮޖީ އޮފިސަރު މައިކް ޝްރޮއެފާ ވަނީ ބުނެފައެވެ.\nފޭސްބުކް ކުންފުނީގެ ހިދުމަތްތަކަށް ބުރޫ އަރާ، ދުނިޔޭގެ ހުރިހާ ހިސާބަކަށް ހިދުމަތް މެދުކެނޑިގެން ދިޔައީ، ވިސަލްބްލޯވަރެއްގެ ގޮތުގައި އެ ކުންފުނީގެ ހައްސާސީ މައުލޫމާތުތަކެއް ތިލަކޮށްދިން ކުރީގެ މުވައްޒަފު، އޭނާގެ ޝަހްސު ހާމަކުރިތާ 1 ދުވަސް ފަހުންނެވެ. ސީބީއެސްއަށް ދިން އިންޓަވިއުއެއްގައި، ފްރާންސިސް ހޯގެން ވަނީ، ފޭސްބުކް ކުންފުންޏަކީ، ރައްކާތެރި ކަމަށް ވުރެ ބޮޑަށް، ނެޓްވޯކް ފުޅާ ކުރުމަށް އަމާޒު ހިފާފައިވާ ކުންފުންޏެއް ކަމަށް ބުނެފައެވެ.\nއޮންލައިން ނެޓްވޯކިންގް ތަޖުރިބާކާރުން ދަނީ، މިއީ ޑީއެންއެސް ނުވަތަ ޑޮމެއިން ނޭމް ސިސްޓަމަށް މައްސަލަތަކެއް ދިމާވެގެން ހިނގި ހާދިސާއެއް ކަމަށް ވަކާލާތު ކުރަމުންނެވެ. ކަން މިހެން އޮތް އިރު، ހިދުމަތް މެދުކެނޑެން ޖެހުނު ސަބަބެއް ފޭސްބުކް ކުންފުނިން އަދިވެސް ރަސްމީ ކޮށް ކަށަވަރު ކޮށްދީފައެއް ނުވެއެވެ.\nފޭސްބުކާއި އިންޓަގްރާމުގައި އަހަރެމެންގެ މައުލޫމާތު ހުރިވަރު އިނގޭނަަމައީ، އެޕްލެޓްފޯމްތައް ބޭނުންނުވެސް ކުޜާނެކަން ކަށަވަރެވެ.


CNN Aai Eku Rajje Isthihaarukurumah Campaign Eh Fashaifi - Vaguthu\nރާއްޖޭގެ އަދަދު ދަށަށް، ދުނިޔެ ބޮޑު ނުރައްކަލަކާއި ދިމާއަށް -4މިނެޓް ކުރިން\nމޯލްޑިވްސް މާކެޓިން އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ) އާއި އެމްރިކާގެ މަޝްހޫރު ޓީވީ ޗެނަލް ސީއެންއެން ގުޅިގެން ރާއްޖެ އިސްތިހާރު ކުރުމުގެ ހާއްސަ ކެމްޕެއިނެއް ފަށައިފިއެވެ.\nއެމްއެމްޕީއާރުސި އިން ހާމަކޮށްފައިވާ ގޮތުގައި މި ކެމްޕެއިން ފަށާފައި ވަނީ ނުރައްކާތެރި ވައިރަސް ކޮވިޑް-19 އާއި ގުޅިގެން ރާއްޖެ ފުރަބަންދެއްގައި އޮތުމަށްފަހު މިއަދު އަލުން ފަތުރުވެރިކަމަށް ހުޅުވާލުމާ ގުޅިގެންނެވެ. މި ކެމްޕެއިނުގައި ރާއްޖޭގައި ތިބި ތަފާތު މަސައްކަތްތެރިންނާއި ހުނަރުވެރިންގެ މަސައްކަތްތައް މުޅި ދުނިޔެއަށް ދައްކާލައި އެމީހުންގެ ތަޖުރިބާ ހިއްސާކުރުން އޮންނާނެއެވެ.\nމި ކެމްޕޭނުގެ ދަށުން އެންމެ ފުރަތަމަ ފެނިގެންދާނީ "ފައިވް ރީޒަންސް ޓު ލަވް މޯލްޑިވްސް" ނަމަކަށް ކިޔާ ސެގްމެންޓެއް ކަމަށާއި، ސީއެންއެން އިން މޫސުމީ ހަބަރުތައް ގެނެސްދޭ ވަގުތުތަކުގައި ރާއްޖޭގެ މަންޒަރުތައް ހިއްސާކުރުމަށް ނިންމާފައިވާ ކަމަށް އެ ކޯޕަރޭޝަނުން ވަނީ ވިދާޅުވެފައެވެ.\nއެމްއެމްޕީއާރުސީގެ މެނޭޖިން ޑިރެކްޓަރު ތޮއްޔިބު މުހައްމަދު ވިދާޅުވީ ރާއްޖެ ރީޑިސްކަވާ ކުރަން ބޭނުންވާ ފަތުރުވެރިންނަށް ސީއެންއެންއިން ރާއްޖެ އާއި ގުޅޭ މުހިންމު މައުލޫމާތުތަކެއް ހިއްސާކުރާނެ ކަމަށެވެ. އަދި މި ކެމްޕެއިންގެ އަމާޒަކީ ރާއްޖޭގެ ރީތިކަމާއި ތަޖުރިބާކާރު މީހުންގެ ހުނަރުތައް މުޅި ދުނިޔެއަށް ހިއްސާކުރުން ކަމަށް އެމްއެމްޕީއާރުސީ އިން ވަނީ ހާމަކޮށްފައެވެ.\nރާއްޖެއިން ކޮވިޑް-19 އާއި ގުޅިގެން "މޯލްޑިވްސް: ދި ސަން ވިލް ރައިސް އެގެއިން"ގެ ނަމުގައިވެސް ވަނީ ހާއްސަ ކެމްޕޭނެއް ފަށާފައެވެ. މި ޝިޔާރުގެ ދަށުން ވަނީ ވަރުގަދަ ފޭސްބުކް ލައިވްއެއްވެސް ކުރިއަށް ގެންގޮސްފައެވެ. ގަޑިއިރުތަކަކަށް ދެމިގެން ދިޔަ މި ލައިވްގައި މަޝްހޫރު މީހުންނާއި، ކުރިން ރާއްޖެއަށް އައިސްފައިވާ ބައެއް ފަތުރުވެރިން ވަނީ ބައިވެރިވެފައެވެ.\nފިލްމީ ތަރި މަންދިރާ ރާއްޖޭގައި މަޖާ ނަގަނީ!\nޖުލައި 15, 2020 22:59\nޢެއްބަސްވި އަގުހާމަ ކުރުމަކީ ދިވެހި ރައްޔިތުން މިއަދުބޭނުންވާނެކަމެއް.\nޖުލައި 15, 2020 23:45\nޢިޒްރޭލާއެކު ދާހިލީ ގުޅުންވެސް މި ލާދީނީ ވެރިކަމުގަ ގާިމް ކުރާނެ...


FVM airport ah aa luggage machine eh libeyne kamuge kudakuda unmeedheh - FVM times\nފުވައްމުލަކު އެއަރޕޯޓްގައި ބޭނުން ކުރަމުންދާ ލަގެޖު މެޝިން ހަލާކުވެފައި ހުންނަތާ 01 އަހަރަށްވުރެ ގިނަ ދުވަސްވެއްޖެއެވެ. އާ މެޝިނެއް ނުވަތަ ހަލާކުވެފައިވާ މެޝިން މަރާމާތު ކޮށްގެން ނަމަވެސް އެއަރޕޯޓަށް ދިމާވެފައިވާ މައްސަލައަށް ހައްލެއް ހޯދައި ދިނުމަށް އެއަރޕޯޓް ހިންގާ ފަރާތް ނުކުޅެދިފައިވާ ކަމަށް ރައްޔިތުން އަންނަނީ ބުނަމުންނެވެ. ރައްޔިތުންނާއި ގުޅުން ހުރި ހައްސާސް މައްސަލައަކަށްވާތީވެ ފުވައްމުލައް ޓައިމްސްއިން ދެންނެވި ސުވާލަކަށް ޖަވާބު ދެއްވަމުން ފުވައްމުލަކު އެއަރޕޯޓްގެ އިސްވެރިޔަކު ވިދާޅުވީ ”ކުރިޔަށް އޮތް ދެތިން ހަފުތާއެއްގެ ތެރޭގައި އާ މެޝިނެއް ލިބި އިންސްޓޯލް ކުރާނެ ކަމުގެ ޔަގީންކަން އެއަރޕޯޓް ހިންގާ ފަރާތް ކަމަށްވާ ރީޖަނަލް އެއަރޕޯޓްސް ކޮމްޕެނީން ދީފައިވާ ކަމަށެވެ”.\nލަގެޖު މެޝިން ހަލާކުވުމުގެ ސަބަބުން ދަތުރުވެރިންނަށް ވަރަށް ބޮޑު ތަކުލީފުތަކާ ކުރިމަތިލާންޖެހެއެވެ. އެއަރޕޯޓުން ފުރާ މީހުންނާއި އެއަރޕޯޓަށް އަންނަ މީހުން ގެންނަ ކޮންމެ ދާގީނާއެެއް ވެސް ހުރިހާ އެންމެންގެ ކުރިމަތީގައި ބަލައި ފާސްކުރުމަކީ މުދަލަށް ލިބެންވާ ރައްކާތެރިކަން ނުލިބޭ ކަމެއް ކަމުގައި ދަތުރުވެރިން ދެކެއެވެ. އަދި އެއަރޕޯޓުގައި މަސައްކަތްކުރާ މުވައްޒަފުންގެ މަސައްކަތް އެތައް ގުނައަކަށް ބުރަވެ ދަތުރުވެރިންގެ ހިތްހަމަ ނުޖެހުމާއި ދެކޮޅުވެރި ކަމުގެ ޝުޢޫރުތަކާ މުވައްޒަފުން ކުރިމަތި ލާންޖެހެނީ މަދެއް ކޮށެއް ނޫނެވެ.\nމިމައްސަލާގައި ރައްޔިތުންގެ ކަންބޮޑުވުން އިންތިހާއަށް އޮތްކަން ކޮވިޑާއި ގުޅިގެން ފުވައްމުލަކު އިމަޖެންސީ އޮޕަރޭޝަން ސެންޓަރުން ބާއްވާ ނޫސް ކޮންފަރެންސުންނާއި ސޯޝަލް މީޑިއާގެ ތަފާތު ފުލެޓް ފޯމު ތަކުގައި ރައްޔިތުން ކޮށްފައިވާ ޕޯސްޓް ތަކުން އެގެއެވެ. އަދި މެޝިންގެ މައްސަލާގައި އެފް. އީ.އޯ،ސީއަށް އަަމާޒުކޮށް ނޫސްވެރިޔަކު ކުރި ސުވާލަކަށް ޖަވާބު ދެއްވަމުން ފުވައްމުލަކު ސިޓީ ކައުންސިލް އިދާރާގެ ފަރާތުން ވިދާޅުވީ ”އެއަރޕޯޓަކީ ސިޓީ ކައުންސިލްގެ އިހުތިސާސްގައި ހިމެނޭ ތަނަކަށް ނުވާތީވެ ސިޓީ ކައުންސިލަށް ކުރެވޭނެ މާބޮޑު ކަމެއް ނޯންނާނެ ކަމަށެވެ.” އެގޮތަށް ވިދާޅުވިޔަސް ސިޓީއެއްގައި ހިމެނޭ ކޮންމެ ޚިދުމަތަކާ ގުޅޭ ގޮތުން ވެސް ބަސް ކިޔުމުގެ އިޚުތިޔާރު ގާނޫނުން ވަނީ ސިޓީ ކައުންސިލަށް މަތިކޮށްފައެވެ.\nފުވައްމުލަކަކީ އަބާދީގެ ގޮތުން 14000 މީހުން ދިރިއުޅޭ ސިޓީއަކަށްވެފައި ސަރުކާރުން އެދުނު ގޮތަށް ރައްޔިތުންގެ މަޖުލީހަށް ފުވައްމުލަކު 03 ދާއިރާއިން ވެސް ސަރުކާރު ނިސްބަތްވާ ޕާޓީގެ ކެނޑިޑޭޓުން ހޮވައި އިންތިޚާބުކޮށްދީ ފުވައްމުލަކު ސިޓީގެ މޭޔަރު ކަމުގެ މަގާމާއި ސިޓީ ކައުންސިލްގެ މެޖޯރިޓީ ވެސް ސަރުކާރަށް ދީފައިވާއިރު ސިޓީއަށް ދިމާވާ މައްސަލަ ތަކުގެ ތެރެއިން އަވަސް ހައްލެއް ހޯދަން ބޭނުންވާ މައްސަލަ ތަކުގައި ސަރުކާރުން ފަހަތު ފަޔަށް ބުރަވާތީވެ ރައްޔިތުން އިންތިހާއަށް ކަންބޮޑުވުން ފާޅުކުރެއެވެ.


ޗައިނާގެ އެޕާޓްމެންޓް ތަކެއް ޖަންގައްޔެއްހެން! – DhiDaily\nޗައިނާގެ އެޕާޓްމެންޓް ތަކެއް ޖަންގައްޔެއްހެން!\nއެޕާޓްމެންޓް ފެހި ކުރުމުގެ ޕްރޮގްރާމެއްގެ ދަށުން ޗައިނާގެ ކުންފުންޏަކުން އެ ޤައުމުގެ އެޕާޓުމެންޓްތަކެއް ޖަންގައްޔެއްގެ ޑިޒައިންނަށް ހަދައިފިއެވެ.\nއެޕާޓްމެންޓް ފެހި ކުރުމުގެ ތަހުލީލުތަކެއް ކުރުމަށް ”ވާރޓިކަލް ފޮރެސްޓް“ގެ ނަމުގައި ހަދާފައިވާ މި އިމާރާތުގެ ހުރިހާ ފަންގިފިލާތަކުގައިވަނީ ބޯކޮށް ގަސް އިންދާފައެވެ.\nޗައިނާގެ މި އިމާރާތްކޮށްފައިވާ ކުންފުނިން ބުނާ ގޮތުގައި މިހާރު މި އިމާރާތުގެ 826 އެޕާޓްމަންޓްވަނީ އެއްކޮށްހެން ގަނެ ހުސްވެފައެވެ. މި އިމާރާތްކ ކުރި ފަރާތްތަކުން ބޭނުންވަނީ މިހާރު މި ޒަމާނުގެ ކޮންކްރީޓު ޖަންގަޔެއްގެ ސިފަ ޖެއްސުމަށްވުރެ، އަސްލު ގަސްބޯ ޖަންގައްޔެއްގެ ސިފަ ޖެއްސުމަށެވެ.\nމި އެޕާޓްމެންޓްތަކާއި އިންސާނުން ދޯޅުވާ މިންވަރަށް މަދިރިވެސް ދޯޅު ކަމަށް މަޢުލޫމާތު ލިބެއެވެ. އަދި މި އެޕާޓްމެންޓްތަަކަށް ބަދަލުވެފައިވާ ޢާއިލާތަކުން މަދިރި ބޭސް ބޭނުން ކުރާ ކަމަށްވެސް ރިޕޯޓުތަކުގައި ބުނެއެވެ.\nމަދިރީގެ އުނދަގޫ ޖެހުނު ކަމުގައި ވީ ނަމަވެސް، މަދުން ނަމަވެސް ޢާއިލާ ތަކެއް ވަނީ ބަދަލުވެފައެވެ. ޗެންގްޑު ޤީޔީ ފޮރެސްޓް ގާރޑަންގެ ނަމުން ނަންދީފައިވާ މި އެޕާޓްމެންޓްތައް ހަދަން ފަށާފައިވަނީ މީޑިޔާ ރިޕޯޓުތައް ބުނާ ގޮތުގައި 2018 ވަނަ އަހަރުއެވެ.


Dhaulathaai dhekolhah vaahaka dhehki India dharivaruge massala balaeh nugayi\nދައުލަތާ ދެކޮޅަށް ވާހަކަ ދެއްކި އިންޑިއާ ދަރިވަރުގެ މައްސަލަ ބަލައެއް ނުގަތް\nމީގެ ހަފްތާއެއްހާ ދުވަސް ކުރިން އިންޑިއާގެ ސަރުކާރާއި ދެކޮޅަށް އަދި އާއްމުންގެ ނަފްރަތު އުފެދޭގޮތަށް ވާހަކަ ދެއްކި ދަރިވަރުގެ މައްސަލަ ސުޕްރީމް ކޯޓަށް ބަލައިގަނެވެން ނެތް ކަމަށް އެ ކޯޓުން ބުނެފި އެވެ.\nއިންޑިއާގެ ސުޕްރީމް ކޯޓުން ބުނީ މައްސަލަ މި މަރުހަލާގައި ސުޕްރީމް ކޯޓުން ކުރިއަށް ގެންދިއުމުން ދަށު ކޯޓުތަކުގެ ހައިބަތާއި ބާރު ކުޑަވެގެން ދާނެ ކަމަށެވެ.\nމިމައްސަލަ އާއި ގުޅިގެން އިންޑިއާގެ ޖަވާހަރްލާން ނެހްރޫ ޔުނިވަސިޓީ (ޖޭއެންޔޫ) ގެ ދަރިވަރުންގެ ލީޑަރު ކަންހައިޔާ ކުމާރު ވަނީ ހައްޔަރުކޮށްފަ އެވެ. އޭނާ ހައްޔަރުކުރީ އިންޑިއާގެ ގާނޫނު ހަދާ މަޖިލީހަށް 2001 ވަނަ އަހަރު ހަމަލާދީ 14 މީހަކު މަރާލި ހާދިސާގައި ކުށްވެރިވެރިވި މުހައްމަދު އަފްޒަލް ގްރޫ 2013 ވަނަ އަހަރު ދަންޖައްސައި މަރާލުމުން އެކަމާ ދެކޮޅަށް ބޭއްވި އަޑުއުފުލައި ބޭއްވި މުޒާހަރާއަކަށް ފަހުގަ އެވެ.\nއިންޑިއާ ސަރުކާރުން ބުނީ މި މުޒާހަރާގައި ކުމާރު ވަނީ ދައުލަތާއި ދެކޮޅަށް އޭނާ ދެއްކި ވާހަކަތަކުގެ ޒިންމާ ނަގަން ޖެހޭނެ ކަމަށެވެ.\nމިމައްސަލައިގައި މިދިޔަ ބުރާސްފަތި ދުވަހު އިންޑިއާގެ ނިއު ދިއްލީގައި އެތައް ހާސް ބަޔަކު މުޒާހަރާކޮށްފަ އެވެ. އަދި ޔުނިވާސިޓީތަކުންނާއި ސިޔާސީ ޕާޓީތަކުން ވެސް ކުމާރާއި އެއްކޮޅަށް ދަނީ އަޑު އުފުލަމުންނެވެ.\nއެހެން ނަމަވެސް ސަރުކާރުންބުނަނީ ގައުމިއްޔަތާ ދެކޮޅު ހަދާ ފަރާތްތަކަށް އަދަބު ދޭނެ ކަމަށެވެ.


Uligamuge ruh valehgai roave gellunthakeh vejje | Mihaaru\nއުލިގަމު ވަލުގައި ރޯވެފައި: އަލިފާންގަނޑު ވަނީ ބޮޑު ސަރަހައްދަކަށް ފެތުރިފައި-- ފޮޓޯ: ކައުންސިލް\nއުލިގަމުގެ ރުއް ވަލެއްގައި ރޯވެ ގެއްލުންތަކެއް ވެއްޖެ\n05 މެއި 2019 - 19:462comments\nހއ. އުލިގަމުގެ ވަލުތެރޭގެ ބޮޑު ބައެއްގައި މިއަދު އަލިފާން ރޯވެ ގެއްލުންތަކެއް ވެއްޖެ އެވެ.\nރަށު ކައުންސިލުން ބުނީ މިއަދު ހަވީރު 5:30 ހާއިރު އަލިފާން ރޯވީ، ރަށުގެ މީހުން އާއްމުކޮށް ކުނި އަޅާ ސަރަހައްދުގައި ކަމަށެވެ. އެ އަލިފާންގަނޑު ފެތުރި މިހާރު 200 އެއްހާ އަކަފޫޓަށް އަލިފާނުގެ އަސަރު ކޮށްފައިވާ ކަމަށް ކައުންސިލުން ބުނެ އެވެ.\nކައުންސިލްގެ ނައިބު ރައީސް އަހުމަދު ޒިޔާދު ހަސަން ވިދާޅުވި ގޮތުގައި، ސިފައިންނާއި އާއްމުން ކުރި މަސައްކަތުން މިހާރު ވަނީ އަލިފާންގަނޑު ކޮންޓްރޯލް ކޮށްފަ އެވެ. އެކަމަކު، އަދިވެސް އެއްކޮށް އަލިފާންގަނޑު އެއްކޮށް ނިއްވައި ނުލެވޭ ކަމަށް އޭނާ ވިދާޅުވި އެވެ.\nމިހާތަނަށް ބެލެވޭ ގޮތުގައި އެއީ ބަޔަކު ގަސްދުގައި ކޮށްފައިވާ ކަމެއް ކަމަށް ވެސް ޒިޔާދު ވިދާޅުވި އެވެ.\n"މިހާރަކަށް އައިސް ދޭތެރެދޭތެރެއިން އެ ސަރަހައްދުގައި ރޯކުރޭ. މިއަދު ބޮޑަށް މި ފެތުރުނީ،" އޭނާ ވިދާޅުވި އެވެ.\nއަލިފާން ރޯވީ، ގިނަ އަދަދެއްގެ ރުއް ހުރި ސަރަހައްދަކަށް ވާއިރު ގިނަ ރުއްތަކަކަށް ގެއްލުން ވާނެ ކަމަށް ބެލެވޭ ކަމަށް ވެސް ޒިޔާދު ވިދާޅުވި އެވެ. އަލިފާންގަނޑު އެއްކޮށް ނިއްވާލެވިފައި ނުވާތީ ގެއްލުމުގެ ތަފްސީލް އަދި ނުބެލޭ ކަމަށް އޭނާ ވިދާޅުވި އެވެ.\nއިތުރު ލިޔުންތައް އަލިފާނުގެ ހާދިސާ ހއ. އުލިގަން


Ibu " SICK " golaeh | Bithufangi\nއިދިކޮޅު ކޯލިޝަންގެ ކެންޑިޑޭޓް އިބްރާހިމް މުހަންމަދު ސޯލިހަކީ ތަފާތު ބޭފުޅެކެވެ. ބައެއްފަހަރު ކުރައްވަން އުޅުއްވާ ކަންކަން ހަނދާންނެތިދާ ބޭފުޅެކެވެ. އަނެއްބައި ފަހަރު ޕޯޑިއަމްތަކުގައި ދައްކާ ވާހަކަތައް ފަށާހިސާބުން ހަނދާންނެތޭ ބޭފުޅެކެވެ. ކިތެންމެ އަވަހަކަށް ވެސް މީހަކު ކޮށްދީފައިދާކަމެއް ދެވަނަ ފަހަރަށް ކޮށްދޭނެކަމަށް ބުނުއްވާ، ހަނދާންތައް ކޮށި ބޭފުޅެކެވެ.\nހަޤީގަތުގައި އިބޫއަކީ ސިކުނޑި ހަމަނުޖެހޭ ބަލި ބޭފުޅެކެވެ. އިދިކޮޅު ކެނޑިޑޭޓް އިބުރާހިމް މުހަންމަދު ސޯލިހަކީ ކުރީގެ ރައީސް މުހަންމަދު ނަޝީދު އަދި ޓެރަރިޒަމުގެ ދައުވާގައި 13 އަހަރަށް ޖަލަށްލުމަށް ހުކުމްކޮށްފައިވާ ޓެރަރިސްޓް ނަޝީދު ދަމާފައިވާ ގުއި ރޯނެކެވެ.\nއިބޫއާއި ނަޝީދަކީ ވަރަށް ކުރިންސުރެ ގާތް ދެރަހުމަތްތެރިންއެވެ. އެކުގައި ނުބައި އަރުވަން އުޅުނު ދެމީހުންނެވެ. އިބޫ ގެ ބޭބެމެން ޤުރުއާން ހިތުދަސްކުރި އިރު އިބޫ ހުރީ ނަޝީދުގެ އަވާގައިޖެހި ހަލާކުވެފައެވެ.3ނޮވެންބަރުގައި 1988 ގައި ބޭރުގެ ކުލީ ސިފައިންގެ އެހީގައި، ކުށެއްނެތް 19 ދިވެހިން ޝަހީދުކުޅަ ބޮޑު ސިއްކަގޭ އަންހެނެއްގެ ފަހަތުންނެވެ.\nކޮންމެއަކަސް ނަޝީދެކޭ އެއްފަދައިން އިބޫއަކީވެސް ޒުވާން އަންހެންކުދިންނާއިއެކު ޕާޓީ ކުރައްވާ ބޭފުޅެކެވެ. އެކުވެރިންގެ ރިސޯޓުތަކުގައި ނުވަތަ އަވަށްޓެރި ސިލޯނުގައެވެ. ބުރަޔާ ޓީ ޖަންގިޔަލުގައި ތިބޭ ޒުވާން އަންހެންކުދިންގެ އުނގަށް ވެއްޓި ވަޑައިގެން އުޅުއްވި ބޭފުޅެކެވެ. ފިނދު ބައްލަވާ ބޭފުޅެކެވެ.\nކޮންމެއަކަސް 13 އަހަރުގެ ޖަލުހުކުމަށް ފިއްލަވައިގެން ހުންނެވި ޓެރަރިސްޓް ނަޝީދު ޖަލުން ސަލާމަތްވާން އޮތީ ނާއިންސާފުން ވެރިކަންކުރާނޭ ވެރިއެއް ގެނެވިގެންކަމުން އިދިކޮޅު ކޯލިޝަނުން އިބޫ ނެރުނީ ދިވެހިން ޖައްސާނޭ ގުއިރޯނެއްގެ ގޮތުގައެވެ. ނަމަވެސް ހަޤީގަތަކީ އިބްރާހިމް މުހަންމަދު ސޯލިހަކީ ބަލި ކުއްޖެއްކަމެވެ.\nސިކުނޑީގެ ނާރެއް ހިމަވެ ލޭ ދަރުރުވުން މަދުވުމުން ދިމާވާ ބައްޔެއްކަމުގައިވާ "ވެސްކިއުލަރ ޑިމެންޝިއާ" ގެ ވައްތަރެއް ކަމަށްވާ، "ކޮގްނިޓިވް އިމްޕެއަރމަންޓް" ހުންނަ މީހެކެވެ.\n"ވެސްކިއުލަރ ޑިމެންޝިއާ" އަކީ މިހާގެ ސިކުނޑީގެ ހިނގުން ލަސްކޮށްލާ އަދި ކުދި ކުދި ކަންކަމުގައިވެސް އެމީހަކު އަމިއްލައަށް ގޮތް ނިންމަން އުދަގޫ ކުރުވާ ބައްޔެއްކެވެ. މިބަލީގެ ސަބަބުން ވާހަކަދެއްކުމުގައި ވެސް ބައެއް ފަހަރު ދަތި ތަކެއް ކުރިމަތި ކުރުވައެވެ. ޕޯޑިއަމްތަކުގައި އިބޫ އަނގަ އޮޅި ކިޔޭ ނުކިޔޭ ނޭގޭ ސަބަބު މިހާރު އެނގިލައްވާފި ދެއްތޯއެވެ. ފުދިފައިހުރި ވައުދުތަށް ފުއްދަވާނޭކަމަށް ވިދާޅުވާ ސަބަބު އެނގިލައްވައިފި ދެއްތޯއެވެ.\nސިނކުނޑިއަށް ދިމާވާ މިނުރައްކާތެރި ބަލީގެ ސަބަބުން ގާތްގަނޑަކަށް ފަސްވަރަކަށް އަހަރުތެރޭ ހިތް ހުއްޓުމާ ސްޓްރޯކް ޖެހި ފުރާނަޔަށް ނުރައްކާތެރިވުން ގާތެވެ.\nބައްޔަކީ ވެދާނެ އެއްޗެކެވެ. މަރަކީ ވާނީ ކޮންއިރަކު ކަމެއް އެނގޭ އެއްޗެއް ނޫނެވެ. ނަމަވެސް5ލައްކަ މީހުންގެ ހައްގުތަށް ކޮނޑުއަޅައިގެން ނިކުންނައިރު މީހާއަކީ އެކަމަށް ޤާބިލު މީހަކަށް ވުން މުހިންމެވެ. މީހާގެ ލަޔާޤަތު އެކަމެއް ކުރުމަށް ތަންދޭންޖެހެއެވެ. މިދައްކަނީ ޤައުމެއްގެ ވެރިކަން ކުރާ ވާހަކައެވެ. ތައުލީމެއް ލިބިފައި ނެތެއްކަމަކު ފުރިހަމަ ސިއްހަތެއްގައި ހުރުން މުހިންމެވެ. ބަޔަކަށް ވެރިކަން ހޯދައިދިނުމަށް ނަމަވެސް ފަސްލައްކަ މީހުންގެ ހައްޤުތަށް ނިގުޅައިގަތުން "ކަޑަ" އެވެ.\nSeptember 06, 2018 by ޢާދަނު Reply\nފަޑަ ބޮއިބެލަ ހިމާރާ. ކަލޭގެ ............ އިބޫއަށް ވޯޓް ދޭނީ ބަކައްޓާ


Shameem, Faadukiyunthakah Rahdhu Dhinee Kureege Bandaaranaib Zaki Ge Video Akun - Vaguthu\nޝަމީމް، ފާޑުކިޔުންތަކަށް ރައްދުދިނީ ކުރީގެ ބަންޑާރަނައިބު ޒަކީގެ ވީޑިއޯއަކުން\n6 މަސް ކުރިން ( ނޮވެމްބަރު 15, 2021 )\nޕްރޮސެކިއުޓަރ ޖެނެރަލް ހުސެއިން ޝަމީމަށް ކުރިމަތިވާ ފާޑުކިޔުންތަކަށް ރައްދު ދިނުމަށް އޭނާ މިއަދު ވެސް ކުރީގެ ބަންޑާރަނައިބު އަލްއުސްތާޛު އަޙްމަދު ޒަކީގެ ވީޑިއޯއެއް ޓްވީޓް ކުރައްވައިފިއެވެ.\nމީގެ ކުރިން ވެސް ޝަމީމަށް ފާޑުކިޔުން އަމާޒުވާ ބައެއް ފަހަރުތަކުގައި އޭނާ މިވީޑިއޯ ޓްވީޓް ކުރައްވާފައިވެއެވެ.\nޝަމީމް ޓްވީޓް ކުރައްވާފައިވާ ވީޑިއޯގައި ފެންނަނީ 1988 ވަނަ އަހަރު ރާއްޖެ އަށް ދިން އުދުވާނީ ހަމަލާ އާއި ގުޅޭ ގޮތުން އޭރު ބަންޑާރަނައިބުގެ މަގާމުގައި ހުންނަވައިގެން އަލްއުސްތާޛު އަޙްމަދު ޒަކީ "ޓީވީއެމް" އަށް އިންޓަވިއު ދެއްވާ މަންޒަރެވެ. އެއިންޓަވިއު އިން ޝަމީމް ފާހަގަ ކުރައްވަނީ "ކަމެއް އެނގިފައި އޮތަކަސް، އެ ހިސާބަކުން ނުނިމޭނެ" ކަމަށް އަލްއުސްތާޛު އަޙްމަދު ޒަކީ ވިދާޅުވި ތަންކޮޅަށެވެ.\nއަލްއުސްތާޛު އަޙްމަދު ޒަކީ އަކީ 1982 ވަނަ އަހަރުގެ ނޮވެމްބަރ 11 ވަނަ ދުވަހުން ފެށިގެން 1993 ވަނަ އަހަރުގެ ނޮވެމްބަރ 22 ވަނަ ދުވަހާއި ހަމައަށް ރާއްޖޭގެ ބަންޑާރަނައިބެވެ.\nޙިކުމަތަކީ ދުވަސް ވުމަކުން ފިލައިދާ އެއްޗެއް ނޫނެވެ. އަލްއުސްތާޛު އަޙްމަދު ޒަކީގެ މި ވާހަކަކޮޅު، މިއަދު އަދި މާބޮޑުތަކުން މުހިންމުވެފައި، ބޭނުންތެރިކަމަށް އެބަ ފެނެއެވެ.\n"ކަމެއް އެނގިފައި އޮތަކަސް، އެ ހިސާބަކުން ނުނިމޭނެ". https://t.co/WvMNsDISZx\n— Hussain Shameem (@HuShameem) November 15, 2021\nއަލްއުސްތާޛު އަޙްމަދު ޒަކީގެ އިންޓަވިއުއެއް ބޭނުން ކުރައްވައިގެން ޝަމީމް ދިފާއު ވުމުގެ މަސައްކަތް އަނެއްކާ ވެސް ފައްޓަވާފައި މިވަނީ ބައެއް މައްސަލަތަކާއި ގުޅިގެން އޭނާ އަށް ފާޑުކިޔުން ވަރަށް ބޮޑަށް އަމާޒުވެފައި ވަނިކޮށެވެ. ދާދިފަހުން އޭނާ އަށް ފާޑުކިޔުން އަމާޒުވި އެއްމައްސަލަ އަކީ ކަނޑަށް ފުންމާލަން އުޅުނު ކުދިންތަކެއް ކޮންޓްރޯލް ކުރަން މަސައްކަތް ކުރި ފުލުހުންތަކެއްގެ މައްޗަށް ދައުވާ އުފުލި މައްސަލައެވެ. އެމައްސަލައިގައި ފުލުހުންގެ އެފްސީޕީގެ އިސްވެރިޔާ އާއި ޖެންޑަރ މިނިސްޓަރަށް ދައުވާ ނުކޮށް އާދައިގެ ރޭންކްތަކުގެ 13 ފުލުހެއްގެ މައްޗަށް ދައުވާ ކުރާތީ ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nއޭގެ އިތުރުން ޔޫތު މިނިސްޓަރު އަހްމަދު މަހްލޫފްގެ މައްޗަށް ދައުވާ ނުކޮށް ހަމަސް ދުވަސް ހޭދަވެގެން ދިއުމުންނާއި އަދި ވެންޓިލޭޓަރުތަކުގެ މައްސަލައިގައި ވެސް ދައުވާ އުފުލާފައި ނުވާތީ ޝަމީމަށް ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nޝަމީމް ބައެއް މައްސަލަތަކުގައި ދައުވާކޮށް ބައެއް މައްސަލަތައް އަނބުރާ ފޮނުވާލަނީ ނުފޫޒު އޮވެގެން ކަމަށް ކުރާ ތުހުމަތުތައް އިއްޔެ ވެސް އޭނާ ވަނީ ދޮގު ކުރައްވާފައެވެ.\nޑެޕިޔުޓީ ޕީޖީއަކަށް ސަމީރު\nޕީޖީ ޝަމީމް ކަނޑު ބޯޓެއްގައި ކުރެއްވި ހައްޖު ދަތުރު!\nމިދިޔަ މަހު 214 މައްސަލަ ކޯޓަށް، ގިނައީ މަސްތުވާތަކެތީގެ މައްސަލަ\nނޮވެމްބަރު 15, 2021 08:49\nއެބުނާ ދިރޭ ޕާނަކީ މިއީތަ؟\nނޮވެމްބަރު 15, 2021 09:31\nސަމީމޫ ނުފޫޒުން ކަލޭ އެއްފަރާޔްނުވެވޭނެ އެއައްވުރެ ގިނައިން ރުފިޔާ ނަގާފާ ތިހުރީ މީވވވވ ވާހަކަ ކަލޭވެސް އަންނަނާނީ ހިނި މަވެސް އަންނަހެން\nނޮވެމްބަރު 15, 2021 10:06\nމީ ޝަމީމު ބުނަން އެއްވެސް ވާހަކަ އެއް ނޫން،\nއަދީބުއަށް 800 އަހަރުގެ ހުކުމް ގެނެވިދާނެ،\nބޮޑެތި ކޭސް ތަކުގައި ޝަމީމު ދިއުން ، ޒަކީއެއް ނުދެއޭ ކުއްވެރިން ނާ ވަގުން ހިމާޔަށް ކުރާކަށް\nނޮވެމްބަރު 15, 2021 10:48\nމޭޔަރު ޝިފާގެ މައްސަލަ ހިންދާލީ އާއިލީ މީހަކަށް ވާތީ މަހުލޫފު މައްސަލައިގެ ހޫނު ކެނޑެންދެން މަޑުކުރީ ހަމަ މަސްަލަހަތު މަހުލޫފު ބުނި ސަރުކާރު ފަލޭހަތް ކޮށްލާނަމޭ ... އެޭގައި ޝަމީމް ހިމެނޭ އަދީބު އަތުން ލިބުނު ފައިސާގެ ތަފްސީލް ލީކް ކުރާތީ އަދި ގަލޮޅު މަދަރުސާ މައްސަލައިގެ ތެރެއަށް ޕީޖީ ފުންމާލާ ވަގުތުން އެ އަންހެން މީހާ ދޫކޮށްލީ ވެސް ހަމަ މަސްލަހަތު ކިހާ ދެރަ ކަމެއް... މިސަރުކާރަށް އިންސާފުގެ ދަތުރު އޮތީ އާއިލީ މީހުން ހިމާޔަތް ކޮށްގެން ސަފާރީ ރޭޕް ކޭސް ވެސް ބަލާ ފިޔަވަޅު އަޅަން އަންގާކަށް ނުކުރެނު ޕީޖީ އަކަށް\nނޮވެމްބަރު 15, 2021 11:01\nއާންމު މީހަކު އަޖާއިބު އަންތަރީސްވާންޖެހެނީ މި ހުރިހާދުވަހެއް ވީ އިރުވެސް ބޮޑުންގެ މީހަކު އެއްވެސް މައްސަލައެއްގާ ކުއްވެރިވެ ޖަލުމުއްދަތު ހަމަކޮށްފައިވާ ކަން މި ދިވެހި ތާރީހު ނުދެކޭތީ. އެހެންވީމާ ބުނާންޖެހެނީ ބޮޑުން، ސިޔާސީވެރިން މި ގައުމެއްގާ ކުއްވެރިވެ އަދަބެއް ނުލިބޭނެއޭ!\nނޮވެމްބަރު 15, 2021 13:05\nއަޙްމަދު ޒަކީގެ ނަންފުޅުގެ ކުރިޔަށް އަލްއުސްތާޛެއް ނުކިޔާ. ކިޔަނީ އަލްފާޟިލް އަޙްމަދު ޒަކީ. އެމަނިކުފާނު ބަންޑާރަނައިބުގެ މަގާމު ފުރުއްވިޔަސް އަދި އޭގެކުރިން މަޙްކަމަތުއް ޝަރްޢިއްޔާގެ ވެރިޔާ (މިނިސްޓަރ އޮފް ޖަސްޓިސް) ގެ މަގާމު ފުރުއްވިޔަސް އެމަނިކުފާނަކީ ޤާނޫނީ އަދި ޝަރުޢީ އެއްވެސް ފާހެއް ލިބިވަޑައިގެންފައިވާ ބޭފުޅެއް ނޫން. މިއީ އެމަނިކުފާނަށް ރައްދުކުރާ އިހާނެތި ބަހެއް ނޫން. އެމަނިކުފާނަކީ ވަރަށް ތަޖުރިބާކާރު، ވަރަށް ޤާބިލު ސިޔާސީ މުދައްބިރެއް. ރާއްޖޭގެ ބޮޑުވަޒީރުކަން ވެސް ކުރައްވާފައިވާ ބޭފުޅެއް. މީހުންނަށް ވަރަށް ހެޔޮފުޅު، އޯގާތެރި ބޭފުޅެއް. އެމަނިކުފާނު ބަންޑާރަނައިބު ކަމުގެ މަގާމުގައި ހުންނެވީ ހައެއްކަ އަހަރު. 1993 ގައި އެމަގާމުގައި އެމަނިކުފާނެއް ނުހުންނަވާނެ. އެއަހަރުގެ ރިޔާސީ ދައުރު ނިމުމާ ހަމައަށް އެކްޓިންގ އެޓަރނީ ޖެނެރަލްގެ ގޮތުގައި އޭޖީ އޮފީސް ހިންގެވީ ޑރ. މުޙައްމަދު ޒާހިރު ޙުސައިން. ޑރ. ޒާހިރު ޙުސައިންގެ ކުރިން، ޒަކީގެ ފަހުން ސީނާ އަޙްމަދު ޒާހިރުވެސް އޭޖީއަކަށް ހުންނެވި. 1993 ގެ ނޮވެންބަރުގައި ފެށުނު ރިޔާސީ ދައުރާ ގުޅިގެން އޭޖީގެ މަގާމަށް އައްޔަނުކުރެއްވީ ޑރ. މުޙައްމަދު މުނައްވަރު. އޮނަރަބްލް އަޙްމަދު ޒަކީ އާއި އޮނަރަބްލް ޑރ. ޒާހިރު ޙުސައިނާއި އޮނަރަބްލް އަޙްމަދު ޒާހިރު (ސީނާ) މި3ބޭފުޅުން އަރިހުގައިވެސް އޭޖީ އޮފީހުގައި އަހަރެން މަސައްކަތް ކުރިން. ެެެެެެެެެެެެެެެެެެެެެެެެެެެެެެެެެެެެެެެެެ\nނޮވެމްބަރު 15, 2021 13:37\nޝަމީމް ހިތްހަމަޖެހޭނީ ތުހުމަތުވާ އެންމެން ޖަލުގައި އުމުރު ދުވަހު ބައިތިއްބައިގެން. އެމީހުންގެ އާއިލާތައް ބިކަވެ މަގުމަތި ވިޔަސް އޭނާއަށް ވަރިހަމަ. ޝަމީމް އައިފަހުން ޖަލުތަކުގައި ތޮއްޖެހިއްޖެ. ޖަލުތަކަށް ނުކަތާ ވަރަށްވެސް މީހުން އެބަތިބި ކަމަށް ކޮމިޝަނަރ އޮފް ޕްރިޝަންވެސް ވަނީ ބުނެފައި. ޝަމީމް އަދި ދުވަހެއް އެބައޮތްކަން ހަނދާން ކުރާތި ކަލޭވެސް


ދީމާއާއި ރަފާ ސެމީއަށް – Haftha\nދީމާއާއި ރަފާ ސެމީއަށް\nޒުވާން ދެ ކުޅުޅުންތެރިންކަމަށްވާ ފާތިމަތު ދީމާ އަލީއާއި، އައިޝަތު ރަފާ ނާޒިމް ތަފާތު ދައްކާ، އަންހެން ޓީޓީ ޓީމް ގްރޫޕްގެ އެއްވަނަ ޓީމްގެ ގޮތުގައި ސެމީފައިނަލަށް ގެންގޮސްދީފިއެވެ.\nޓީޓީ ޓީމް ސެމީފައިނަލަށް ދަތުރުކުރީ އެންމެ ފަހުގެ ޗެމްޕިއަން މޮރިޝަސްއާއި މެޔޯޓްވެސް ބަލިކޮށްގެންނެވެ. މޮރިޝަސްގައި ކުރިއަށްދާ ގޭމްސްގައި މޮރިޝަސްގެ މައްޗަށް ކުރި ހޯދީ 3-2 ނެވެ. މެޔޯޓްގެ މައްޗަށް ކުރި ހޯދީ 3-0 ނެވެ.\nމޮރިޝަސް އަތުން ރާއްޖެ މޮޅުވިއިރު ދީމާ ވަނީ ކުޅުނު ދެގޭމްވެސް ކާމިޔާބުކޮށްފައެވެ. ދީމާ ފުރަތަމަ ގޭމް ކާމިޔާބުކުރީ 3-0 ން އަދި ފަހު ގޭމް 3-2 ނެވެ. ފުރަތަ ގޭމުން ބަލިވި ނަމަވެސް ރަފާވެސް އޭނާ ކުޅުނު ދެވަނަ ގޭމް ކާމިޔާބުކުރިއެވެ. ޖުމާނާ ކުޅުނު ގޭމުން 3-1 ސެޓުންވީ ބައްޔެވެ. ފުރަތަމަ ގޭމްގައި3ސެޓުންވެސް ރަފާ ބަލިވީ 8-11 ނެވެ.\nދެވަނަ ގޭމް ދީމާ ކާމިޔާބުކުރީ 11-9، 11-7 އަދި 11-7 ނެވެ. ތިންވަނަ ގޭމުން ޖުމާނާ ބަލިވީ ތިން ސެޓް އެއް ސެޓުންނެވެ. އެއީ 5-11، 11-8، 7-11 އަދި 6-11 ނެވެ. ހަތަރުވަނަ ގޭމް ރަފާ ކާމިޔާބުކުރީ 11-6، 13-11 އަދި 15-13 ނެވެ. ފަހުގޭމް ވާދަވެރި ކުޅުމަކަށްފަހު ދީމާ ކާމިޔާބުކުރީ 3-2 ސެޓުންނެވެ. އެއީ 7-11، 11-5، 11-8، 8-11 އަދި 12-10 ނެވެ.\nމެޔޯޓް އަތުން ރާއްޖެ މޮޅުވި މެޗުގައި ތިން ކުޅުންތެރިންވެސް ގޭމް ކާމިޔާބުކުރީ ސީދާ ތިން ސެޓުންނެވެ. ފުރަތަމަ ގޭމް ރަފާ ކާމިޔާބުކުރީ 11-3، 11-6، އަދި 11-3 ނެވެ. ދެވަނަ ގޭމް ދީމާ ކާމިޔާބުކުރީ 11-3، 11-5 އަދި 11-6 ނެވެ. ތިންވަނަ ގޭމް މުއީނާ ކާމިޔާބުކުރީ 11-7، 11-3 އަދި 11-2 ނެވެ.\nސެމީފައިނަލްގައި ރާއްޖޭގެ އަންހެން ޓީމް ވާދަކުރާނީ ގްރޫޕް ބީގެ ދެވަނަ މަޑަގަސްކަރައާއެވެ. 2015 ވަނަ އަހަރުގެ ގޭމްސްގައި ރާއްޖޭގެ އަންހެން ޓީމް ވަނީ ޓީމް އިވެންޓްގެ ލޯ މެޑަލް ހޯދާފައެވެ. އެފަހަރުގެ ގޭމްސްގައި ރާއްޖޭގެ ޓީމްގައި ދީމާއެއް ނުހިމެނެއެވެ. ދީމާއާއެކު އެންމެފަހުގެ ޗެމްޕިއަން ބަލިކޮށް ސެމީން ޖާގަ ހޯދުމުން އަންހެން ޓީމް ރަން މެޑަލް ހޯދާނެކަމަށް ކުރާ އުއްމީދު ބޮޑެވެ.


Kim ge hashigandu oi mortuary ge salaamathee kankan varugadha koffi | Mihaaru\nކުއާލަ ލަމްޕޫރު އެއާޕޯޓުގައި މަރާލި ނޯތު ކޮރެއާގެ ލީޑަރު ކިމް ޖޮން-އުންގެ ބޭބެ ކިމް ޖޮން-ނަމްގެ ހަށިގަނޑު އޮތް ހޮސްޕިޓަލުގައި ރޯޔަލް މެލޭޝިއާ ފުލުހުން ސަލާމަތީ ކަންކަން ބަލަހައްޓަނީ. --ފޮޓޯ:އޭއެފްޕީ\nކިމްގެ ހަށިގަނޑު އޮތް މޯޗަރީގެ ސަލާމަތީ ކަންކަން ވަރުގަދަކޮށްފި\n21 ފެބުރުއަރީ 2017 - 13:312comments\nކުއާލަ ލަމްޕޫރު (ފެބްރުއަރީ 21) - މެލޭޝިއާ އެއާޕޯޓުގައި ވިހަ ދީގެން މަރާލި، ނޯތު ކޮރެއާގެ ލީޑަރު ކިމް ޖޮން-އުންގެ ބޭބެ ކިމް ޖޮން-ނަމްގެ ހަށިގަނޑު ބާއްވާފައި އޮތް މޯޗަރީގެ ސަލާމަތީ ކަންކަން ވަރުގަދަކޮށްފި އެވެ.\nމޯޗަރީގެ ސަލާމަތީ ފިޔަވަޅުތައް ވަރުގަދަކޮށްފައި މި ވަނީ ކިމްގެ ހަށިގަނޑާ ހަވާލުވުމަށް އޭނާގެ ފިރިހެން ދަރިއެއް ކަމަށްވާ ކިމް ހަން-ސޮން މެލޭޝިއާ އަށް ދިޔަ ޚަބަރު ފެތުރުމާ ގުޅިގެންނެވެ. ކިމްގެ ހަށިގަނޑު ހަވާލު ކުރުމަށް ނޯތު ކޮރެއާ އެމްބަސީން އެދުނު ނަމަވެސް މެލޭޝިއާ އިން ވަނީ އެކަމަށް ދެކޮޅު ހަދައިފަ އެވެ. މެލޭޝިއާ އިން ބުނީ މަރާލަފައި ވަނީ ކިމް ޖޮން-ނަމްކަން ޔަގީން ކުރުމަށް އޭނާގެ އާއިލާގެ މީހެއްގެ ޑީއެންއޭ ސާމްޕަލް ބޭނުންވާ ކަމަށެވެ. ނޯތު ކޮރެއާ އިން ދެކޮޅު ހެދި ނަމަވެސް މެލޭޝިއާ އިން މިހާރު ވަނީ ކިމްގެ ޕޯސްޓް-މޯޓަލް ވެސް ހަދައިފަ އެވެ.\nކިމް މަރާލަން މޫނުގައި ވިހަ ފޮތިގަނޑެއް އަޅަނީ.\nކިމްގެ ހަށިގަނޑު އޮތް ހޮސްޕިޓަލަށް މިއަދު ވަނީ ހަތިޔާރާ އެކު ތިބި ގިނަ އަދަދެއްގެ ފުލުހުން ގޮސްފަ އެވެ.\nކިމްގެ ދަރި ކިމް ހަން-ސޮލް މެލޭޝިއާ އަށް ދިޔަ ކަމަށް ރަސްމީ އެއްވެސް ފަރާތަކުން ބުނެފައެއް ނުވެ އެވެ. ހަން-ސޮލްއާ ބެހޭ މާގިނަ މައުލޫމާތު އާއްމުކޮށްފައި ނުވި ނަމަވެސް އޭނާ އަކީ ކިމް ޖޮން-ނަމްގެ ދޮށީ ދަރިއެވެ.\nނޯތު ކޮރެއާ ސަފީރު ކަން ޗޮލް ވިދާޅުވީ ހާދިސާ ހިނގިތާ ހަފުތާއެއްވީ އިރު ވެސް ކިމްގެ މަރާ ގުޅޭ ގޮތުން އެއްވެސް ހެއްކެއް މެލޭޝިއާ ފުލުހުންނަށް ނުދެއްކޭ ކަމަށާއި މެލޭޝިއާ އިން ކުރާ ތަހުގީގަކަށް އިތުބާރު ނުކުރާނެ ކަމަށެވެ. ސަފީރު ދެއްކެވި ވާހަކަތަކާ ގުޅިގެން އޭނާ ވަނީ ފޮރިން މިނިސްޓްރީ އަށް ހާޒިރުކޮށްފަ އެވެ. އަދި މެލޭޝިއާ އިން ވަނީ ނޯތު ކޮރެއާ އަށް ފޮނުވި ސަފީރު މުހައްމަދު ނިޒާމް މުހައްމަދު އަނބުރާ ގެނެސްފަ އެވެ.\nކުއާލަ ލަމްޕޫރު އެއާޕޯޓުގައި މަރާލި ނޯތު ކޮރެއާގެ ލީޑަރު ކިމް ޖޮން-އުންގެ ބޭބެ ކިމް ޖޮން-ނަމްގެ ހަށިގަނޑު އޮތް ހޮސްޕިޓަލުގައި މެލޭޝިއާ ފުލުހުން ސަލާމަތީ ކަންކަން ބަލަހައްޓަނީ. --ފޮޓޯ:އޭއެފްޕީ


Quarantine Gai Thibee6Meehun, Ehmmen Ves Thibee Farukolhugai!\nކަރަންޓީންގައި ތިބީ6މީހުން، އެންމެންވެސް ތިބީ ފަރުކޮޅުގައި!\nކޮވިޑް-19 އާ ގުޅިގެން ރާއްޖޭގައި ގާއިމް ކޮށްފައިވާ ކަރަންޓީން ފެސިލިޓީގައި ކަރަންޓީން ކޮށްފައި ތިބީ ހަ މީހެއް ކަމަށް ސަރުކާރުން ބުނެފިއެވެ.\nމިރޭ ދަރުބާރުގޭގައި ކޮވިޑް-19 އާ ގުޅިގެން އެކުލަވާލާފައިވާ ޓާސްކް ފޯސްގެ ފަރާތުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ހެލްތު މިނިސްޓަރު އަބްދުﷲ އަމީން ވިދާޅުވީ މިހާތަނަށް ކަރަންޓީންގައި ތިބީ ހަ މީހަކު ކަމަށެވެ. އޭގެތެރޭގައި އަންހެނަކާއި ކުޑަ ކުއްޖެއްގެ އިތުރުން މިއަދު ކަރަންޓީން ކުރި އިޓަލީ ފަތުރުވެރިޔާ އަދި ޑޮކްޓަރުވެސް ހިމެނޭ ކަމަށެވެ. އަމީން ވިދާޅުވީ އެ ހުރިހާ އެންމެންވެސް ތިބީ ފަރުކޮޅު ފުށީގައި ކަމަށެވެ.\nކޮވިޑް-19 އާ ގުޅިގެން މީގެކުރިން ރިސޯޓެއްގެ ގޮތުގައި ބޭނުންކުރި ވިލިވަރުވެސް ކަރަންޓީން ފެސިލިޓީއެއްގެ ގޮތުގައި ބޭނުން ކުރުމަށް ސަރުކާރުން މިހާރު ވަނީ ނިންމާފައެވެ. އެކަން އިއުލާން ކުރީ މިރޭ ބޭއްވި ނޫސްވެރިންގެ ބައްދަލުވުމުގައި ޓޫރިޒަމް މިނިސްޓަރު އަލީ ވަހީދެވެ. މީގެކުރިން ސަރުކާރުން ބުނީ ރައީސުލްޖުމްހޫރިއްޔާކަން ކުރައްވާ ބޭފުޅުންނަށް ހާއްސަ ކޮށްފައިވާ އާރަށްވެސް ކަރަންޓީން ފެސިލިޓީއެއްގެ ގޮތުގައި ކަނޑައަޅާފައިވާ ކަމަށެވެ.\nޓޫރިޒަމް މިނިސްޓަރު އަލީ ވަހީދު ވިދާޅުވީ އެ ރަށުގައި މިހާރުވެސް މީހުން ކަރަންޓީން ކުރަން ޖެހިއްޖެ ނަމަ މުޅި ރަށް އޮތީ ތައްޔާރުގައި ކަމަށެވެ. އަދި އެރަށުގައި ޖުމްލަ 30 މީހުން އެއްފަހަރާ ކަރަންޓީން ކުރެވިގެންދާނެ ކަމަށް ވެސް މިނިސްޓަރު އަލީ ވަހީދު ވިދާޅުވިއެވެ. ނަމަވެސް މިހާތަނަށް ހުރިހާ މީހުންވެސް އެކަހެރިކޮށްފައި ވަނީ ފަރުކޮޅު ފުށީގައިކަން ފާހަގަކުރައްވާ އަލީ ވަހީދު ވިދާޅުވީ ފަރުކޮޅު ފުއްޓަށް މީހުން ގެންނަނީ އަލާމާތްތަކަށް ބަލާފައި “ކައިރިން ފަރުވާ ދޭންޖެހޭ” ކަމަށް ފެންނަ މީހުން ކަމަށެވެ.\nކޮވިޑް-19 އާ ގުޅިގެން ރާއްޖޭގެ ހާލަތު މިވަގުތު އޮތީ ވައިޓް އެލާޓު ނުވަތަ ހުދު ސަމާލުގައެވެ. ނަމަވެސް ވ. ތިނަދޫ އަދި ޅ. ކުރެއްދޫ އައިލެންޑު ރިސޯޓު މިވަގުތު އޮތީ ވަގުތީ ގޮތުން މީހުން އަރާ ފޭބުން މަނާ ކޮށްފައެވެ. އެކަމަށް އިތުރު ފިޔަވަޅެއް އަޅާނީ އިޓަލީ ފަތުރުވެރިޔާ އަދި ޑޮކްޓަރުގެ ނަތީޖާތައް ލިބުމުން ކަމަށް ސަރުކާރުން ބުންޏެވެ. ސަރުކާރުން ވަނީ ކޮވިޑް-19 އާ ގުޅިގެން އިޓަލީގެ ފަތުރުވެރިން ރާއްޖެ އައުން ވެސް ވަގުތީ ގޮތުން މަނާ ކޮށްފައެވެ. އެގޮތުން މާދަމާ ރޭގެ 00:00އިން ފެށިގެން އިޓަލީގެ އެއްވެސް ފަތުރުވެރިއަކަށް ރާއްޖެ އެތެރެ ނުވެވޭނެއެވެ.


ފެކަލްޓީ އޮފް ހޮސްޕިޓެލިޓީ އެންޑް ޓުރިޒަމް ސްޓަޑީޒްގެ ބަދިގެ ޕްރެކްޓިކަލްއަށް ބޭނުންވާ ތަކެތި ސަޕްލައިކޮށްދޭނެ ފަރާތެއް ހޯދުމަށް\nދިވެހިރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް ހޮސްޕިޓެލިޓީ އެންޑް ޓުރިޒަމް ސްޓަޑީޒްގެ ބަދިގެ ޕްރެކްޓިކަލް ކްލާސްތަކުގައި ކެއްކުމަށް ބޭނުންވާ ފުޑް އައިޓަމްސް އާއި އެހެނިހެން ތަކެތި 2019 ޓާރމް2ގައި ސަޕްލައި ކޮށްދޭނެ ފަރާތެއް ހޯދުމަށް ކުރެވުނު ނަންބަރު MNU-CA-PAMD/2019/58 އިއުލާނަށް ތިން ފަރާތަކުން އަންދާސީ ހިސާބު ހުށަހަޅަން ހާޒިރުވެފައިނުވާތީ މި މަސައްކަތަށް ކުރިމަތިލުމުގެ ފުރުޞަތު އަލުން ހުޅުވާލަމެވެ.\nމި ބީލަމާއި ގުޅޭ މަޢުލޫމާތު ޝީޓް މި އިޢުލާނާއި އެޓޭޗް ކުރެވިފައި ވާނެއެވެ. ޕްރޮޕޯސަލް ހުށަހަޅުއްވާއިރު މި އިއުލާނާ އެޓޭޗް ކުރެވިފައިވާ މަޢުލޫމާތު ޝީޓްގައިވާ ތަރުތީބުން ތަކެތީގެ އަގު ހުށަހަޅަން ވާނެއެވެ. އަދި އަގުހުށަހަޅާ ކެޓަގަރީއެއްގެ ހުރިހާ އައިޓަމަކަށް އަގު ހުށަހަޅަންވާނެއެވެ.\nބީލަން ހުށަހެޅުން އޮންނާނީ 92 ސެޕްޓެމްބަރ 2019 ވާ އާދިއްތަ ދުވަހުގެ 10:00 ގައި ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒުގައެވެ. ބީލަންތައް ހުންނަންވާނީ ސިޓީއުރައެއްގާ ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، އިއުލާނު ނަންބަރު އަދި ބީލަން ހުށަހަޅާ ފަރާތުގެ ނަން ލިޔެފައި އޮންނަންވާނެއެވެ.\nގަޑިއަށް ހާޒިރުނުވާ ފަރާތްތަކަށް ބީލަން ހުށަހެޅުމުގެ ފުރުޞަތު ނުދެވޭނެއެވެ.\nމީގެ އިތުރުން ނަންބަރު3ގައި ބަޔާންކޮށްފައިވާ ފަދައިން ޕްރޮޕޯސަލްގައި ބަޔާންކުރާ މައުލޫމާތާއި މި އިއުލާނުގައިވާ ތަކެއްޗާއި ދިމާނުވާނަމަ އެފަރާތްތަކުގެ ބީލަންވެސް ބާޠިލްކުރެވޭނެއެވެ.\nބީލަމާ ގުޅޭ އެންމެހައި ކަންކަމުގައި ޢަމަލުކުރެވޭނެ އުޞޫލު މި އިއުލާނާ އެޓޭޗް ކުރެވިފައިވާނެއެވެ. އަދި އެޓޭޗް ކުރެވިފައިވާ ލިޔުންތައް ފުރުމަށްފަހު ބީލަމާ އެކު ހުށަހަޅަންޖެހޭ އެންމެހައި ލިޔުންތައް ހުށަހަޅަންޖެހޭނެއެވެ.\nފޯން: 3345262 (960)\n23 މުޙައްރަމް 1441\n22 ސެޕްޓެންބަރު 2019\nޕަބްލިޝްކުރި ތާރީޚު: 22 ސެޕްޓެންބަރު 2019\nޕަބްލިޝްކުރި ގަޑި: 1456\nސުންގަޑި: 29 ސެޕްޓެންބަރު 2019 1000\n- Tender Rules


Quarantine in fili 11 meehun hoadhan fashaifi | Mihaaru\nކަރަންޓީނުން ފިލި 11 ބިދޭސީއަކު ހޯދަން ފަށައިފި\nކަރަންޓީނުން ފިލާފައިވާ 11 ބިދޭސީއަކު: އެ މީހުން ހޯދަން ފުލުހުން ވަނީ ފަށާފައި -- ފޮޓޯ: ފުލުހުން\n01 ސެޕްޓެމްބަރ 2020\nކަރަންޓީނުން ފިލި 11 ބިދޭސީއެއްގެ ފޮޓޯ މިއަދު އާންމުކޮށް، އެ މީހުން ހޯދަން ފުލުހުން ފަށައިފި އެވެ.\nފުލުހުން ބުނީ އެ މީހުންނަކީ ގަވާއިދާ ހިލާފަށް ރާއްޖޭގައި އުޅޭ ބައެއް ކަމަށާއި އެ މީހުން ވަނީ އެކި ކަރަންޓީން ފެސިލިޓީތަކުން ފިލާފައި ކަމަށެވެ. ބަންގްލަދޭޝްގެ އެ މީހުންގެ ޕާސްޕޯޓު ނަންބަރު ވެސް އާންމުކުރަމުން ފުލުހުން ބުނީ، އެ އިދާރާ އިން މަސައްކަތް ކުރަމުން އަންނަނީ އެ މީހުން އަނބުރާ ގައުމަށް ފޮނުވަން ކަމަށެވެ.\nހޯދަމުން އަންނަ ބިދޭސީން\n- ރޮޕަކް ކުރި، ލަކްސްމިފޫރު (BM0938722)\n- ބައުޗް، ކޮމިއްލަ (BR0872347)\n- އެމްޑީ ސަހަޑަ މަތުއްބަރު، ޕަރިޑްޕޫރު (BH0071524)\n- އެމްޑީ މިލޮން ޝެކް، ޖެނައިޑާހް (BX0843257)\n- ސުމޮން އަހްމަދު (BX0876943)\n- ރަބް، ކޮމިއްލަ (BE0857437)\n- މުހައްމަދު ރުބެލް މިއަހް، ކޮމިއްލަ (BE0329984)\n- މަަޒުނު ޕްރަމަނިކް، ރަޖްބަރީ (BJ0081953)\n- އެމްޑީ ޝާހާ އަލީ، ރަޖްބަރީ (BM0067339)\n- ހޯކޮން މާލިކު، ޗަންދުޕޫރު (BX0536661)\n- ޝަހާދަތު ހޮސެއިން، ޗަންދުޕޫރު (BE0524543)\nއެ މީހުންނާ ގުޅޭ އެއްވެސް މައުލޫމާތެއް ލިބިފައިވާ ނަމަ 9631696 އަށް ގުޅައި، އެކަން ފުލުހުންނަށް އަންގަން އެ އިދާރާ އިން އެދިފައިވެ އެވެ. އަދި މިފަދަ ކަންކަމުގައި އާންމުންގެ ފަރާތުން ލިބޭ އެއްބާރުލުމަށް ޝުކުރުއަދާކުރި އެވެ.\nކޮވިޑް-19 އަށް ރާއްޖެއިން ޕޮޒިޓިވްވެފައިވާ 7،804 މީހުންގެ ތެރެއިން 2،309 މީހުންނަކީ ބަންގްލަދޭޝް މީހުންނެވެ.\n14 ކޮމެންޓް, 10 ރިއެކްޝަންސް\nރާއްޖޭގައި ވަރަށް ގިނަވާނެ ޝަހުސު އޮޅުވާލައިގެން އެތެރެކޮށްފައި ތިބި ބިދޭސީން. އެހެންވެ ތިމީހުން އަތުވެސްނުވާނެ!އިމިގްރޭޝަން ތިކަމާއި ޒިއްމާނަގުވާ\nތިޔަ މީހުން ފެނޭތޯ މައްޗަންގޯޅި ސަހަރާގެ އިރުން އުތުރަށް އޮތް ގޯޅި ތެރެ ކޮންމެވެސް ބަޔަކު ހޯދާލަބަލަ. މި ސަރަޙައްދަކީ ބަންގާޅިން ވަރަށް ސިއްރިޔާތުގައި ޙަރަކާތްތެރިވާ ސަރަޙައްދެއް.\nދިވެހި ފުލުހުންނާއި ހެލްތު ފެއިލްވެފައިވާކަމުގެ ހެއްކެއް.\nތިމީހުން ޑީޕޯރތު ކޮއްބަލަ ، ބަނގުލަދޭސް ބޭފުޅުން\nޖަލަށް ލިޔަސް ފިލާނެ ތިމީހުން، ކުއްވެސް ކުރާނެ، ގަވައިދުތަކަށް ބޮލެއް ވެސް ނުލަނބާނެ ތިމީހުން މެނޭޖެއް ނުވާނެވެ. ގައުމުގެ މުސްތަގު ބަލް ބޭނުމިއްޔާ މިހާރު ހަމަ ބޭރުކުރަންވީ ބައިވަރުވެ.\nރަނގަޅަށް ވިއްޔާ މިހާރު ތިބޭނީ ކޮންމެވެސް ކޮންސްޓްރަކްޝަން ސައިޓެއްގައި މަސައްކަތުގައި އަސްލު ނަން ބަދަލުކޮށްގެން. ގުރޫޕްތައް ހަދައިގެން ކޮންސްޓްރަކްޝަން މަސައްކަތް މިހާރު ކޮންޓްރޯލް ކުރަމުންދަނީ ބަންގާޅީން.\nއަދިވެސް ތަންކޮޅެއް އަނދިރި ފޮޓޯއެއް ޖަހާފައި ހުރިނަމަ ފަސޭހައިން ބަޔަކަށް އެނގޭނީ ވެސް........\nކަމާބެހޭ ފަރާތްތަކުން މަސްއޫލިއްޔަތާ ވާޖިބު ރަނގަޅަށް އަދާކުރާނަމަ ތިޔައިގެ އެކަކަށްވެސް މިރާއްޖެއަކު ފިލައިގެނެއް ނޫޅެވޭނެ. އެއީ ކޮންމެ އިންސާނަކުވެސް ކައިބޮއި ފެންވަރާ ފާޚާނާކޮށް ހެދުންވެސް ބަދަލުކުރަންޖެހޭނެ. އެހެންކަމުން ފިލައިގެން އުޅުނަސް އެފަދަ ބޭނުންތަކަށް މީހުން ދިރިއުޅޭ ތަކަށް ދާންޖެހޭނެ. ރާއްޖޭގަ ބަންގާޅީން ހިންގާ ހޮޓާތަކާ ފިހާރަތަކާ ގެސްޓުހައުސް ތަކަކީ ތިޔަކަހަލަ މީހުން ފޮރުވައިގެން ގެންގުޅޭތަންތަން.\nރަދީފުގެ ކުމާރުގެ މަރޭމިތުރާ\nބަނގުލަދޭޝް މީހުންނަކަށް ދިވެހިރާއްޖެއަކު ދިވެހިގާނޫނެއް ނުހިނގާނެ. ހިނގަންޏާވެސް ހިނގާނީ ބަންގުލާ ގާނޫނު. އެމީހުންގެ ގާނޫނު އަސާސީވެސް މިގައުމަށް ތައާރަފުކުރާން މަޖުލީހުގެ ރައީސް އެބަޖެހޭ ވިސްނަން. ނޫނީ އެމީހުންގެ އުނދަގޫ ވަރަށް ބޮޑުވާނެ.\nމިއަދުގެ ބޮޑު ސުވާލު. މިމީހުން ޖޫރިމަނާ ކުރެވޭނެބާ؟\nނުކުރެވޭނެ. ޗުއްޓީއަށް ހިލޭ އަހަރުމެންގެ ފައިސާގަ ރަށަށް ފޮނުވާދޭނެ، ހަފުތާއެއްފަހުން އޯޕަން ވިސާގަ އަންނާނެ\nސޭކުސްތާނުގައި ޖޫރިމަނާކރަނީ އެގައުމުގެ ރައްޔިތުން.\nމިޤައުމުގެ ދައުލަތުގެ ބަޖެޓަށް ވަންނަ ޖޫރިމަނާ ފައިސާ އަަކީ ދިވެހީން ދައްކަން ލާޒިމު ކުރާއެއްޗެއް. ބިދޭސީންނެއް މިޤައުމުގައި ޤަވާޢިދާ ޚިލާފެއްނުވާނެ. އަހަރެމެން ސައިކަލު ޕާކުކުރަނީ ރަނގަޅަށްތޯ އަބަދުވެސް ފުލުހުން ފާރަލާނެ. ކިރިޔާވެސް ކަސިޔާރުކޮށްބެހެއްޓީ…. ޑަން! އެ ދެނީ ޓިކެޓެއް މީރާއަށް ދާން.


ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމު ބަދަލުކުރަން އެމްޑީޕީން ހުށަހަޅާފައިވާ އިރު އެއީ ރާއްޖެއާ ގުޅޭ ނިޒާމެއް ނޫން ކަމަށް ރައީސް އަބްދުﷲ ޔާމީންގެ ރަނިން މޭޓް، ޑރ. މުހައްމަދު ޝަހީމް އަލީ ސައީދު މިއަދު ވިދާޅުވެއްޖެ އެވެ.\nމި އަހަރުގެ ރިޔާސީ އިންތިޚާބުގައި ވާދަކުރައްވާ އިދިކޮޅު ރިޔާސީ ކެންޑިޑޭޓް އިބްރާހިިމް މުހައްމަދު ސޯލިހް (އިބޫ) އަކީ ރައްޔިތުންގެ މަޖިލީހުގެ މެމްބަރެއްގެ ގޮތުން ރައްޔިތުން ތަޖުރިބާ ކޮށްފައިވާ ބޭފުޅެއް ކަމަށް ރައީސް އަބްދުﷲ ޔާމީން މިރޭ ވިދާޅުވެއްޖެ އެވެ.\nރައްޔިތުންގެ މަޖިލީހުގެ ޕީޕީއެމްގެ މެމްބަރުންތަކެއް، އެ ޕާޓީ ދޫކުރައްވައި އިދިކޮޅު ޕާޓީތަކާ ގުޅިވަޑައިގަތުމުން ޕާޓީ ބަލިކަށިވެ ރައްޔިތުންގެ މަޖިލީހުގައި ވެސް ނިކަމެތިކަން ލިބުނު ކަމަށް ރައީސް އަބްދުﷲ ޔާމީން ގއ. ވިލިނގިލީގައި އިއްޔެ ވިދާޅުވެއްޖެ އެވެ.\nވަޒީފާތަކުގައި މަސައްކަތް ކުރާ ދިވެހިން ރިޓަޔާ ކުރާ އުމުރަކީ 74 ނުވަތަ 75 އަހަރަށް ހަދަން ރައްޔިތުންގެ މަޖިލިހުގެ ތެރެއިން މަސައްކަތްޕުޅު ކުރައްވާނެ ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nރައީސް ޔާމީނަށް ދިއްދޫން މާފެއް ނެތް: ލަތީފް\nހއ. ދިއްދޫގެ ރައްޔިތުންނަށް ވެވަޑައިގެންނެވި ވައުދުތައް ނުފުއްދަވައި، ރައްޔިތުންގެ މަޖިލީހުގައި އެ ދާއިރާގެ އަޑު އިއްވުމަށް ރައީސް އަބްދުﷲ ޔާމީން ހުރަސް އަޅުއްވާފައިވާ ކަމަށާއި އެއީ އެމަނިކުފާނަށް ދިއްދޫން މާފު ދެވެން ނެތް އަނިޔާއެއް ކަމަަށް އެ ދާއިރާގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ...


މި މިނިސްޓްރީ IUL)459-HR/1/2019/157) ނަމްބަރު އިޢުލާން ބާޠިލްކޮށް، އެމަޤާމަށް ކުރިމަތިލުމުގެ ފުރުޞަތު އަލުން ހުޅުވައިލަމެވެ.\nޖެންޑަރ އެފެއާރޒް ޑިޕާރޓްމަންޓް\nއަންހެނުންގެ ޙައްޤުތައް ރައްކާތެރިކޮށް އަންހެނުން ބާރުވެރިކުރުމަށް ރާއްޖެ ބައިވެރިވެފައިވާ ބައިނަލްއަޤުވާމީ މުއަހަދާތަކާއި، ޤަވާއިދުތަކާއި އެއްބަސްވުންތައް ތަންފީޒު ކުރަމުންދާ ގޮތާއި ބެހޭ ގޮތުން ރިޕޯރޓުކުރަންޖެހޭ ފަރާތްތަކަށް ރިޕޯރޓުކުރުމުގެ މަސައްކަތުގައި އެހީތެރިވުން.\nއަންހެނުންގެ ޙައްޤުތައް ރައްކާތެރިކުރުމާއި، ބާރުވެރިކުރުވުމަށް ރަށު ފެންވަރުގައާއި އަތޮޅު ފެންވަރުގައި ހޭލުންތެރިކުރުވުމުގެ ޕްރޮގްރާމްތައް ހިންގުމަށް ކުރަންޖެހޭ މަސައްކަތްތައް ކުރުން.\nޑިޕާރޓްމަންޓުގެ މަސައްކަތާއި ގުޅުންހުރި ބޭރުގެ ޖަމްއިއްޔާތަކާއި އެކު އެއްބަސްވާ ވާރކްޕްލޭންގައި ހިމެނޭ މަސައްކަތްތައް ތަންފީޒުކުރުމުގައި އެހީތެރިވެދިނުން.\nމިހާރު ހެދިފައިވާ ޤާނޫނު އަދި ޤަވާއިދުތަކުގައި އަންހެނުންގެ ޙައްޤުތަކަށް ހުރަސްއެޅޭ ކަންކަން އިސްލާހުކުރުމަށް އެޤާނޫނުތައް މުރާޖަޢާކުރުމަށް ކުރެވޭ މަސައްކަތުގައި އެހީތެރިވެދިނުން.\nޤާނޫނު ނަންބަރު 18/2016 (ޖެންޑަރ އީކުއަލިޓީ ޤާނޫނު) ތަންފީޒުކުރުމުގެ މަސައްކަތުގައި އެހީތެރިވެދިނުން.\nޖެންޑަރ އީކުއަލިޓީ ޕޮލިސީއާއި ޖެންޑަރ އީކުއަލިޓީ ޕޮލިސީ އެކްޝަން ޕްލޭން ތަންފީޒުކުރުމުގެ މަސައްކަތުގައި އެހީތެރިވެދިނުން.\nކައުންސެލިންގ، ސައިކޮލޮޖީ، ސޯޝިއޮލޮޖީ، ސޯޝަލް ވޯރކް ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.


Hijaazu Qaafila 43 - One Online\nޙިޖާޒުގެ ޤާފިލާ 43\n"އަޅުގަނޑުވެސް ތިޔަކަމާ ވަރަށް ދެރަވެއެވެ. އަޅުގަނޑުގެ ހިތަށްވެސް ވަރަށްގިނަފަހަރަށް އަރައެވެ. މިއީ ހުވަފެނަކަށްވާނެ ނަމައެވެ. އޭނާއަކީ އަޅުގަނޑުގެ ދުޝްމިނެއްކަމުގައި ދުށުމާއެކުވެސް ބައެއްފަހަރަށް އަޅުގަނޑުގެ ހިތަށް އަރައެވެ. حسّان އެބަރުދާސްކުރެއްވިފަދަ އަނިޔާތަކެއް ހުރުމުޒުގެ ފަރާތްޕުޅުން އަޅުގަނޑަށް ބަރުދާސްކުރަން ޖެހުނުނަމަ އަޅުގަނޑަށްވެސް ކަންތައް ކުރެވުނީހީ حسّان ވެސް ކަންތައް އެކުރެއްވި ގޮތަށެވެ."\nماه بانو ވިދާޅުވިއެވެ. "މިހަނގުރާމައިގެ ހައެއްކަދުވަސް ކުރީން މިގެއަށް ވަޑައިގެންނެވި حسّان އާ މީގެކުރީން ހަމައެކަނި ހުރުމުޒާމެދު ޢަދާވަތްތެރިކަން އޮތް حسّان އާ ވަރަށް ތަފާތެވެ. އޭނާގެ ވާހަކަފުޅުން އަޅުގަނޑަށް އިޙްސާސްވީ މިހާރު ދުނިޔޭގެ ކޮންމެ އަނިޔާވެރިޔަކީ އޭނާގެ ދުޝްމިނަކަށްވެފައިވާ ކަމެވެ. އަނިޔާލިބޭ ކޮންމެ މީހަކީ އޭނާގެ ރަޙުމަތްތެރިޔެއްކަމެވެ. އޭނާ ތޫރަޖު ޤަތުލުކުރެއްވުމަށްފަހު އަޅުގަނޑުމެންގެ ޙިމާޔަތް ހޯއްދެވިއިރު އޭނާ ހުންނެވީ މަރުދެކެ ބިރުފުޅުންނެވެ. ނަމަވެސް އޭނާ އެކޮއްކޮއަކު ހޯއްދެވުމަށްޓަކައި މިތަނަށް ވަޑައިގަތުމުގެ ނުރައްކަލާ ކުރިމަތިލެއްވި ކޮއްކޮ މަދާއިނަށް ވަޑައިގަތުމުން އެކަމާވެސް އޭނާ މޮޅިފުޅެއް ނުވެއެވެ. ބޭބެއަށް އޭނާއާ ބައްދަލުވެވަޑައިގެންނެވި އޭނާގެ ވާހަކަފުޅުގެ އަޑު އިވިވަޑައިގެންނެވިނަމަ، އެއީ އެބޭފުޅެއްގެ ހުރިހައި އުންމީދުތަކަކާއި އެދުންފުޅުތަކެއް ހަމައެކަނި އަޅުގަނޑުމެންގެ ގޭގެ ބިންގަރާސް ކޮޓަރިއެއްގައި ނޭވާފުޅުލެއްވުމުގެ އެދުންފުޅުގެ މައްޗަށް ހުއްޓިފައިވާ އަނިޔާ ލިބިވަޑައިގެންފައިވާ އިންސާނާ ކަމަކަށް ޔަޤީނެއްވެސް ނުކުރެއްވުނީހެވެ."\nޒަރުބަޚުތު ވިދާޅުވިއެވެ. "ވެއްޓިފައިވާ ނިކަމެއްޗަކަށް ތެދުވާނެ އެހީތެރިކަމެއް ލިބިއްޖެނަމަ ޢާއްމުގޮތެއްގައި އެމީހެއްގެ ޢަޒުމަކަށްވާނީ ތިމާގެ ނިކަމެތިކަމާއި އާރެއް ބާރެއް ނެތްކަން ދެކެފައިވާ މީހުންނަށް ތިމާގެ ބާރާއި، ތިމާގެ ބޮޑާކަން ދެއްކުމެވެ. حسّان އޭނާގެ ކެރިވަޑައިގަތުމާއި ބާރުފުޅު ގަދަކަން ހާމަކުރެއްވުމަށްޓަކައި ހުރުމުޒުގެ އަރިހަށް ވަޑައިގެންނެވީތީ އަޅުގަނޑު ޙައިރާނެއް ނުވަމެވެ. ނަމަވެސް އަޅުގަނޑުމެންގެ ބޭބޭފުޅުގެ ރަޙުމަތްތެރިޔާއާމެދު އޭނާ މިތަނަށް ވަޑައިގެންވެސް އޭނާގެ ބޮޑާފުޅުކަން ދައްކަވައިފާނެކަމަކަށް އަޅުގަނޑު އުންމީދެއް ނުކުރަމެވެ."\n"ލޯބިވާ ބޭބޭއެވެ. އޭނާ މިގެއަށް ވަޑައިގެން އޭނާގެ ބޮޑާފުޅުކަމެއް ނުދައްކަވައެވެ. އޭނާގެ ލޯފުޅުގައިވަނީ މުރުއްވަތްތެރިކަމެވެ. ރުޅިވެރިކަމެއް ނޫނެވެ. ނަފްރަތެއް ނޫނެވެ. އޭނާގެ ބެއްލެވުމުގައިވަނީ ޢަޒުމާއި ޔަޤީންކަމުގެ އަލިކަމެވެ. އޭނާގެ އަމިއްލަ ނަފްސަށް އޮތް އިތުބާރާމެދު އަޅުގަނޑު ޙައިރާންވިއެވެ. އޭނާގެ ވާހަކަފުޅުތަކާމެދު އަޅުގަނޑަށްހީވީ ޤަބޫލުނުކުރެވޭފަދަ ވާހަކަފުޅުތަކެއް ކަމުގައެވެ. މުސްލިމުންގެ އާރާއި ބާރާމެދު އޭނާގެ ދަޢުވާއާއި، އެބައިމީހުންގެ ފުތޫޙާތާމެދު އޭނާގެ ޔަޤީންކަމަކީ އަޅުގަނޑުގެ ގާތުގައި ކެހިލިބިފައިވާ އިންސާނެއްގެ ހުވަފެންތަކަކަށްވުރެ އިތުރު އަހަންމިއްޔަތެއް ޙައްޤު ކަމެއްނޫނެވެ. ނަމަވެސް އަޅުގަނޑު އޭނާއާ ދިމާޔަށް ބަލައިލުމުން އަޅުގަނޑުގެ ހިތް ބުނަނީ އޭނާ އަޅުގަނޑުމެންނަކަށް އިތުރުފުޅެއް ނަހައްދަވާނެ ކަމުގައެވެ."\nޒަރުބަޚުތު ހިނިފުޅުވަޑުވައިލެއްވިއެވެ. "ކޮއްކޯއެވެ! ކޮއްކޮއަކީ ވަރަށް ސާދާ ބޭފުޅަކީމުއެވެ. حسّان ގެ މަޤުޞަދަކީވެސް ކޮއްކޮއަށް އޭނާގެ ހައިބަތު ދެއްކެވުމެވެ."\n"އަޅުގަނޑު ބިރުގަންނަވައިގެން އޭނާއަށް ލިބިވަޑައިގަންނަވާނީ ކޮންއެއްޗެއްތޯއެވެ؟ އީރާނުގެ ސިފައިންގެ ވެރިޔަކީ އަޅުގަނޑެއް ނޫނެވެ."\n"ހަނގުރާމައިގެ ފުރަތަމަ އުޞޫލަކީ ދުޝްމިނުންގެ ހިތްވަރު އެލުވައިލުމެވެ. حسّان ފަދަ ތަޖުރިބާކާރު ސިފައަކަށް ކޮއްކޮ މާޔޫސްވެވަޑައިގެންފިނަމަ ބޭބެގެ ހިތްވަރު އެލޭނެކަން އެނގިވަޑައިގަންނަވާނެއެވެ. ބޭބެގެ ހިތުގައި ފިނޑިކަން އުފެދިއްޖެނަމަ އެތަކެއްހާސް ބަޔަކަށް އެކަމުގެ އަސަރު ފޯރާނެއެވެ. ނަމަވެސް حسّان އަކަށް ބޭބެ އެނގިވަޑައެއް ނުގަންނަވާނެއެވެ. ޢަރަބިކަރައިގެ ހަނަފަސް ސަހަރާއިން ނުކުމެގެން ޢިރާޤުގެ ފެހިބިންތަކަށް އެމިސްރާބުޖަހާ ޢަރަބީންގެ ކޮންމެ ފިޔަވަޅެއް އެއަޅަނީ މަރާ ދިމާޔަށް ކަމެއްވެސް އޭނާއަކަށް އެނގިވަޑައެއް ނުގަންނަވާނެއެވެ. ماه بانو އެވެ! މަދާއިނުގައި ބޭބެ ވާހަކަދެއްކި އީރާނުގެ ނަންހުރި ޖަނަރަލުން ޢަރަބީން ޢިރާޤަށް ދިން ޙަމަލާއަށް ސަމާސާއަކަށްވުރެ ނުވަތަ ހެއްވާކަމަކަށްވުރެ ބޮޑު އަހަންމިއްޔަތެއް ނުދެއްވައެވެ. މީގެ މަދުއަހަރުތަކެއްގެ ކުރީން ގުސްޠަންޠީނިއްޔާގެ ރަށްބޭރާ ހަމަޔަށް ކިސްރާޕަރުވޭޒުގެ ދިދަ ގެންދިޔަ ވަރުގަދަ ލަޝްކަރު ބޭބެއަށްވަނީ ފެނިފައެވެ. އެލަޝްކަރު ޙަރަކާތްތެރިވާންފެށުމުން ޒަމާނުގެ ލޯތަކަށް މުސްލިމުންގެ މޫނުމަތީން ޢަޒުމާއި ޔަޤީންކަމުގެ އަލިކަމުގެ ބަދަލުގައި ފެންނާނީ މަރުގެ ހިޔަންޏެވެ. "ފާރިސީ ލަޝްކަރުތައް ހިމެނޭނީ ގަދަފަދަ ޠޫފާނެއްކަމުގައެވެ. އެޠޫފާން މުސްލިމުން ކުނިކޮޅުތަކެއްގެ މިސާލުގައި އޮޔާގެންދާނެއެވެ. ޙުފައިރުގެ ހަނގުރާމައިން އަޅުގަނޑުމެންނަށްވަނީ ފިލާވަޅު ލިބިފައެވެ. ދުޝްމިނުން ބަލިކޮށްލުމަށްޓަކައި އަޅުގަނޑުމެންނަށް އިތުރު ބާރުގެ ބޭނުންކުރާން ޖެހޭނެކަން ވަނީ އެނގިފައެވެ. އަޅުގަނޑު ކޮއްކޮއަށް ޔަޤީންކަން ދެމެވެ. އީރާނުގައި އެބާރު އެބަހުއްޓެވެ."\nماه بانو ހިނިފުޅު ވަޑުވައިލެއްވިއެވެ. "މިހާރު ބޭބެ ތިޔަ ވާހަކަދައްކަވަނީ ސިފައިންގެ މީހުން ވާހަކަ ދައްކަންވާ ގޮތަށެވެ."\n"އެންމެރަނގަޅެވެ. ކޮއްކޮ ވިސްނުންތެރިކަމާއެކު އަޅުގަނޑާ ދިމާޔަށް ބައްލަވައިލައްވާށެވެ. އެއަށްފަހު އަޅުގަނޑުގެ ސުވާލަކަށް ޖަވާބު ދެއްވާށެވެ. އަޅުގަނޑަށް ކޮއްކޮ ގާތު ދޮގުހެދިދާނެތޯއެވެ؟"\n"ޙަޤީޤަތުގައިވެސް މިސަރަޙައްދަށް ދުޝްމިނުންގެ ނުރައްކަލާ ކުރިމަތިލާންޖެހޭނެއެކޭ އަޅުގަނޑެއް ނުބުނަމެވެ. އަޅުގަނޑު އެވާހަކަ ދައްކަނީ ރައްކާތެރިވުމުގެ ގޮތުންނެވެ. ޚާއްޞަކޮށް ބައްޕަޔަށް ފަރުވާކުރާން މަދާއިނުން މާރަނގަޅު ބޭސްވެރީން ލިބިދާނެތީއެވެ. ބައްޕާފުޅަށް ދަތުރުކުރެއްވޭވަރު ނުވާނަމަ އަޅުގަނޑު އެވާހަކައެއް ނުދައްކާނަމެވެ. ނަމަވެސް ޝަރުޠެއްގެ މަތީންނެވެ."\n"އެ ޝަރުޠަކީ ކޮބައިތޯއެވެ؟"\n"ބޭބެ އަޅުގަނޑުގެ ގާތުގައި حسّان ގެ ވާހަކަ ނުދެއްކެވުމެވެ."\nسُهيل އަށްވެސް އޭނާގެ ބޭބެ އަޅުގަނޑުމެންގެ ދުޝްމިނަކަށް ވެވަޑައިގެންނެވި ޚަބަރު ދެއްވައިގެން ނުވާނެއެވެ."\n"ކޮއްކޯފުޅުވެސް ދެން މީގެފަހުން حسّان ގެ މޫނުފުޅުމަތީން ޔަޤީންކަމާއި ޢަޒުމުގެ އަލިކަން ދެކެވަޑައިގެންނެވިކަމުގައި ވިދާޅުވެގެން ނުވާނެއެވެ."\nماه بانو ފެންކަޅިފުޅުވެވަޑައިގަތުމާއެކު ޖަވާބު ދެއްވިއެވެ. "އަޅުގަނޑަކީ ބޭބެގެ ކޮއްކޮއެއް ނޫންތޯއެވެ؟ އަޅުގަނޑުގެ ނާރުތަކުގައި ހިނގަނީ ބޭބެގެ ބައްޕާފުޅުގެ ލެޔެއް ނޫންތޯއެވެ؟"\nއީރާނުގެ ފާރިސް ޕްރޮވިންސުގެ ވެރިރަށް ޝީރާޒުގެ ރީތި ތާރީޚީ ދޮރޯށި، މުސްލިމުން މިރަށް ފަތަހަކުރީ އުމަރުގެފާނުގެ ޚިލާފަތުގައި، މުސްލިމުންގެ އިލްމީ ސިޔާސީ ތާރީޚުގެ މުހިންމު ރަށެއް، މިރަށް ފަތަހަކުރެއްވީ އަބޫމޫސަލް އަޝްޢަރީ އާއި ޢުޘްމާނު ބިން އަބިލްޢާޞު ---\nޒަރުބަޚުތު ހިނިފުޅުވަޑުވަމުން ماه بانو ގެ ކަރުފުޅަށް އޭނާގެ ދެއަތްޕުޅު ވައްޓަވައިލެއްވިއެވެ. އޭނާ ވިދާޅުވިއެވެ. "ކޮއްކޯއެވެ. ބޭބެއަށް ބުނެވުނީ ކީކޭކަމެއްވެސް ނޭނގެއެވެ. އަދިވެސް ބޭބެގެ ސިކުނޑީން ޙުފައިރުގެ ނާކާމިޔާބީގެ އަސަރު ނުފިލަނީކަމުގައި ވެދާނެއެވެ. އެހެންނޫންނަމަ حسّان ގެ މައްސަލައިގައި މިހައި ސީރިޔަސްވުމުގެ ބޭނުމެއްނެތެވެ. އަޅުގަނޑަށް އޭނާ މައިދާނުން ފެނުނުކަމީވެސް އިއްތިފާޤުން ދިމާވިކަމެކެވެ. އެހެންނޫންނަމަ އަޅުގަނޑުގެ ހަނދާނަކަށްވެސް އޭނާއެއް ނައީހެވެ. އަޅުގަނޑު ވަޢުދުވަމެވެ. މީގެފަހަކުން ކޮއްކޮ އަރިހަކު حسّان ގެ ވާހަކައެއް ނުދައްކާނަމެވެ. ލޯބިވާ ކޮއްކޯއެވެ. ދާދިއަވަހަށް ބޭބެމެން ޢިރާޤުގެ ސަރަޙައްދުން ޢަރަބީން ބޭރުކުރި ވާހަކަ ކޮއްކޮއަށް އިވިވަޑައިގެންފާނެއެވެ. ވޭތުވެދިޔަ ހަނގުރާމައިގައި ބޭބެމެން ބަލިވުމުގެ އެއްސަބަބަކީ ހުރުމުޒަކީ އަނިޔާވެރިޔަކަށްވީކަމެވެ. ޢަރަބި ދަނޑުވެރީން ކުޑަކޮށްވެސް އޭނާގެ މައްޗަކަށް ހަމްދަރުދީއެއް ނުވެއެވެ. އެބައިމީހުން ހަނގުރާމަޔަށް ނިކުތީވެސް ހުރުމުޒުދެކެ ބިރުންނެވެ. ހުރުމުޒަށް ނަޞްރުލިބުމާ ނުލިބުމާމެދު އެބައިމީހުންގެ އެއްވެސް ޝައުޤުވެރިކަމެއް ނެތެވެ. އެހެންކަމުން ހުރުމުޒު މަރުވާއިރަށް އެމީހުން ފިލައިގެން ހިނގައްޖެއެވެ. ނަމަވެސް ކުރިޔަށް އޮތްތާނގައި އެބައިމީހުންނަށް ޔަޤީންކަން ދެވޭނެއެވެ. ބޭރުގެ ދުޝްމިނުންގެ ކިބައިން ވަޠަން ދިފާޢުކޮށްފިނަމަ ޝަހެންޝާހު އެބައިމީހުންގެ މައްޗަށް ހުރުމުޒުކަހަލަ އަނިޔާވެރިޔަކު ވެރިޔެއް ނުކުރައްވާނެއެވެ. ބޭބެ އުންމީދުކުރަނީ ބޭބެ ޢަސްކަރީ މަރުކަޒަށް އެނބުރިދާއިރު އަޅުގަނޑުމެންގެ ސަރަޙައްދުގައިތިބި ހަތިޔާރު ހިފޭވަރު އެންމެން ބޭބެއާއެކު ހަނގުރާމަޔަށްދާނެ ކަމަށެވެ. ބޭބެމެންގެ ލަޝްކަރު ކުއްލިޔަކަށް މައިދާނަށް ނުކުންނާން ނުޖެހި ބޭބެއަށް މިހިސާބުގަނޑުގައި ދުވަސްކޮޅަކު މަސައްކަތްކުރާނެ ފުރުޞަތު ލިބިއްޖެނަމަ ބޭބެ ހުރިހާ ބިންވެރީންގެ ގާތަށް ދާނަމެވެ. ޢަރަބި ދަނޑުވެރީންގެ އިތުބާރު ހޯދަން މަސައްކަތްކުރާށޭ އެބައިމީހުން ގާތު ބުނާނަމެވެ. މިހާރުވެސް ބޭބެއަށް ޔަޤީނެވެ. މިތާނގެ ޢަރަބީންނާއި އީރާނީން އެކަތިގަނޑަކަށްވެގެން މައިދާނަށް ނުކުމެއްޖެނަމަ މަދާއިނުގެ ލަޝްކަރުގެ އެހީއާނުލައިވެސް މުސްލިމުންގެ ލަޝްކަރު ހަނދާންނުނެތޭވަރަށް ބަލިކޮށްލެވިދާނެއެވެ. ބޭބެ ވަރަށްގިނަ ކަންތައްތައް ކުރާންވެފައި އެބަހުއްޓެވެ. ބޭބެ ބޭނުންވަނީ ލަސްނުކޮށް އަހަރެމެންގެ ދަނޑުވެރީން ޖަމާކުރާށެވެ. ކޮއްކޮ އަވަހަށް ބޭބެއަށް ނާސްތާ ތައްޔާރުކުރާށެވެ."\n"ބޭބެގެ ނާސްތާ ފަރީއްކޮޅުހުރީ ތައްޔާރަށެވެ. ނަމަވެސް ބޭބެ އަދި އަރާމުކުރެއްވުން ބޭނުމެވެ. ބޭބެގެ ޒަޚަމް ރަނގަޅުނުވަނީސް ބޭބެ ބޭރަށްވަޑައިގަތަކަ އަޅުގަނޑު ނުދޭނަމެވެ."\n"އަޅުގަނޑަށް ޒަޚަމެއްގެ އިޙްސާސެއްވެސް ނުވެއެވެ. ކޮއްކޮ ކާއޫސަށް ވިދާޅުވާށެވެ. ބޭބެ ފެންވަރައިލައިގެން ނުކުންނާނަމެވެ."\nވިދިގެންއައި ދުވަހު قبــاد ގެ ހަވޭލިވަނީ ޢަރަބި ދަނޑުވެރީން އެއްވެ ފުރިފައެވެ. ޒަރުބަޚުތު ބޭރަށް ނުކުމެވަޑައިގެން ހަވޭލީގެ ކުރިމަތީގައިހުރި ޗަބޫތަރާގެ ކައިރީގައި މަޑުކޮށްލެއްވިއެވެ. އޭނާ އިރުކޮޅަކު މަޑުކޮށްލެއްވުމަށްފަހު ދެތިން ހަތަރު ހަރުފަތަކަށް ފައިބައިވަޑައިގެން އެއްވެފައިތިބި މީހުނާ މުޚާޠަބުކުރައްވައި ވާހަކަ ދެއްކެވިއެވެ.\n"ބައްޕާފުޅުގެ އާލާސްކަންފުޅާހުރެ ބައްޕާފުޅަކަށް ތިޔަބައިމީހުންގެ ގާތަކަށް ވަޑައެއް ނުގެންނެވުނެވެ. ބައްޕާފުޅު ތިޔަބައިމީހުންގާތު ވިދާޅުވާން ބޭނުންފުޅުވީ ހުރުމުޒު އަވަހާރަވީ ވަހަކައާއި ތިޔަބައިމީހުން އަބަދަށްޓަކައި އޭނާގެ އަނިޔާއިން ސަލާމަތްވި ވާހަކައެވެ. ތިޔަބައިމީހުންނަށްވެސް ރަނގަޅަށް އެނގޭނެފަދައިން ހުރުމުޒު އަހަރެމެންނާމެދުވެސް ކަންތައްކުރެއްވީކީ ރަނގަޅަކަށެއް ނޫނެވެ. ބައްޕާފުޅުގެ އާލާސްކަންފުޅުގެ ސަބަބަކީވެސް ހުރުމުޒު ތޫރަޖުކަހަލަ ބޭފުޅަކު ތިޔަބައިމީހުންގެ މައްޗަށް ވެރިކުރެއްވިކަމުގެ ހިތާމަފުޅެވެ. އެކަމުގައި ކުޅިބަލާމީހެއްގެ ޙައިޘިއްޔަތަށްވުރެ އިތުރު ޙައިޘިއްޔަތެއް ބައްޕާފުޅަށް ލިބިވަޑައިގެންފައި ނެތުމުގެ ހިތާމަފުޅެވެ. އެހެންކަމާއެކުވެސް އަހަރެމެންގެ ޤައުމަށް ބޭރުގެ ދުޝްމިނަކު ޙަމަލަދިނުމުން ޚުދު އަހަރެންވެސް ހުރުމުޒުގެ ދިދައިގެ ދަށުގައި ހަނގުރާމަކުރަން ޤަބޫލުވީމެވެ. އެހެނީ ހުރުމުޒުގެ ބަދަލުގައި މުސްލިމުންގެ އަޅުންކަމުގައި އަހަރެމެން ވުމަކީ އަހަރެމެން ރުހޭކަމެއް ނޫނެވެ.\nނިމިގެންއެދިޔަ ހަނގުރާމައާމެދު ވާހަކަދެއްކުމަކީ މިހާރު ބޭނުންކަމެއް ކަމަކަށެއް އަހަރެން ނުދެކެމެވެ. ތިޔަބައިމީހުންވެސްވާނީ އެޚަބަރުތައް އަޑުއަހައިފައެވެ. މިހާރު އަހަރެމެން ވިސްނާންޖެހިފައިވަނީ މުސްތަޤްބަލާ މެދުގައެވެ. ތިޔަބައިމީހުން ހެކިވާނެ ފަދައިން އަހަރެމެންގެ ޢާއިލާއިން ދުވަހަކުވެސް ތިޔަބައިމީހުންގެ މުސްތަޤްބަލާމެދު ޣާފިލުވެފައެއް ނޯންނާނެއެވެ. ތިޔަބައިމީހުންގެ ޙައްޤުތައް ދިފާޢުކޮށްދިނުމަށްޓަކައި އަހަރެމެން ހުރުމުޒުގެ ދުޝްމިނުކަމާ ކުރިމަތިލާކަށްވެސް ފަހަކަށް ނުޖެހެމުއެވެ.\nއަހަރެން ތިޔަބައިމީހުންގެ ގާތުގައި ބުނަން ބޭނުމެވެ. ޢިރާޤަކީ ތިޔަބައިމީހުންގެ ވަޒަނެވެ. މިވަޒަން ދިފާޢުކުރުމަކީ ތިޔަބައިމީހުންގެ ވާޖިބެކެވެ. ތިޔަބައިމީހުން އެވާޖިބާމެދު ޣާފިލުވިކަމުގައިވިޔަސް މުސްލިމުންނަކަށް އީރާނުގެ ހިސާބެއްނެތްފަދަ ޢަސްކަރީ ބާރުގެ ކުރިމައްޗަކު ހިފަހައްޓައެއް ނުލެވޭނެއެވެ. އެއީ ޔަޤީންކަމެކެވެ. އެހެންކަމުން އަހަރެން އެދެނީ އެފަތަޙައިގެ ރީތި ނަން ތިޔަބައިމީހުންނަށް ލިބުމެވެ. ތިޔަބައިމީހުންނަށް އެންމެ ފައިދާހުރިގޮތަކީވެސް އެއީއެވެ.


Vmedia ah 12 aharu: Gina gonjehunthakaai ekuves kuriah! - vNews.mv\nވީމީޑިއާއަށް 12 އަހަރު: ގިނަ ގޮންޖެހުންތަކާ އެކުވެސް ކުރިއަށް!\nޒަމްޢަތު އަޙްމަދު ވަޙީދު Male' | 05 September 2020, 16:28\nމިއަދަކީ ވީމީޑިއާގެ 12 ވަނަ އަހަރީ ދުވަހެވެ. ވީމީޑިއާ އުފެދުނުތާ މިއަދަށް 12 އަހަރު ފުރުނުއިރު ތަފާތު ހަތަރު މީޑިއަމެއްގެ ޚިދުމަތް ރައްޔިތުންނަށް ވަނީ ފޯރުކޮށްދީފައެވެ.\nރާއްޖޭގައި އަމިއްލަ ޓީވީ ސްޓޭޝަންތައް ހިންގުމުގެ ދޮރު ހުޅުވާލުމާ ގުޅިގެން ވީޓީވީ ވުޖޫދަށް އައިސްފައިވަނީ ވަރަށް ބޮޑެތި ގޮންޖެހުންތަކަކާ އެކުގައެވެ.\nދިވެހިރާއްޖޭގައި ޕްރައިވެޓް ޓީވީ ސްޓޭޝަންތަކަށް ފުރުސަތު ލިބިފައިވަނީ ސަރުކާރުން ޓީވީގެ ހިދުމަތްދޭތާ ޒަމާންތަކެއް ވެފައިވަނިކޮށެވެ. އެހެންވެ އަލަށް އުފެދުނު ޓީވީ ޗެނަލްތަކާމެދު ދިވެހިންގެ އުއްމީދު ހުރީ ވަރަށް މަތީގައެެވެ. އެކަމަކު އެއުއްމީދުތަކާ ހަމައަށް ވާސިލްވުމުގައި ޕްރައިވެޓް ޓީވީ ޗެނެލްތަކަށް ގިނަ ހުރަސްތަކެއް ހުއްޓެވެ.\nވީޓީވީ 2008 ވަނަ އަހަރުގެ ސެޕްޓެމްބަރު5ގައި ލޯންޗުކުރެވުނުއިރު އެއަހަރުގެ ރިޔާސީ އިންތިހާބު އޮތީ ވަރަށް ގާތްވެފައެވެ. އެހެންކަމުން އެންމެ ފުރަތަމަ ދުވަހުން ފެށިގެންވެސް އޮޕަރޭޝަނުގެ އެންމެ ބޮޑު ބައެއް އަމާޒުކުރެވުނީ ރިޔާސީ އިންތިހާބާއި އެއިންތިހާބާ ގުޅޭ ކަންކަމަށެވެ.\nވީޓީވީއަކީ އެންމެ ފުރަތަމަ އަހަރުން ފެށިގެންވެސް މިއަދާ ހަމައަށް ނޫސްވެރިކަމާއި ބްރޯޑްކާސްޓިންގައި ވަކި ހަމަތަކަކާއި މިންގަޑެއް ހިފަހައްޓަމުން އައި ތަނެކެވެ.\nވީޓީވީގެ ފުރަތަމަ ދެއަހަރު ސްޓޭޝަނުގެ އޮޕަރޭޝަނަލް މަސައްކަތްތައް ކުރިއަށްދިޔައީ ތިލަފުށީގައި ގާއިމް ކުރެވިފައިވާ ސްޓޭޝަންގައެވެ. އެހެންވެ، ފުރަތަމަ ދެއަހަރު ވީޓީވީގެ އޮޕަރޭޝަންތައް އޮތީ ވަކި މިންވަރެއްގައި ހިފެހެއްޓިފައެވެ. އެ ހިފެހެއްޓިފައި އޮތްއޮތުމަށް ނިމުން އައީ 2011 ވަނަ އަހަރު ވީޓީވީގެ ހުރިހާ އޮޕަރޭޝަންތަކެއް މާލެއަށް ބަދަލުވި ހިސާބުންނެވެ.\nއޮޕަރޭޝަން ފުޅާކުރުމުގެ ތެރެއިން 2010 ވަނަ އަހަރުން ފެށިގެން ވޯލްޑްކަޕް ފުޓްބޯޅަ މުބާރާތާއި ޔޫރޯ ފުޓްބޯޅަ މުބާރާތުގެ ކަވަރޭޖް ވަނީ ގެނެސްދީފައެވެ. އެޗްޑީ ކޮލިޓީގައި އެންމެ ފުރަތަމަ ވޯލްޑްކަޕް ދެއްކީވެސް ވީޓީވީންނެވެ. އަދި މާލެއިން ބޭރުގައި ރާއްޖޭގެ އަތޮޅެއްގައި ބޭއްވުނު ފުރަތަމަ ބައިނަލްގުވާމީ ކުޅިވަރު މުބާރާތްވެސް ގެނެސްދިނީ ވީޓީވީންނެވެ. އެއީ ފުވައްމުލަކުގައި ކުޅެވުނު ސާކް ޓުވެންޓީޓުވެންޓީ ކުރިކެޓް މުބާރާތެވެ.\nމީގެ އިތުރުން ތިމާވެށީގެ ހޭލުންތެރިކަން އިތުރުކުރުމުގެ ގޮތުން ރާއްޖޭގައި ބޭއްވި އަންޑަވޯޓަރ ކެބިނެޓް މީޓިން ވަގުތުން ގެނެސްދިނުމުގައި ޓީވީއެމްއާ ގުޅިގެން ވީޓީވީގެ ސިގްނަލް ދުނިޔޭގެ އެކި ހިސާބުތަކަށް ފޮނުވާލުމާއި، އަދި ދުނިޔޭގެ ވަރަށް ގިނަ ނޫސް އެޖެންސީތަކުން ވީޓީވީގެ ސިގްނަލް ބޭނުންކުރުން ވެގެންދިޔައީ ޓެކްނޮލޮޖީގެ ރޮނގުން ވީޓީވީއަށް ލިބިފައިވާ މަގާމް އިތުރަށް ހަރުދަނާވި ފުރުސަތަކަށެވެ.\nރާއްޖޭގެ ސިޔާސީ މަސްރަޙުގައި ދައުރުވަމުންދާ އޮއިވަރުގެ ބާރުމިން އެންމެ ފަސޭހައިން އެނގެނީ ރައްޔިތުންގެ ބޮޑުގޭގައި ކުރެވޭ ބަހުސްތަކުންނެވެ. އެމަޖިލީހުގައި ކުރެވޭ ސައްލާތަކުންނެވެ. ރާއްޖޭގައި އެންމެ ފުރަތަމަ ރައްޔިތުންގެ މަޖިލީހުގެ ޖަލްސާތައް ގަވައިދުން ލައިވްކޮށް ދައްކަން ފެށީ ވީޓީވީންނެވެ.\nސިޔާސީ ގޮތުން ދިވެހިރާއްޖޭގެ މީޑިއާއަށް ބޮޑެތި ގޮންޖެހުންތަކެއް ކުރިމަތިވި ދަނޑިވަޅުގައިވެސް ހިތްވަރާ ސާބިތުކަމާއެކު، ވީޓީވީގެ އަހުލްވެރިންނަށް އިންސާފުވެރިކަމާއެކު ހަގީގަތް ހިއްސާ ކުރުމުގައި ވީޓީވީ އަދާކުރަމުންދާ މުހިންމު ދައުރު، ދިވެހިރާއްޖޭގެ ގިނަ ރައްޔިތުން ބަލައިގަންނަނީ އުފަލާއެކުއެވެ.\nވީޓީވީ އުފަންވީ ސިޔާސީގޮތުން ހަލަބޮލި ދުވަސްވަރެއްގައިކަމުން ވީޓީވީގެ ހަޔާތުގެ ފުރަތަމަ 8 އަހަރަކީވެސް ސިޔާސީ ހަލަބޮލިކަމުގެ ތެރޭގައި ހޭދަވެގެން ދިޔަ އަހަރުތަކެކެވެ. މިކަމުގެ ނަތީޖާއެއްގެ ގޮތުން ވީޓީވީގެ މުވައްޒަފުންނަށް ދަތުރުކުރަން އޮތީ އޮމާން އަމާން މަގެއް ނޫނެވެ. މިދުވަސްތަކުގައި ވީޓީވީ އާއި ތަނުގެ މުވައްޒަފުންނަށް އުފުލާންޖެހުނު ތަކުލީފުތައް ގިނަގުނައެވެ.\nސިޔާސީ ގޮތުން ގައުމު ހަލަބޮލިކަމުގެ ތެރެއަށް ވެއްޓުނު ދަނޑިވަޅުތަކުގައި ސިޔާސީ ކަނޑުއޮޅީގައި ޖަހަމުންދިޔަ ހަޅައާ ދެކޮޅަށް، ރައްޔިތުން ބޭނުންވާ ގޮތަށް އެމީހުންގެ އިޙްސާސްތަކާއެކު، ތިލަފަތް ހަމަކޮށް ޚަބަރު ފެތުރުމުގައި ކުރިމަތިވާނެ ހުރަސްތަކަކީ ކޮބައިކަން ރަނގަޅަށް އެނގިތިބެ ވީޓީވީން ކުރި ހިތްވަރުގެ ސަބަބުން، މިފަދަ މާހައުލެއްގައި ކުރިމަތިނުވެ ނުދާނޭ ބައެއް ކަންތައްތައް ވީޓީވީވަނީ ތަޖުރިބާ ކުރަންޖެހިފައެވެ. އެގޮތުން ވީޓީވީގެ މުވައްޒަފުންނަށް މަސައްކަތުގެ މާހައުލުގައި އާއި، އެ މާހައުލުން ބޭރުގައި ބައެއް ފަރާތްތަކުން ކުރިމަތިކުރި ހުރަސްތަކާއި، ވީޓީވީގެ މުދަލާއި އިމާރާތަށް ގެއްލުންދޭ ދިނުން ފާހަގަކޮށްލަންޖެހެއެވެ.\nފެބުރުއަރީ ހަވަނަދުވަހު ހިނގާދިޔަ ސިޔާސީ ހަލަބޮލިކަމުގައި ވީޓީވީއަށް ވަނީ ބޮޑެތި ގެއްލުންތަކެއް ދީފައެވެ. އެރޭ ވީޓީވީގެ ދޮރުތައް ތަޅާލާ ވީޓީވީގެ ތެރޭގައި ވަނީ އަލިފާންޖަހާފައެވެ.\nމީގެއިތުރުން 2012 ވަނަ އަހަރު މަޖިލީސް ހުޅުވުމަށް މާޗްމަހުގެ 19 ވަނަ ދުވަހު ބޭއްވުނު ޖަލްސާ ވީޓީވީން ދުރަށް ދައްކަމުންދަނިކޮށް މަގުމަތީގައި ހަމަނުޖެހުން އުފައްދަމުންދިޔަ ބަޔަކު ވަނީ ވީޓީވީގެ މުޅި އިމާރާތުގެ ހުރިހާ ބިއްލޫރިތަކެއް ތަޅާ ސުންނާފަތި ކޮށްލާފައެވެ. މިއީ ރާއްޖޭގެ މީޑިއާގެ ހަޔާތުގައި އޭރު ދެވުނު އެންމެ ނުރައްކާތެރި ހަމަލާއެވެ. މިފަދަ އެތައް ކަމަކާއި ވީޓީވީން ވަނީ ކުރިމަތިލާ ރައްޔިތުންނަށް ހަގީގީ މަންޒަރު ދައްކުވައިދީފައެވެ.\nދެހާސް ބާރައިގެ ފަހުކޮޅާ ހަމައަށް ވީމީޑިއާ ގުރޫޕްގެ ގޮތުގައި މިގުރޫޕެއް ނެތެވެ. އެހާތަނަށް އޮތީ ވީޓީވީއެވެ. އެހެންނަމަވެސް އެހިސާބުން ގާސިމް އިބްރާހިމްގެ ލަފާފުޅާއެކު ވީމީޑިއާ ގުރޫޕް އުފަންކުރުމުގެ ހިޔާލު އުފެދި އެއަށް އަމަލީސިފަ ގެނައުމުގެ ގޮތުން އައު އޮނިގަނޑެއް އެކުލަވާލެވި ތަފާތު އިތުރު މީޑިއަމްތައް ތަޢާރަފްކުރެވިގެން ދިޔައެވެ.\nއަމަލީގޮތުން ވީމީޑިއާ ގުރޫޕަށް ބަދަލުވެގެން ދިޔައީ ޓީވީގެ އިތުރަށް އެހެން މީޑިއަމްތައް މިކުޑައިގެ ދަށަށް ގެނެވުމުންނެވެ. އެގޮތުން ޓީވީގެ އިތުރަށް ވީއެފްއެމް 99 ރޭޑިއޯ އާއި، ވީނިއުސް އޮންލައިނާއި، ވީކްލީ ހަފްތާ މަޖައްލާ މިކުޑައިގެ ދަށަށް ގެނެވުނެވެ. އަދި މިއަދު ނޫހާއި މިއަދު އޮންލައިނަކީވެސް ވީމީޑިއާގެ މީޑިއަމްތަކެކެވެ.\nމިއަދު ވީމީޑިއާާ ބްރޭންޑަކީ ރައްޔިތުންގެ ފުރިހަމަ އިތުބާރު ލިބިފައިވާ ބްރޭންޑަކަށް މިވަނީ ވެފައެވެ.\nޚަބަރާއި މައުލޫމާތު ގެނެސްދިނުމުގައި ރައްޔިތުން އިތުބާރާއި ލޯބި ހޯދައި، ތެދު ޚަބަރު ގެނެސްދިނުމަށްޓަކައި ކެނޑިނޭޅި މުއައްޒަފުން ކުރަމުންދިޔަ މަސައްކަތްތަކުން މުހިންމު ގިނަ އިވެންޓްތަކެއް ކަވަރުކޮށްފައިވެއެވެ.\nވީމީޑިއާގެ ބަލަދުވެރި ފަރާތްކަމުގައިވާ، އައިލެންޑް ބްރޯޑްކާސްޓިންގ ކޮމްޕެނީގެ މާލީހާލަތު ހުރިގޮތުން ކުންފުނީގެ ދަށުން ހިންގާ ވީމީޑިއާ ރީސްޓްރަކްޗަރ ކުރުމުގެ މަސައްކަތް ފެށި، ކުންފުނި ހިންގަން ކުރަންޖެހޭ ޚަރަދަށްވުރެ ލިބޭ އާމްދަނީ ދަށްވެ އާމްދަނީ އިތުރު ކުރެވޭނެ ގޮތެއް ހޯދިފައިނުވާތީ ކުންފުނި ދެމެހެއްޓުމަށްޓަކައި ޚަރަދުތައް ކުޑަކުރުމަށް އަޅާ ފިޔަވަޅުތަކުގެ ތެރެއިން ކުންފުނި ރީސްޓްރަކްޗަރކޮށް މުވައްޒަފުންގެ އަަދަދު މަދުކުރުމުގެ މަސައްކަތް ފެށުނީ މިދިޔަ އަހަރުގެ ތެރޭގައެވެ. އަދި އިޚްލާސްތެރިކަމާއެކު މަސައްކަތްކުރަމުންދިޔަ އެއްވެސް މުވައްޒަފަކު ދޫކޮށްލުމަކީ ފަސޭހަ ނިންމުމަކަށް ނުވިޔަސް ޚަރަދު ކުޑަކުރެވޭނީ މި ފިޔަވަޅު އަޅައިގެން ކަމަށް މެނޭޖްމަންޓަށް ފެނިގެން އެކަން އެގޮތަށް ކުރަން މަޖުބޫރުވުމާއެކު އެތައް ސްޓާފުންނެއް ދޫކޮށްލިއެވެ.\nހިންގުމަށް ގެނެވުނު ބޮޑެތި ބަދަލުތަކާއެކު ވީމީޑިއާގެ ވީޓީވީގެ މަޝްހޫރު އެތައް މޫނެއް ސްޓޭޝަން ދޫކޮށްދިޔައެވެ.\nމުޅި ދުނިޔެއަށް މިހާރު ފެތުރިފައިވާ ބިރުވެރި ކޮވިޑް-19 ގެ ބަލިމަޑުކަމާއިއެކު ތަން ގާތްގަނޑަކަށް ހުއްޓުމަކަށް ގެންނަންޖެހުނެވެ. ނަމަވެސް މުއައްޒަފުންގެ ބުރަ މަސައްކަތުން ތަނުގައި ލޮކްޑައުންވެ ތިބެ މަސައްކަތް ކުރިއަށް ގެންދިޔައެވެ.\nވީމީޑިއާގެ މަސައްކަތްތައް ކުރުމަށް ސްޓޭޝަން ތެރޭގައި 8 މުއައްޒަފުން ހިމެނޭހެން2މަހަށްވުރެ ގިނަ ދުވަސް ހޭދަކުރިއެވެ. މި ޓީމުގައި ޕްރެޒެންޓަރުންނާއި އެޑިޓަރުންގެ އިތުރުން އޮންއެއާ އޮޕަރޭޓަރަކާއި ކެމެރާމަނަކާއި ދެ ޓެކްނިކަލް މީހުން ހަރަކާތްތެރިވެފައިވެއެވެ.\nކޮވިޑާއި ގުޅިގެން ދުނިޔޭގެ އިޤްތިސާދަށްވެސް އައި ހީނަރުކަމާއިއެކު ވީމިޑއާއަށްވެސް ވަނީ ގިނަ ގޮންޖެހުންތަކެއް ކުރިމަތިވެއެވެ. މުއައްޒަފުންގެ އުންމީދަކީ ކުރިއަށް އޮތް ދުވަސްތަކުގައި އިތުރު ހިތްވަރާއިއެކު މަސައްކަތްކޮށް، ތަނުގެ މަސައްކަތް ވަރުގަދަކޮށް އަނެއްކާވެސް ވީމީޑިއާ ކޮޅަށްޖެހުމެވެ.


Form hushalhan furusathu nudhinumun ihuthijaaju koffi | Mihaaru\n01 އޮކްޓޯބަރ 2018 - 13:16 33 comments\nހިޔާ މަޝްރޫއުގެ ދަށުން ފްލެޓަށް ފޯމް ހުށަހެޅުމުގެ މުއްދަތު އިއްޔެ ހަމަވިޔަސް އިއްޔެ ދޫކުރި ހުރިހާ ނަމްބަރަކަށް ހިދުމަތް ނުދިން ކަމަށް ބުނެ ބައެއް މީހުން ހައުސިން މިނިސްޓްރީ ދޮށުގައި މިއަދު އިހުތިޖާޖު ކޮށްފި އެވެ.\nހިޔާ މަޝްރޫއުގެ ދަށުން ފްލެޓަށް ހުށަހެޅުމުގެ މުއްދަތު އިއްޔެއަށް ހަމަވާތީ ވަރަށް ގިނަ އަދަދެއްގެ ބަޔަކު ހައުސިން މިނިސްޓްރީގައި ކިޔޫ ޖެއްސި އެވެ. އަދި "ކިޔުބީ" އެޕްލިކޭޝަނާއި ހައުސިން މިނިސްޓްރީގައި ފޯމް ބަލައިގަންނަން ހާއްސަކޮށްފައިވާ ކައުންޓަރުން ދޫކުރި ހުރިހާ ނަމްބަރަކަށް ހިދުމަތް ދޭނެ ކަމަށް އެ މިނިސްޓްރީގެ ބައެއް މުވައްޒަފުން ބުނެފައިވެ އެވެ.\nހައުސިން މިނިސްޓްރީން ރޭ ފަތިހާ ހަމައަށް ފޯމް ބަލައިގަތެވެ. އަދި ހެނދުނު އިއުލާންކުރީ ފޯމް ބަލައިގަތުން ނިމުނީ ކަމަށެވެ. އޭރު ވެސް ބައެއް މީހުން ފޯމު ލާން ގޮސް ތިއްބެވެ.\nހައުސިން މިނިސްޓްރީ ދޮށުގައި ނުރުހުން ފާޅުކުރި މީހުން -- ފޮޓޯ: ހުސައިން ވަހީދު/މިހާރު\nއޭގެ ތެރެއިން ބައެއް މީހުން ހެނދުނު ހައުސިން މިނިސްޓްރީގެ ރިސެޕްޝަން އޭރިޔާގައި ތިބެ އަޑުގަދަ ކުރަން ފެށުމުން ފުލުހުން ގޮސް އެތަނުން އެ މީހުން ނެރުނެވެ.\nއޭގެ ތެރޭގައި ހިމެނޭ އަހުމަދު ރަޝީދު ބުނީ ފޯމް ލާން އޭނާ ނަމްބަރު ނެގީ އިއްޔެ ހެނދުނު 9:47 ގައި ކަމަށެވެ. ފޯމް ބަލައިގަތުން ހުއްޓާލިކަން އެންގީ ނުނިދާ ކިޔޫގައި ހުއްޓާ ފަތިހު 0530 ހާ އިރު ކަމަށް އޭނާ ބުންޏެވެ.\n"ފަތިސް ނަމާދަށް ބަންގި ގޮވީމަ ކައުންޓަރު ކުއްޖާ ކައިރި އެހިން ނަމާދަށް ގޮސް އަންނައިރު ނަމްބަރު ޖެހޭނެހޭ. ބުނީ ނުޖެހޭނެއޭ ނަމާދަށް ދާށޭ. ދެން ނަމާދުން އައިސް ކިޔޫގައި ހުއްޓާ ކުއްލިއަކަށް މި އިއުލާން ކުރީ ފޯމް ބަލައިގަތުން ނިމުނީ ކަމަށް،" އާއިލާއާ އެކު މާލޭގައި ދިރިއުޅޭތާ 25 އަކަށް އަހަރު ވެފައިވާ އަހުމަދު ބުންޏެވެ.\nއަހުމަދު އޭނާގެ ކިޔޫ ނަމްބަރު ދައްކާލަނީ-- ފޮޓޯ: މިހާރު\nއެ ޝަކުވާތަކާ ގުޅިގެން ހައުސިން މިނިސްޓްރީގެ މީޑިއާ އޮފިޝަލް އަހުމަދު ފަޒާލް ވިދާޅުވީ ފޯމް ބަލައިގަތުމުން ފަތިހު ހުއްޓާލީ ދެން އެ ހިދުމަތް ދެވެން ނެތުމުން ކަމަށެވެ.\nއޭނާ ވިދާޅުވި ގޮތުގައި ދެ ފަހަރެއްގެ މަތިން އާންމުންނަށް ފުރުސަތު ދިނެވެ.\nއެންމެ ފުރަތަމަ ސަރުކާރުން ހުޅުވާލީ ޖޫން 1 އިން ފެށިގެން އޮގަސްޓްގެ ނިޔަލަށެވެ. އެކަމަކު ފަހުން އިތުރު އެއް މަސް ދުވަސް ދިނެވެ.\nރިޔާސީ އިންތިހާބުގެ ކެމްޕެއިން ތެރޭގައި ވާހަކަ ދައްކަވަމުން ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވެފައި ވަނީ ފްލެޓަށް ފޯމު ހުށަހަޅާ ކޮންމެ މީހަކަށް ވެސް ފްލެޓް ދޭން ރައީސް އަބްދުﷲ ޔާމީން ނިންމަވާފައިވާ ކަމަށެވެ.\nއޭނާ އެކަން އިއުލާންކުރެއްވި ރެއާ ހަމައަށް 18،000 އަށް ވުރެ ގިނަ މީހުން ފޯމު ލި އެވެ. އޭގެ ފަހުން މިދިއަ 10 ވަރަކަށް ދުވަހު، އެތައް ސަތޭކަ ބަޔަކު ހައުސިން މިނިސްޓްރީއަށް ފޯމް ހުށަހެޅި އެވެ.\nއިތުރު ލިޔުންތައް ބޯހިޔާވަހިކަން ހައުސިން މިނިސްޓްރީ ހިޔާ މަޝްރޫއު


Dubai Ge Ameeraa Beywafaatherive Nahama Gulhun Hingi Kan Falhaa Araifi - Vaguthu\nދުބާއީގެ ވެރިޔާ ޝެއިހު މުހައްމަދު އަލް މަކްތުމްގެ އަނބިކަނބަލުން އަމީރާ ހަޔާ އޭނާގެ އިނގިރޭސި ވިލާތުގެ ބޮޑީގާޑާ ނަހަމަ ގުޅުން ހިންގައި އެކަން ސިއްރު ކުރުމަށް ބޮޑު އަގެއް ދީފިއެވެ.\nރިޕޯޓުތައް ބުނާ ގޮތުން ދުބާއީގެ އަމީރާ ވަނީ ބޮޑީގާޑާ އެކު ދެ އަހަރު ވަންދެން ނަހަމަ ގުޅުން ހިންގައިފައެވެ. އެ ގުޅުން ސިއްރު ކުރުމަށް އަމީރާ ބޮޑީގާޑަށް 1.2 މިލިއަން ޕައުންޑާއި އަގު ބޮޑު ހަދިޔާތައް ދީފައިވާ ކަން ވަނީ ޔަގީންވެފައެވެ. ބޮޑީގާޑަށް ދިން ހަދިޔާތަކުގެ ތެރޭގައި 12 ހާސް ޕައުންޑްގެ ގަޑިއަކާއި ވިންޓޭޖް ޝޮޓްގަންއެއް ހިމެނެއެވެ.\nއަމީރާ ހަޔާ އަކީ ބިލިއަނަރު ޝެއިހް މުހައްމަދު އަލް މަކްތުމް ގެ އެންމެ ހަގު އަނބިކަނބަލުންނެވެ. އަދި އެއީ ޝެއިހް މުހައްމަދު އަލް މަކްތުމް ކައިވެނި ބައްލަވައިގަތް ހަ ވަނަ އަނބިކަނބަލުންނެވެ. ހަޔާ ދާ ހުރިހާ ދަތުރަކަށްވެސް އޭނާގެ އެ ބޯޑީގާޑު ދާކަން ފަޅާއަރާފައި ވަނީ އޭނާގެ ފިރިކަލުންނާއި ދެކޮޅަށް ލަންޑަނުގެ ހައި ކޯޓުގައި ބޭއްވި ޝަރީއަތުގެ މަޖިލީހުގެ އަޑުއެހުމުގެ ތެރެއިންނެވެ.\nބޮޑީގާޑަށް ބޮޑު އަގެއް ދީ ހަޔާ އާއެކު ހިނގާ އެއްވެސް ގުޅުމެއްގެ ވާހަކަ އެއްވެސް ފަރާތަކަށް ހާމަނުކުރުމަށް އަންގާފައިވާއިރު އެ ވާހަކަތައް ފަޅާ އެރި އިރު ބޮޑީގާޑުގެ ހަތަރު އަހަރުގެ ކައިވެނިވެސް ވަނީ ރޫޅިގެން ގޮސްފައި އެވެ. ބޮޑީގާޑުގެ އަންހެނުންގެ ގާތް ރައްޓެއްސަކާ ހަވާލަ ދީ ބޭރުގެ ނޫހަކުން ބުނެފައި ވަނީ ހަޔާ ބޮޑީގާޑާ އެއްކޮށް ނަހަމަ ގުޅުން ހިންގަނީ އޭނާ ހައްލާލައިގެން އަގުބޮޑު ހަދިޔާތައް ދީގެން ކަމަށެވެ.\nފްލާވާ ނަމަކަށް ކިޔާ މި ބޮޑީގާޑު ހުރިހާ ވަގުތެއްގައި ހަޔާ އާއި އެކު އުޅެއެވެ. ހަޔާގެ ހާއްސަ ބޮޑީގާޑެއްގެ ގޮތުގައި 2016 ވަނަ އަހަރުން ފެށިގެން ފްލާވާ މަސައްކަތް ކުރާއިރު އިނގިރޭސިވިލާތަށް ދާ ކޮންމެ ފަހަރެއްގައި ދެމީހުން އެކަހެރިވެ އުޅުމާއި ރޭގަނޑު ބޭރަށް ދާގޮތަށް އެނބުރި އަންނަނީ ހެނދުނު ކަމަށްވެސް އަޑުތައް ވަނީ އަރައިފައެވެ. ހަބަރު ފަތުރާ ބައެއް މީޑިއާތަކުން މައުލޫމާތު ދޭގޮތުގައި ޝާހީ އާއިލާގެ ބޮޑީގާޑުންނަށް ދުބާއީގެ ވެރިޔާ 5،000 ޕައުންޑުން 15،000 ޕައުންޑާއި ހަމައަށްވެސް ޓިޕްސް ދެއްވައެވެ. ނަމަވެސް ފްލާވާއަށް ލިބޭ ޓިޕްސް އެހެން ބޮޑީގާޑުންނަށްލިބޭ ޓިޕްސް އަށްވުރެ ބޮޑުތަނުން އިތުރެވެ.\nފްލާވާ އޭނާގެ އަންހެނުންނަށް ބޭވަފާތެރިވެ ހަޔާ އާއި އެކު ބާއްވާ ނަހަމަ ގުޅުމުގެ ކަންކަން ފެންމަތިވާން ފެށުމުން ފްލާވާ އޭނާގެ އަންހެނުން ދެކެ ލޯބިނުވާކަމަށް ބުނެ އަންހެނުން ދޫކޮށްލަން އުޅުނެވެ. އެތައް ފަހަރެއްގެ މަތީން ޝައްކުވާ އެތައް ކަމެއް ފްލާވާގެ ފަރާތުން ފެނިފައިވާއިރު އެންމެ ފަހުން ފެނުނު އެކައްޗަކީ ފްލާވާގެ ހެދުންތައް ދޮވުމުގެ ތެރޭގައި ކޮންޑަމް ތަކެއް ކަމަށް ފްލާވާގެ އަންހެނުން ބުނެފައި ވެއެވެ.\nމި ހުރިހާ ވާހަކަތައް ފަޅާއެރުމުންވެސް ފްލާވާ އެކަމަށް އެއްބަސް ނުވާ ކަމަށްވެއެވެ.\nއުމުރުން 46 އަހަރުގެ ހަޔާ އަކީ އުރުދުންގެ އަވަހާރަވެފައިވާ ކުރީގެ ރަސްގެފާނު ޙުސައިންގެ ދަރިކަނބަލެކެވެ. އެ ގައުމުގެ ވެރިކަމުގައި މިހާރު އިންނެވީވެސް ހަޔާގެ ބައްޕާފުޅުގެ ދަރިކަލެކެވެ. ހަޔާ ދުބާއީ އިން ފިއްލަވައިގެން އިނގިރޭސިވިލާތުގެ ހިމާޔަތުގައި ހުންނަތާ މިހާރު އަހަރުތައް ވަނީ ވެފަ އެވެ.\nނޮވެމްބަރު 21, 2020 12:08\nބޮޑު އެއްޗެއް ކާލީދޯ\nނޮވެމްބަރު 21, 2020 14:23\nﷲއާއި ރަސޫލާ އެންގެވިގޮތް ދޫކޮއްމުދަލާ ދުނިޔެ ފެނުނީމަވާނެހަކަންތައް ދިފެންނަނީ...\nނޮވެމްބަރު 21, 2020 15:35\nތި ކިހިނެއް އެނގެނީ އަމީރު ތިޔަ ބުނާ ބޮޑީ ގާޑުގެ އަންހެނުންނަށް ލާރިދީގެން ފަތުރާލި ދޮގު ހަބަރެއް ނޫންކަން؟؟ އަމީރަކީ ސަހަލު މީހެއް ނޫން.. އަނބިނަކީ އަޅުންކަމުގަ ހަދައިގެން އުޅޭ އިޒުރޭލާ ގުޅުން ބަދަހިކޮށް ޔަހީދީ ރޭވުން ރާވާ މީހެއް.. އެހެންވީމަ ހެކި ނެތް ތޯތޯ ވާހަކަތައް ނުޖެހުން ބުއްދިވެރީ..\nނޮވެމްބަރު 24, 2020 18:34\nދެން މިހާވަރަށް ޝާހީ އާއިލާގެ ކަމެއް ފަޅާއަރާނީ.\nނިކަމެތި މީހާގެ އަގު ވައްޓާލަނީ\nނޮވެމްބަރު 26, 2020 01:03\nތިކަމުގެ އަޑިއަށް ތަންކޮޅެއް ބޮޑަށް ފީނާލަ ބަލަ. ހަގީގަތް ނުބަލާ ތިހެން ހަބަރު ނުޖައްސަވާ. އިޒްރޭލު ޒަޔަނިސްޓުން މިހާރު ދުނިޔޭގެ މައި މީޑިއާތައް ކޮންޓްރޯލް ކުރަނީ.\nނޮވެމްބަރު 26, 2020 21:18\nނޮވެމްބަރު 27, 2020 11:40\nދުބާއީގެ އަމީރާ ބޭވަފާތެރިވެ ނަހަމަ ގުޅުން ހިންގިކަން ފަޅާ އަރުވާލައިފި... މިކަން ދިވެހިންނަށް ފަޅާއަރުވާލީ ވަގުތު ނޫހުން... ސާބަހޭ ވަގުތު ނޫސް...\nނޮވެމްބަރު 28, 2020 00:44\nއަމީރާ، އަންހެނުން ކުރީމަ ގޯސް. އަމީރު ފިރިހެނުން ކުރީމަ އޯކޭ. އެކަމަކު ދެފަހރުވެސް ހިމެނެނީ އަންހެނަކާ ފިރިހެނެެް. މިވަނީ ކިހިނެއް؟


Gasim maraali kamah iuthiraaf vee masthuge haalathugai: Adhuham\nގާސިމް މަރާލިކަމަށް އިއުތިރާފްވީ މަސްތުގެ ހާލަތުގައި: އަދުހަމް\nމިދިޔަ އަހަރުގެ ތެރޭގައި ހުޅުމާލޭގައި ޓެކްސީ ޑްރައިވަރު ގާސިމް ހަސަން މަރާލިކަމަށް އިބްތިދާއީ އަޑުއެހުމުގައި އިއުތިރާފްވީ މަސްތުގެ ހާލަތުގައިކަމަށް އެ މައްސަލައިގައި ދައުވާާ އުފުލިފައިވާާ އަދުހަމް މުހައްމަދު ބުނެފިއެވެ.\nމި މައްސަލައިގެ މިއަދުގެ ޝަރީއަތުގެ މަޖިލިސް ފައްޓަމުން މި މައްސަލަ ބައްލަވާާ ގާޒީ ވަނީ އިބްތިދާއީ އަޑުއެހުމުގައި ދައުވާއަށް އަދުހަމް އިއުތިރާފްވިކަން ޔަގީންކުރުމަށް އަނެއްކާވެސް ސުވާލު ކުރިމަތިކުރުވިއެވެ.\nނަމަވެސް އަދުހަމް ވަނީ ދައުވާއަށް އިންކާރުކޮށް، ގަސްދުގައި މީހަކު މަރާލާފައި ނުވާނެކަމަށް ބުނެފައެވެ. އަދި އެކަމަށް އިބްތިދާއީ އަޑުއެހުމުގައި އެއްބަސްވެފައިވަނީ މަސްތުގެ ހާާލަތުގައި ހުރެގެންކަމަށް އޭނާ ބުންޏެވެ. އެގޮތުން ފުލުހުން އޭނާ ހައްޔަރުކުރުމަށްފަހު، ތަހުގީގުގެ މަރުހަލާގައިވެސް ބެހެއްޓީ މަސްތުގެ ހާލަތުގައިކަމަށް ވަނީ ބުނެފައެވެ.\n"24 ގަޑިއިރު އަޅުގަނޑު ބައިދަނީ މަސްތުގެ ޙާލަތުގަ. ފުލުހުންގެ ޚަރަދުގައި ވެސް މަސްތުވާއެއްޗެހި ގަނެދީފަ އަޅުގަނޑަށް ބޯންދިން. މި ކޯޓުގައި ބޭއްވި ޝަރީޢަތުގައިވެސް އަޅުގަނޑަށް އެކަމަށް އެއްބަސް ވެވުނީ މަސްތުގެ ޙާލަތުގައި ހުރެ"، އަދުހަމް ބުންޏެވެ.\nމީގެ އިތުރުން އަދުހަމް ބުނީ އޭނާއަށް ހޭވެރިކަން އައީ މީގެ ހަތަރު ދުވަސްކުރިން ކަރެކްޝަންސްގެ ބެލުމުގެ ދަށަށް ގެންދިއުމުންނެވެ. ނަމަވެސް ފާާހަގަކޮށްލެވޭ ގޮތުގައި އަދުހަމް ވަނީ މި މައްސަލައާއި ގުޅިގެން އިއުތިރާފުގެ އެއްބަސްވުމެއްގައިވެސް ސޮއިކޮށްފައެވެ. ނަމަވެސް އޭނާ ދައުވާއަށް އިންކާރުކުރުމުން އިބްތިދާއީ އަޑުއެހުމެއް ބޭއްވުމަށް ވަނީ ނިންމާފައެވެ.\nޕްރޮސެކިއުޓަރ ޖެނެރަލްގެ އޮފީހުން އަދުހަމްގެ މައްޗަށް އުފުލާފައިވާ ދައުވާތަކަކީ ބިރު ދެއްކުމާއި ނުރައްކާތެރި ހަތިޔާރާއި ތޫނު އެއްޗެހި ގެންގުޅުން މަނާ ކުރުމުގެ ގާނޫނުގެ ދަށުން، ތޫނު އެއްޗެއް ބޭނުން ކޮށްގެން ގަސްދުގައި މީހަކު މެރުމުގެ ދައުވާއެވެ.\nކޮވިޑް-19 އުސްއަލި: ޔޫއޭއީގައި ދިވެއްސަކު ޕޮޒިޓިވްވިކަމަށް ބުނެވޭ ވާހަކައާއި މެދު އިތުރު ޝައްކުތަކެއް!01 minute ago


Ufaaveri Kaivenyakaa Hithuge Bali Thakun Dhuruvumaa Gulhumeh Vey - Vaguthu\nއުފާވެރި ކައިވެންޏަކާ ހިތުގެ ބަލިތަކުން ދުރުވުމާ ގުޅުމެއްވޭ\nކައިވެނިކޮށް އުޅުމަކީ އަދި އުފާވެރި ކައިވެންޏެއްގެ މަތީގައި ދެމި ތިބުމަކީ، ހިތުގެ ދުޅަހެޔޮކަން އިތުރުކޮށްދީ، ހިތުގެ ބަލިތައް ޖެހުމުން ދުރުކޮށްދޭ ކަމެއްކަމުގައި، ސަޕިއެންޒާ ޔުނިވަރސިޓީ އޮފް ރޯމް އިން ބުނެފިއެވެ. އެޔުނިވަރސިޓީގެ ފަރާތުން ވާހަކަ ދެއްކި ތަޖުރިބާކާރަކުން މިހެން ބުނެފައިވަނީ، ކުރި ދިރާސާއެއްގެ އަލީގައެވެ.\nމީގެކުރިން އެހެން ބޭނުންތަކަށް ނަގާފައިވާ 200 މިލިޔަން މީހުންގެ ސާމްޕަލް، ޑޭޓާގެ ގޮތުގައި ބޭނުންކޮށްގެން ކުރި މި ދިރާސާއިން އެނގިފައިވާ ގޮތުގައި، ކައިވެނީގެ ސަބަބުން، ހިތުގެ ބަލި ޖެހުމުން ދުރުކޮށްދޭ އެތައް ކަމެއްވަނީ ހޯދިފައެވެ.\nއެގޮތުން، ގުޅުމެއްގެ ސަބަބުން ގެނުވައިދޭ އުފާވެރިކަމަކީ ހިތުގެ ދުޅަހެޔޮކަމަށް، އެތައް ގޮތަކުން ގުޅިފައިވާ ކަމެއްކަންވަނީ ހޯދިފައެވެ. އަދި، ކައިވެންޏެއް ކޮށްގެން އުޅުމަކީ، މާލީ ގޮތުންނާއި އިޖުތިމާޢީ ގޮތުން އެހީތެރިކަން ފޯރުކޮށްދޭނެ މީހަކު ކައިރީގައި ހުންނަ ކަމެއްކަމުންވެސް، ހިތްހަމަޖެހުން ލިބި، އުފާވެރިކަން ގެނުވައި، ހިތުގެ ބަލިތަކުން ރައްކާތެރި ކޮށްދޭ ކަމަށް ބުނެފައިވެއެވެ.\nމި ދިރާސާކުރުމުގައި ވަރިކޮށްފައި ތިބި މީހުންނާއި ދުވަހަކުވެސް ކައިވެނި ނުކުރާ މީހުން އަދި ހުވަފަތްވެފައި ތިބި މީހުން ބޭނުންކޮށްފައިވެއެވެ. ބެލި ބެލުންތަކުން، ހާމަވެފައިވާގޮތުގައި، ވަރިވެ، ހިތްދަތި ކަންކަމާ ކުރިމަތިވެފައިވާ މީހުންނަށް، މިފަދަ ބަލިތަކާ ކުރިމަތިލާން ޖެހޭ މިންވަރު އިތުރެވެ. ވަކީން ޚާއްޞަކޮށް، ދަތި ކަންކަމާ ދުރުވުމަށް ބޭސް ބޭނުންކުރާނަމަ، މިކަމުގެ ނުރައްކާ އިތުރުކަމަށް ބުނެފައިވެއެވެ.\nއެހެންނަމަވެސް، ހިތުގެ ބަލިތަކަށް މަގުފަހިކުރުވާ އެހެން އެތައް ސަބަބެއްވެސް ވާކަމަށް، ތަޖުރިބާކާރުން ބުނެފައިވެއެވެ. އެގޮތުން، އުމުރާއި، ކޮލެސްޓްރޯލް މައްޗަށް ދިޔުމާއި، ކެއުމުގައި ގެންގުޅޭ ގޮތްތަކާއި، ލޭ މައްޗަށް ދިއުމާއި، ޒިނޭ ކުރުމާއި ބަނގުރާ ބޭނުންކުރުން އަދި ސިނގިރޭޓު ބުއިން ހިމެނެއެވެ. އަދި، މި ކަންކަމުން ކުރާ އަސަރު، ކައިވެނި ނުކޮށް ހުރުމުން ކުރާ އަސަރަށް ވުރެ ބޮޑުކަމަށްވެސް ވަނީ ހޯދިފައެވެ.


Moosage column: GMR ge vaahaka nimijje,4billion rufiyaa aa eku! | Mihaaru\nމޫސަގެ ކޮލަމް: ޖީއެމްއާރުގެ ވާހަކަ ނިމިއްޖެ،4ބިލިއަން ރުފިޔާއާ އެކު!\nއެއާޕޯޓުގެ ދެވަނަ ރަންވޭ އަޅަން ބިން ހިއްކުމުގެ މަސައްކަތް ކުރިއަށް ދަނީ. ޖީއެމްއާރުގެ ޕްލޭންގައި އާ ރަންވޭއެއް ނެތް --ފޮޓޯ: މުހައްމަދު ޝަރުހާން\n16 ނޮވެމްބަރ 2016 - 05:58\nއެންމެ ފުރަތަމަ ބުނެލަން އޮތީ ޖީއެމްއާރުގެ މައްސަލާގައި ކުރީގެ ރައީސް މުހައްމަދު ނަޝީދަށާއި އެމްޑީޕީގެ އިސް ވެރިންނަށް ދެއްކެވޭނެ ގައުމަށް ފައިދާ ހުރި ވާހަކައެއް ނެތް ކަމެވެ. ދެ ވަނަ އަށް ބުނެލަން ބޭނުންވަނީ އެމްޑީޕީން ދިން ގޮތަށް ބޭރުގެ އެއްވެސް ކުންފުންޏަކަށް ރާއްޖޭގެ މައި އެއާޕޯޓް ދޫކޮށްލަން އަބަދުވެސް ދެކޮޅުހަދާ ދިވެހިންގެ ތެރޭގައި އަޅުގަނޑު ހިމެނޭނެ ވާހަކަ އެވެ.\nފެށުން ވެސް ގޯސް\nރާއްޖޭގެ އެންމެ ބޮޑު އެއާޕޯޓް އަދި ދައުލަތުގެ އެންމެ އަގުހުރި އެއް މުދާ، އިންޑިއާގެ ޖީއެމްއާރަށް ފުރަތަމަ ވެސް ދިނީ ޝައްކުތަކުން ފުރިފައިވާ ބިޑިން ޕްރޮސެސްއެއްގެ ތެރެއިން ކަމަށް ބުނެވެން އެބަ އޮތެވެ. މާކްސް ދޭން ކަނޑައެޅި ދާއިރާތަކުގެ ތެރެއިން ޓެކްނިކަލް ބައިން އެ ކުންފުނި ފޭލްވި އެވެ. އެކަމަކު ކުއްލިއަކަށް ހާއްސަ ބައްދަލުވުމެއް ބޭއްވުމަށް ފަހު، ގޮތް ނޭނގޭ ގޮތަކަށް އެ ބައިން ވެސް "ފާސްކޮށްދިނީ" އެވެ. އެއީ ބޮޑު މައްސަލައެއްގެ ގޮތުގައި ކުރިން ވެސް އޮތީ ފާހަގަވެފަ އެވެ.\nއައިއެންއައިއޭ ތަރައްގީކުރާށާއި 25 އަހަރަށް ހިންގުމުގެ ފުރުސަތު ޖީއެމްއާރަށް ދިން ގޮތް އެއްފަރާތުގައި ބޭއްވުމަށް ފަހު، ދެން ހިނގަމުން އައި ބައެއް ކަންކަމާ މެދު ވިސްނާލިޔަސް، އެއީ ޕަބްލިކް ޕްރައިވެޓް ޕާޓްނާޝިޕް (ޕީޕީޕީ)ގެ ސިޔާސަތުގެ ދަށުން އެމްޑީޕީ ސަރުކާރަށް އެޅުނު އެންމެ ގޯސް އަދި ގައުމީވަންތަކަން އެންމެ ކުޑަ ފިޔަވަޅުކަން އެނގޭނެ އެވެ. ގައުމީވަންތަކަމޭ މި ދަންނަވަނީ، އެއާޕޯޓް ތަރައްގީކޮށް ހިންގުމުގެ އިތުރުން ޖީއެމްއާރު ބޭނުންވާ ކޮންމެ ކަހަލަ ވިޔަފާރިއެއް ވެސް ކުރުމުގެ ފުރުސަތު، އެގްރީމެންޓްގެ "ފޮރުވިފައިވާ ސިޔާސަތު"ގެ ތެރޭގައި، ދީފައި އޮތުމާއި، ރާއްޖެ ކަހަލަ ޑޮލަރުގެ މުހިންމުކަން ބޮޑު ގައުމެއްގައި ސަރުކާރަށް އެންމެ ގިނަ އަދަދަކަށް ޑޮލަރުން އާމްދަނީ ލިބޭ ދޮރުގެ ހުރިހާ ބާރެއް ބޭރު ބަޔަކަށް ދޫކޮށްލުމުންނެވެ.\nޖީއެމްއާރުގެ އަސްލު ޕްލޭން ދިވެހި ގިނަ ވިޔަފާރިތަކަށް ވީހީ ބިރަކަށެވެ. މިސާލަކަށް މިހާރުގެ ޓާމިނަލް ހުންނަ ހުޅުލޭގެ މުޅި ހުޅަނގު ފަރާތް ތަރައްގީކުރަން ރާވާފައި އޮތީ ވިޔަފާރީގެ މަރުކަޒެއްގެ ގޮތުގަ އެވެ. ބޮޑެތި ފިހާރަތައް ހުޅުވައި، ޕާކްތަކާއި މުނިފޫހިފިލުވުމުގެ ގިނަ އިންތިޒާމްތައް ހަމަޖައްސައިދީ، މާލޭގެ ރައްޔިތުން ކޮންމެ ދުވަހަކު ޒިޔާރަތްކޮށް ހަދާ ތަނަކަށް ހުޅުލެ ބަދަލުކޮށްލީހެވެ. "އެއީ ކިހާ ރަނގަޅު ތަރައްގީއެއްހޭ" ބައެއް މީހުން ބުނެފާނެ އެވެ. އެކަމަކު އެދުވަސް އައި ނަމަ، މާލޭގެ ގިނަ ވިޔަފާރިތަކެއް ބަނގުރޫޓުވުން ކައިރި އެވެ. ފަސް ބިލިއަން ޑޮލަރުގެ އަގުހުރި ބޮޑު ކުންފުންޏަކާ، މާލޭގެ މަޖީދީ މަގުގެ ވިޔަފާރިވެރިންނަށް ވާދަކުރެވޭނީ ކިހިނެއް ހެއްޔެވެ؟ މި ސުވާލު އާންމު ދިވެހިން ކޮށްކޮށް ތިއްބާ، ޖީއެމްއާރުން ޑޮލަރު ބޭރުކުރާނީ ހަމައެކަނި އެއާޕޯޓް ހިންގައިގެން ލިބޭ އާމްދަނީއަކުންނެއް ނޫނެވެ. ދިވެހިން ގަންނަ އަންނައުނަށް ދާންދެން އެމީހުންގެ ވިޔަފާރީގެ ތެރޭގައި ހިމަނާލީހެވެ.\nޖީއެމްއާރާ އެކު ހެދި އެގްރިމެންޓްގެ ނުރައްކާ ކިހާ ބޮޑުކަން ހަމައެކަނި މަތިމަތިން ބަލައިގެންނެއް ނުފެންނާނެ އެވެ. މަތީގައި އޮތީ ސިޔާސީ ހަންގަނޑެކެވެ. އެމްޑީޕީގެ އެންމެ އިހުލާސްތެރި ސަޕޯޓަރުން ކޮންމެ ގޮތެއް ހަދައިގެން ނަމަވެސް އެ އެއްބަސްވުން ދިފާއުކުރާނެ އެވެ. އަދި އިދިކޮޅު ފަރާތްތަކުން އޭގައި ހުރި ނުބައިތައް، އިތުރުކޮށްގެން ނަމަވެސް ދައްކާނެ އެވެ. އެހެންކަމުން ޖީއެމްއާރުން އެއާޕޯޓް ހިންގައިގެން ލިބޭނެ ކަމަށް ބެލެވޭ ފައިދާ އާއި އެމްއޭސީއެލުން ހިންގައިގެން ލިބޭނެ ފައިދާއާ ބެހޭ ގޮތުން ދެ ފަރާތުން ދައްކާ ވާހަކަ އަށް އެހާ ބޮޑު ސަމާލުކަމެއް ދެވޭކަށް ނެތެވެ. ދެކޮޅުން ވެސް އެ މައުލޫއުގައި އުޅެނީ ރައްޔިތުންގެ ބޮލަށް ވެރިވެގަންނާށެވެ.\nއެހެންކަމުން ބިލިއަން ރުފިޔާގެ ހިސާބު އަދަދުތައް އިހަށް ބަހައްޓާށެވެ. ޖީއެމްއާރުގެ ނުފޫޒާ މެދު ވިސްނާލާށެވެ. އެ ނުފޫޒު ސަރުކާރުގެ ތެރެއަށް ފޯރުވިވަރު އެނގޭނެ އެއް ކަމަކީ ތެލުގެ ވިޔަފާރިން އެމްއޭސީއެލް އަށް ދޭން އަސްލު އެގްރިމެންޓްގައި ކަނޑައަޅާފައި އޮތް ގޮތަށް ގެނައި ބަދަލެވެ. ހަމައެކަނި ޖީއެމްއާރުން ވިސްނާ ގޮތަށް މުޅި ފޯމިއުލާ ބަދަލުކޮށްލުމުން އެމްއޭސީއެލް އަށް ބޮޑު ގެއްލުމެއް ލިބުނަސް ސަރުކާރުން އެކަމަށް އެއްބަސްވި އެވެ. ޖީއެމްއާރުން ނަގާ ލޯނަށް ސަރުކާރުން ގެރެންޓީ ދޭން އަސްލު އެގްރިމެންޓްގައި ނެތް ނަމަވެސް، އެމްޑީޕީ ސަރުކާރުން ފަހުން ވަނީ އެހެން އެއްބަސްވުމެއްގެ ތެރެއިން އެ ފުރުސަތު ވެސް ދީފަ އެވެ. އެގްރިމެންޓް ބާތިލްކުރުމުގެ ބަދަލެއްގެ ގޮތުން އެމްއޭސީއެލް އިން ޖީއެމްއާރަށް މިހާރު ދައްކާފައިވާ 271 މިލިއަން ޑޮލަރުގެ ތެރޭގައި، އެއާޕޯޓް ތަރައްގީކުރަން ޖީއެމްއާރުން ނެގި 150 މިލިއަން ޑޮލަރުގެ ލޯނު ހިމެނެ އެވެ.\nރައީސް ނަޝީދު ދާދި ފަހުން "މިހާރު"ގައި ލިއުއްވި ޚިޔާލުފުޅުގައި ދައްކަވާފައިވާ ބައެއް ޕޮއިންޓްތަކާ މެދު ސުވާލު އުފެދެ އެވެ. އޭގެ ތެރެއިން އެއް ކަމަކީ މުވައްޒަފުންނަށް އޮތް ވަޒީފާގެ ފުރުސަތެވެ. އެއާޕޯޓާ ހަވާލުވާ ދުވަހުން ފެށިގެން ކޮންމެ މުވައްޒަފަކަށް ދެ އަހަރުގެ އެގްރިމެންޓެއް ދޭން ޖީއެމްއާރަށް މަޖުބޫރުވެފައި އޮތުމަކީ ދެ އަހަރަށް ފަހު ވަޒީފާ ކަށަވަރުވުމެއް ނޫނެވެ. ގިނަ އަދަދެއްގެ އިންޑިއާ މުވައްޒަފުން ގެނެސް އެއާޕޯޓް ފުރާނުލެވުނީ އޭރުގެ ސިޔާސީ މަސްރަހު އޮތް ގޮތުންނެވެ. އެހެންކަމުން އެއާޕޯޓްގެ ވަޒީފާގެ 90 ޕަސެންޓަކީ ދިވެހިން ކަމަށް ރައީސް ނަޝީދު ވިދާޅުވިޔަސް، ޖީއެމްއާރުން ކުރި އެއްވެސް ކަމެއް އޭރުގެ ސަރުކާރަށް ނުހުއްޓުވުމުން އެނގެނީ، ވަޒީފާގެ މަންޒަރު ވެސް ބަދަލުވީސް ކަމެވެ.\nއާ ޓާމިނަލާ އެއްވަރަށް އެއާޕޯޓަށް ބޭނުންވެފައި އޮތް އަނެއް ތަރައްގީއަކީ، މުސްކުޅި ރަންވޭގެ ބަދަލުގައި އާ ރަންވޭއެއް ހެދުމެވެ. އެކަމަކު ޖީއެމްއާރުގެ ޕްލޭންގައި އަދި ސަރުކާރުގެ އެއްވެސް ޑިމާންޑެއްގައި ވެސް، އާ ރަންވޭއެއްގެ ވާހަކައެއް ނެތެވެ. ޖީއެމްއާރުން އެއާޕޯޓް ހިންގުމާ ހަވާލުވިތާ ފުރަތަމަ ހަފުތާގެ ތެރޭގައި އޭރުގެ ސީއީއޯ އެންޑްރޫ ހެރިސަން "ހަވީރު" އަށް ދެއްވި އިންޓަވިއުގައި އެ ސުވާލުކުރުމުން ވިދާޅުވީ މިހާރު އޮތް ރަންވޭ ކުދިކުދި މަރާމާތާ އެކު 35 އަހަރަށް ވެސް ބޭނުންކުރެވިދާނެ ކަމަށެވެ. ނަމަވެސް ރަންވޭގައި ހުރި މައްސަލަތައް ގިނަކަމުން، ކޮންމެ ވަގުތަކު ވެސް ރާއްޖޭގެ މައި އެއާޕޯޓް ބަންދުކުރަން ޖެހުމުގެ ބިރު އޭރު ވެސް އޮތެވެ.\nއާ ރަންވޭއެއް އަޅާނެކަން ޖީއެމްއާރުން އިއުލާންކުރީ، ރައީސް މުހައްމަދު ވަހީދުގެ ސަރުކާރުން އެއްބަސްވުން އުވާލާނެކަން އެ ކުންފުންޏަށް ޔަގީންވީ ހިސާބުންނެވެ. އެހެންކަމުން ޖީއެމްއާރުން ހުރިހާ ވެސް ފޯކަސްއެއް އޮތީ ވީހާ ވެސް ކުޑަ އިންވެސްޓެއްކޮށް، ވީހާ ވެސް ބޮޑު މަންފާއެއް ހޯދަންކަން އެނގެ އެވެ. އަދި އެއިން އެއްވެސް ކަމެއް ހުއްޓުވުމުގެ ބާރެއް އެމްޑީޕީ ސަރުކާރަކަށް ނެތެވެ.\nޖީއެމްއާރުން އެއާޕޯޓުގައި އަޅަން އުޅުނު އާ ޓާމިނަލްގެ ބުޑުތައް ކުނޑި ގަލަށް ހަދާފައި: އެމްއޭސީއެލް އިން މިހާރު ވަނީ ޖީއެމްއާރަށް 271 މިލިއަން ޑޮލަރު ދީފައި\nއައިއެންއައިއޭގެ ހުރިހާ ވިޔަފާރިއެއް ބޭރު ކުންފުންޏަކަށް ދޫކޮށްލުމުން ގައުމަށް ލިބޭނެ އެންމެ ބޮޑު އެއް ގެއްލުމަކަށް ވާނީ ބޭރު ފައިސާގެ މާކެޓަށް އަންނާނެ ނާޒުކު ބަދަލުތަކެވެ. އެއާޕޯޓަކީ ޑޮލަރުން އެންމެ ބޮޑު އާމްދަނީއެއް ލިބޭ ކުންފުންޏެވެ. އެމްއޭސީއެލް އިން އެއާޕޯޓް ހިންގި އިރު އޭގެ ތެރެއިން ބޮޑު ބައެއް ހިފެހެއްޓީ ރާއްޖޭގަ އެވެ. އެކަމަކު ޖީއެމްއާރުން އެ ހުރިހާ ޑޮލަރެއް ސީދާ ބޭރުކުރީ އެވެ. ކުންފުނީގެ ބޮޑު ހުރިހާ އެކައުންޓެއް ސްޓޭޓް ބޭންކް އޮފް އިންޑިއާގަ އެވެ. ޑޮލަރުތައް ބޭރުކުރާ ވާހަކަ ސިޔާސީ ވުމުން މުވައްޒަފުންގެ މުސާރައިގެ ދެ ބައި ކުޅަ އެއް ބައި ޑޮލަރުން ދޭ ގޮތަށް ހަމަޖެއްސި އެވެ.\nޖީއެމްއާރުގެ ނުފޫޒާއި ބާރުގައި އެމްޑީޕީ ސަރުކާރުގެ ބައެއް ވެރިން ތާށިވީ ކީއްވެގެން ކަމެއް ނޭނގެ އެވެ. ޖީއެމްއާރުން ބޭނުންވާ ގޮތަކަށް ސަރުކާރުގެ މިނިސްޓްރީތަކުގެ ތެރެއިން ކަންކަން ނިމިގެން އައީ، އެ ކުންފުނީގެ ވަކީލުން ތައްޔާރުކޮށް ފޮނުވި ލިއުންތަކަށް ސަރުކާރުން އެއްވެސް ބަދަލެއް ގެނައުމެއް ނެތި އެވެ. އޭރު އަޅުގަނޑަށް ދޭހަވީ އެމްޑީޕީ ސަރުކާރަކަށް ޖީއެމްއާރުގެ އަތްދަށުން ސަލާމަތްނުވެވޭނެ ކަމެވެ. އޭގެ ނުބައި ނަތީޖާ، ލަހުން ނަމަވެސް ފެންނާނެ ކަމެވެ.\nޕީޕީޕީ އަކީ އެމްޑީޕީ ސަރުކާރުން ރަނގަޅު މަގުސަދެއްގައި ފެށި މުހިންމު ސިޔާސަތެކެވެ. އެ ސިޔާސަތުގެ ސަބަބުން ބައެއް ދާއިރާތަކުން ސަރުކާރަށް ކާމިޔާބު ލިބުން ވެސް ކައިރި އެވެ. އެކަމަކު އައިއެންއައިއޭ އަކީ، ރަށެއްގައި ނަރުދަމާ އެޅުންހާ ކުޑަ އެއްޗެއް ނޫނެވެ. އެއީ ދިވެހިންގެ އެތައް ހާސް ވަޒީފާއަކާއި މުޅި ރާއްޖެ އެއަށް ބަރޯސާވެފައިވާ، އެންމެ އަގުބޮޑު މުދަލެވެ. އެތަނުގެ ބޭނުންކޮށްގެން ވިޔަފާރީގެ ދާއިރާ އިންނާއި އެހެން ކަންކަމުން ދިވެހިން "އަޅުވެތިވާނެ" ފުރުސަތު ކުޑަކޮށް ވެސް އޮވެގެން ނުވާނެ އެވެ. އެކަމަކު މައްސަލަ އަކީ އެ މަގަށް ވެއްޓޭނެ ގޮތަށް ޖީއެމްއާރުގެ އަމަލްތައް ފެނުމެވެ. އެންމެ ފަހުން ޖީއެމްއާރުގެ ވާހަކަ ނިމުނު އިރު ދިވެހިންގެ މުއްސަނދިކަމުން ހަތަރު ބިލިއަން ރުފިޔާ އެވަނީ އުނިވެފަ އެވެ.\nދުރުވިސްނޭ އަދި މޮޅު ސިޔާސީ ލީޑަރުންނަކީ ދައުލަތުގެ މުއްސަނދިކަން ގައުމު ތެރޭގައި ހިފަހައްޓައިދޭނެ ގޮތަށް ކަންކަން ރާވާ މީހުންނެވެ. ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި އެއާޕޯޓް ހިންގީ ވިޔަފާރީގެ އުސޫލުން ނޫންކަން އެނގެ އެވެ. ރައީސް ނަޝީދަށް ލިބިވަޑައިގަތީ ބޭރު ކުންފުންޏެއްގެ ނުފޫޒުގެ ދަށުނުވެ، އެއާޕޯޓްގެ މަލަމަތި ބަދަލުކޮށްލުމުގެ ފުރުސަތެވެ. ހަމައެކަނި އެމްއޭސީއެލްގެ ފައިސާ އިން ޖީއެމްއާރަށް 271 މިލިއަން ޑޮލަރު (4 ބިލިއަން ރުފިޔާ) ގަނޑުކޮށް ދެއްކުމުން އެނގެނީ ސަރުކާރުން އެއާޕޯޓް ހިންގައިގެން ވެސް ދައުލަތަށް ހިނިތުންވެވިދާނެ އާމްދަނީއެއް ލިބިދާނެ ކަމެވެ. ހިތާމައަކީ އެ ފުރުސަތު ދޫކޮށްލުމެވެ. އަދި އަލުން އެ ފުރުސަތު ހޯދަން އެޅި ފިޔަވަޅެއްގެ ސަބަބުން4ބިލިއަން ރުފިޔާ ބޭކާރުވުމެވެ.\nރައީސް މުހައްމަދު ނަޝީދު ޖީއެމްއާރު އެމްއޭސީއެލް އައިއެންއައިއޭ ރައީސް އަބްދުﷲ ޔާމީން މޫސަގެ ކޮލަމް ކޮލަމް އިންޑިއާ ރާއްޖެ-އިންޑިއާ\n54 ކޮމެންޓް, 8 ރިއެކްޝަންސް\nމިދުވަސްކޮޅު މި ރިފޯޓް ގެެނެސްދެއްވީތީ ވަރަށް ބޮޑަށް އުފާވެއްޖެ. މިހާރުގެ ސަރުކާރުން ކުރަމުންދާ ބޮޑެތި ޚިޔާނަތާ ނާއިންސާފުގެ ގިނަ ކަންކަމާއި ގުޅުވއިގެން އެމްޑީޕީން އަނެއްކާވެސް އެމީހުންގެ ވެރިކަމުގައި ހަދާފައި ހުރި ބޮޑެތި ގޯސްތައް ރަނގަޅުކަމަށް ހަދައި އޮޅުވާލަން އުޅޭތީވެ ވަރަށް ކަންބޮޑުވޭ. އަޅުގަނޑުވެސް ގަބޫލުކުރަނީ 2008 ގެ ސަރުކާރަށްވުރެ މި ސަރުކާރުގެ ފަސާދައާ ޚިޔާނާތް ބޮޑުކަމަށް. އެކަމަކު އެއްބައެއްގެ ނުބައިން އަނެއްބަޔަކު ނާޖާއިޒު ނަގާކަށް ރައްޔިތުން ޖާގަ ދީގެނެން ނުވާނެ. މިހާރު ރާއްޖޭގައި ނުރަސްމީ ދުސްތޫރަކަށް ވެއްޖެ ކޮންމެ5އަހަރަކުން ލާ ވޯޓަކީ ރައްޔިތުންނަށް ދޯކާދީފައި ގާނޫނުތައް ފައިދަށުލައި ރައްޔިތުންގެ ހައްގުތައް ޖަހައިގަތުމަށް ސިޔާސީ ގޭންގުތަކުން ބާއްވާ ބެޓްކުރުމަކަށް. ކޮންމެ ގޮތަކަށް ވެރިކަން ކުރަމުންވެސް މި ދައުވާކުރަނީ5އަހަރު ހަމަވަންދެން ވެރިކަން ކުރުމުގެ ހައްގު ލިބިގެންވާ ވާހަކަ.\nމިކަހަލަ ލިއުމެއް މި ނޫހުގަ ދުވަހަކުވެސް ޖަހާނެކަމަކަށް ހިއެއްވެސް ނުކުރަން... ވަރަށްރަގަޅު ލިއުމެއް\nހަސީ.. ދަންނަވަންތޯ ވާހަކައެއް. އެމްއޭސީއެލް އިން ދައްކާ ފައިސާއިންވެސް 'ދައުލަތުގެ ރިޒާވް' އެވަނީ ދަށް. އެކައުންޓިންއާ އިކޮނޮމިކްސްއަކީ ދޭއްޗެއް. އެކައުންޓިންގަ އެއްޗެއް ރެކޯޑުކުރާ ގޮތާ އިކޮނޮމިކް އިންޓަރެސްޓް (މަޞްލަހަތު) އެއީ ތަފާތު އެއްޗަކަށްވީމާ. ހިސާބަށްވުރެ މޮޅުވެގެން ނޫޅޭ.\nބޭބެ ބުނަންތަ މޮޔަމީހާއަށް ވޯޓުލިބުނުގޮތް. އެ ލިބުނު ވޯޓުތަކަކީ ނުކުޅެދޭ މީހުން ނުވަތަ މޮޔައިންގެ ވޯޓު. ދިވެހިންގެ ތެރޭގަ މޮޔައިން ވަރަށްގިނަ.\nނަޝީދުގެ ވިސްނުން ހުރީ ސަރުކާރު ކުންފުންޏަކަށް ޑޮލަރު ވައްދާކަށެއް ނޫން. ނަޝީދުގެ ވިސްނުން ހުރީ ދަތުރުފަތުރުގެ ނިޒާމާ ގުޅުން ހުރި ހުރިހާ ދާއިރާއެއް ތަރައްގީކޮށް ހެސްކިޔާފަ ޓޫރިސްޓުން މިގައުމަށް ވައްދާ ޓޫރިސްޓުން ރާއްޖޭގެ އެކި ހިސާބުތަކަށް ފަސޭހަކަމާއެކު ދެވޭނެގޮތް ހަދާދީ ގެސްޓްހައުސް ތަކުން ސީދާ ދިވެހި ރައްޔިތުންގެ އަތަށް ޑޮލަރު ވައްދާދޭން. މިހެން މިކަން އޮތަސް ޖީއެމްއާރުގެ އެއްބަސްވުމަކަށް މަށެއް ތާއީދެއް ނުކުރަން.\nނަސީދުގެ ވިސްނުން ހުރީ މި ގައުމު އިންޑިއާއަށް ދީދަ ފިލައި ރައްކާވާން. އެމެރިކާ އާ އިންޑިއާ އަޑީގަ އޮވެގެން ލޯންގްޓަރމް ސްޓްރެޓެޖިކް ޕްލޭން އެއްގެ ގޮތުގަ ވައިގެ ބަދަރު ހިމެނީ. ޖީއެމްއާރު އެރިތާ 1 އަހަރު ވިތަނާ ދިވެހިރާއްޖެ ރޫޅެން ފެށިކަން އެގޭނެ. މަޖިލސްތެރެއަށް ވަދެފިކަން އެގޭނެ. ރައީސްއޮފީސްތެރެއަށް އޮތީ ވަދެ ނިމިފައި\nނަޝީދުގެ ސަރުކާރު ވެއްޓެން ދިމާވި އެންމެ ބޮޑު އެއްސަބަބު ހުޅުލެ އެއަރޕޯޓް ޖީއެމްއާރަށް ހިތުހުރިގޮތަކަށް ދިނުން!! ދެން މިކަހަލަ ދެފުށް ނުފެންނަ ކަނޑުކޮސް އެތައްކަމެއް އެސަރުކާރުންކޮށްފައިވަނީ!! އަލުން މިކަންކަން އިއާދަކުރަން ކުރާ މަސައްކަތުން އެތައް ބިލިއަން ރުފިޔާއެއް ދައުލަތުގެ މުއްސަނދިކަމުން ގެއްލިގެން މިދިޔައީ!! އާޚިރު ނަތީޖާ ރަގަނޅުވާނެކަމަށް އުންމީދުކުރެވޭ!!\nތިޔަ އަދި ނިމުނީކީ އެއް ނޫން! އުފެދުމުގައި ވެސް ބާތިލް ކޮންޓްރެކްޓެކޭ ބުނެ އެކެންސަލް ކޮށްލި މީހުންނަށް އަދި ދައުވާ ކުރުން އޮތީ! ޢެކަން އިރާދަ ކުރެއްވިއްޔާ ދެން އަންނަ ވެރިކަމެއްގައި ކުރާނެ! ޢަދި އޮތީ ކުރިޔަށް.\nހުވަފެން ދެކިދެކި ތިބޭ.ނަޝީދަށް އަދި އެމްޑީޕީއަށްވެސް ދެންވެރިކަމެއް ނުލިބޭނެ.\nއެމް.ޑީ.ޕީ ސަރުކާރުން ޖީ.އެމް.އާރަށް އެއަރޕޯޓް ދޫކޮށްލައިގެން އެމީހުން ބޭނުންހައި ކަމެއް އެމީހުން ބޭނުންވާހައި ގޮތަކަށް ބަދަލުކޮށްދީގެން އެމީހުންނަށް މަންފާ ލިބޭގޮތަށް ކަންތައްތައް ކޮށްދިނީ އެމް.ޑީ.ޕީއަށާއި ޕާޓިގެ ބޮޑުންނަށާއި އޭރު ސަރުކާރުގެ އިސް މަގާުމުތަކުގައިތިބި ބައެއް މީހުން ޖީ.އެމް.އާރ މެދުވެރިކޮށް އަމިއްލަ މަންފާތަކެއް ހޯދުމަށް. އެކަން އެފަރާތްތަކުން ހާސިލުކުރިވެސްމެ.\nދެއުޅިއެއްނުވާ މީހަކަށް ޤައުމުގެ ރައީސްކަން ބަދަލަކަށޭ ކިޔާފައި ތަބަކަކަށް ލާފައި 2008 ގައި ދިނުމުން ދިވެހިން ކަރުބުޑުގައި ލީ ހިތި ރަހަ އަދިވެސް މިއުޅެނީ ނުކެނޑިގެން. ނަޝީދު ކެނޑި ކަނޑުލުގެ ހިތި ފިލުވަމުން އެއާ އެކުއެކީ ދިވެހިރާއްޖެއަށް އެހެން ވެރިއަކަށް 1000 އަހަރުން ގެނެސްނުދެވޭނެ ތަރައްޤީ މި ފާއިތުވި 03 އަހަރުތެރޭ ގެނެސްދެއްވައިފި. #ރަނގަޅު\nއަބްދުﷲ ނާފިޒް ގެ ކޮމެންޓެއް ވަރަށް މުހިންމު. އޭނަ ވާނުވާ ނުބަލާ ކުރާ މޮޔަ ރިޕްލައި ތައް ވަރަށް މަޖާ. މަ އިއްޔެ މީހަކު ކުރި ކޮމެންޓަކަށް ރިޕްލައި މިކުރީ ދައުލަތުގެ ރިޒާވް ދަށަކަށް ނުދާނެއޭ އެމްއޭސީއެލްއިންނޭ ޖީއެމްއާރަށް ފައިސާ ދެއްކީ. އަބްދުﷲ ނާފިޒް މިބުނަނީ އެމްއޭސީއެލްއަކީ އަމިއްލަ މީހެއްގެ ކުންފުންޏެއްހޭ؟ މަ މިބުނަނީ އެމްއޭސީއެލް އަކީ ދައުލަތުގެ ރިޒާވްހޭ؟ އެމްސީއެލްއަކީ ކޮންމެ ބައެއްގެ ކުންފުންޔަކަސް ދައުލަތުގެ ރިޒާވަކީ ވަކިއެއްޗެއް. ދައުލަތުގެ ރިޒާވް ދަށަކަށް ނުދާނެ އެމްއޭސީއެލް އިން ދައްކާ އެއްޗަކުން. ހަޖްމނުވެގެން ކީބޯޑް އޮތީމަ ވާނުވާ ނުބަލާ ހަމަ އެކަނި ރިޕްލައި ކިޔާލައިފައި ކޮމެންޓް ކުރަނީ.\nއަބްދުﷲ ނަފިޒަށް ފައިގެ ބޮޑުވައި އިނގިއްޔަށްވުރެ ދުރަކަށް ނުވިސްނެ. އެހެންވީމަ ކޮމެންޓް ކުރެވޭނީ ހަމައެކަނި ރިޕްލައި ގަ ބުނާއެއްޗެއް ކިޔާފައި.


Arnold Schwarzenegerge "Terminator: Dark Fate" Novembarugai | Mihaaru\nއާނޯލްޑްގެ "ޓާމިނޭޓާ: ޑާކް ފޭޓް" ނޮވެމްބަރު 1 ގައި\n31 އޯގަސްޓް 2019 - 08:54 1 comment\nއާނޯލްޑް ޝްވެޒްނެގާއާ ނުލައި "ޓާމިނޭޓާ" ސީރީޒްގެ ފިލްމުތަކެއް ބެލުންތެރިންނަށް ކަމަކު ނުދާނެ އެވެ. މި ސީރީޒްގެ ފަސް ފިލްމެއް މިހާތަނަށް ގެނެސްދީ، އޭގެ ތެރެއިން އެއް ފިލްމު ވަނީ އާނޯލްޑް، 72، ނުލައި ވެސް ގެނެސް ދީފަ އެވެ. އެއީ 2009 ގެ "ޓާމިނޭޓާ ސަލްވޭޝަން" އެވެ. އެ ފިލްމު ރިލީޒްކުރި އިރު އޭނާ އޭރު ހުރީ ކެލިފޯނިއާގެ ގަވަރުނަރުގެ މަގާމުގަ އެވެ.\nއެކަމަކު މި ސީރީޒްގެ ފަސް ވަނަ ފިލްމު "ޓާމިނޭޓާ: ޖެނެސިސް" 2015 ގައި ގެނެސްދިނީ އާނޯލްޑާ އެކީގަ އެވެ. މީގެ ކުރިއަށް އޮތް ފިލްމު އަދި ހަ ވަނަ ފިލްމަކީ ހަމަ ގައިމު ވެސް ފޭނުން އުފާކޮށްދޭނެ ފިލްމަކަށްވާނެ އެވެ.\n"ޓައިޓޭނިކް" އާއި "އެވެޓާ" ފަދަ ކާމިޔާބު ފިލްމުތައް ވެސް ގެނެސްދިން ޖޭމްސް ކެމެރެން ޕްރޮޑިއުސްކޮށްދޭ "ޓާމިނޭޓާ: ޑާކް ފޭޓް" ގެ ޓްރެއިލާ ވެސް މިހާރު ވަނީ ނެރެފަ އެވެ.\nޑިޒްނީ އާއި ޕެރަމައުންޓް ގުޅިގެން ގެނެސްދޭ ފިލްމު ސިނަމާތަކަށް ގެންނަން ނިންމާފައި ވަނީ އަންނަ ނޮވެމްބަރު މަހުގެ 1 ގަ އެވެ. ގާތްގަނޑަކަށް 200 މިލިއަން ޑޮލަރުގެ ބަޖެޓަކުން ހަދާފައިވާ "ޓާމިނޭޓާ: ޑާކް ފޭޓް" ޑައިރެކްޓްކޮށްފައި ވަނީ 2016 ގެ "ޑެޑްޕޫލް" ގެނެސް ދިން ޓިމް މިލާ އެވެ.\nއާނޯލްޑާ އެކު މި ފަހަރު ކާސްޓުން ފެންނާނެ ތަރިންގެ ތެރޭގައި ލިންޑާ ހެމިލްޓަން، މެކެންޒީ ޑޭވިސް، ނަޓާލިއާ ރެޔެޒް، ގެބްރިއެލް ލޫނާ، ޑިއެގޯ ބޮނޭޓާ އަދި އެޑްވަޑް ފަލޯންގް ހިމެނެ އެވެ.\nސައިންސް ފިކްޝަން އެކްޝަން ފްރެންޗައިޒެއްގެ ގޮތުގައި ގެނެސްދޭ "ޓާމިނޭޓާ" ގެ ފުރަތަމަ ދެ ފިލްމު ޑައިރެކްޓްކުރީ ކެމެރެން އެވެ. އެއީ 1984 ގެ "ދަ ޓާމިނޭޓާ" އާއި 1991 ގެ "ޓާމިނޭޓާ: ޖަޖްމަންޓް ޑޭ" އެވެ.\nއާނޯލްޑް އެންމެ ފަހުން ބޮޑު ސްކްރީނުން ފެނިފައި ވަނީ މި މަހުގެ 16 ގައި ޗައިނާގައި ރިލީޒްކުރި ފެންޓަސީ އެޑްވެންޗަ ފިލްމު "ޖާނީ ޓް ޗައިނާ: ދަ މިސްޓީރިއަސް އޮފް އަޔަން މާސްކް" އެވެ.\nއިތުރު ލިޔުންތައް ހޮލީވުޑް ޖޭމްސް ކެމަރޯން ޓާމިނޭޓާ އާނޯލްޑް ޝުވަޒްނެގާ\n"ޓާމިނޭޓާ" ރިބޫޓްގެ ޝޫޓިން އަންނަ މަހު ފަށަނީ